cyanic-selkie/wikianc huggingface dataset:
ᱵᱷᱚᱯᱟᱞ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:ᱵᱷᱚᱯᱟᱞ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱜᱟᱲ ᱥᱚᱦᱚᱨ ᱛᱷᱚᱠ:Populated places established in the 1720s ᱛᱷᱚᱠ:1720s establishments in India ᱛᱷᱚᱠ:Former capital cities in India ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱨᱤᱭᱟᱥᱤ
ᱨᱤᱭᱟᱥᱤ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱴᱤᱯᱷᱤᱰ ᱮᱨᱤᱭᱟ ᱠᱩᱢᱩᱴ ᱟᱨ ᱛᱚᱦᱥᱤᱞ ᱠᱟᱱᱟ ᱾ ᱪᱤᱱᱟᱵᱽ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ, ᱱᱚᱣᱟ ᱨᱤᱭᱟᱥᱤ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱤᱨᱟᱹᱞᱟᱜ ᱥᱚᱛᱟᱵᱽᱫᱤ ᱨᱮ, ᱨᱤᱭᱟᱥᱤ ᱫᱚ ᱨᱟᱡᱽᱯᱩᱛ ᱨᱟᱡᱟ ᱵᱷᱤᱢ ᱫᱮᱣ ᱨᱚᱥᱭᱟᱞ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱵᱷᱤᱢᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱨᱤᱭᱟᱥᱤ ᱧᱩᱛᱩᱢ ᱫᱚ ᱥᱚᱦᱚᱨ ᱨᱮᱱᱟᱜ ᱢᱟᱨᱮ ᱧᱩᱛᱩᱢ ᱫᱚ "ᱨᱚᱥᱭᱟᱞ" ᱠᱷᱚᱱ ᱤᱫᱤ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱤᱭᱟᱥᱤ ᱨᱤᱱ ᱦᱚᱲ ᱮᱞ ᱫᱚ ᱓᱖,᱓᱕᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱔% ᱟᱨ ᱛᱤᱨᱞᱟᱹ ᱔᱖% ᱢᱮᱱᱟᱜ ᱠᱚᱣᱟ ᱾ ᱨᱤᱭᱟᱥᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱥᱮᱪᱮᱫ ᱫᱚ ᱗᱘% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱗᱐% ᱢᱮᱱᱟᱜᱼᱟ ᱾ ᱨᱤᱭᱟᱥᱤ ᱨᱮ, ᱦᱚᱲ ᱮᱞ ᱨᱮᱱᱟᱜ ᱑᱓% ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱨᱤᱭᱟᱥᱤ ᱨᱮ ᱑᱗᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱟᱡᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱗᱔᱙᱓᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱜᱩᱴ ᱦᱚᱲ ᱮᱞ ᱫᱚ ᱗᱑᱕᱐᱑ ᱦᱚᱲ ᱢᱮᱱᱟᱜ ᱠᱚᱣᱟ ᱢᱩᱬ ᱨᱚᱲᱮᱫ ᱯᱟᱹᱨᱥᱤ ᱠᱚᱫᱚ ᱰᱚᱜᱽᱨᱤ, ᱦᱤᱱᱫᱤ, ᱩᱨᱫᱩ, ᱜᱩᱡᱽᱨᱤ ᱟᱨ ᱠᱟᱹᱥᱢᱤᱨᱤ ᱢᱮᱱᱟᱜᱼᱟ ᱾
ᱥᱟᱜᱟᱲᱚᱢ
ᱨᱤᱭᱟᱥᱤ ᱫᱚ ᱡᱟᱹᱢᱢᱩ ᱠᱷᱚᱱ ᱖᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱟᱨ ᱥᱚᱲᱚᱠ, ᱨᱮᱞ ᱟᱨᱵᱟᱝ ᱦᱚᱭ ᱰᱟᱦᱟᱨ ᱛᱮ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱠᱚ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱘᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱖ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱤᱭᱟᱥᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱚᱠᱷᱭᱚᱭ ᱵᱚᱥᱛᱤᱭᱟ
Akshaya Bastia
ᱚᱠᱷᱭᱚᱭ ᱵᱚᱥᱛᱤᱭᱟ ᱫᱚ ᱢᱤᱫ ᱳᱰᱤᱭᱟ. ᱯᱷᱤᱞᱢ ᱟᱨ ᱴᱤᱵᱷᱤ ᱠᱚᱲᱟᱠᱟᱨ ᱠᱟᱱᱟᱭ । ᱱᱩᱭ ᱫᱚ ᱑᱙᱙᱘ ᱨᱮ ᱵᱚᱣᱩ ᱯᱷᱤᱞᱢ ᱠᱷᱚᱱ ᱱᱩᱭ ᱠᱟ.ᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱮᱭᱟ ᱾  ᱱᱩᱭ ᱫᱚ ᱟᱭᱢᱟ ᱞᱮᱠᱟᱱᱟᱜ ᱯᱷᱤᱞᱢ ᱥᱟᱝ ᱴᱤᱵᱷᱤ ᱥᱤᱨᱤᱭᱮᱞ ᱠᱚᱭ ᱠᱚᱨᱟᱣ ᱟᱠᱟᱫᱟ ᱾ ᱰ.ᱰ. ᱳᱰᱤᱭᱟ ᱨᱮ ᱢᱚᱦᱟᱡᱚᱜᱽᱭᱚᱸ ᱥᱤᱨᱤᱭᱮᱞ ᱛᱮ ᱱᱩᱭ ᱦᱚᱲ ᱠᱚ ᱥᱟᱢᱟᱝ ᱛᱮ ᱦᱮᱡ ᱞᱮᱱᱟᱭ ᱾
ᱠᱷᱮᱛᱨᱤᱢᱟᱭᱚᱢ ᱚᱸᱜᱽᱵᱤ ᱛᱷᱳᱣᱨᱟᱱᱤᱥᱟᱵᱤ ᱫᱮᱵᱤ
ᱠᱷᱮᱛᱨᱤᱢᱟᱭᱚᱢ ᱚᱸᱜᱽᱵᱤ ᱛᱷᱳᱣᱨᱤᱥᱟᱵᱤ ᱫᱮᱵᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱮᱱᱮᱡᱤᱡ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱚᱬᱤᱯᱩᱨᱤ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱮᱱᱮᱡ ᱨᱩᱯ ᱨᱮ ᱟᱹᱰᱤ ᱜᱮ ᱫᱟᱢᱟᱱ ᱦᱚᱲ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱓ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛ ᱯᱚᱫᱽᱢᱚ ᱥᱨᱤ, ᱯᱩᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾
ᱡᱤᱭᱚᱱᱤ
ᱩᱱᱤ ᱫᱚ ᱓ ᱱᱚᱵᱷᱮᱢᱵᱚᱨ ᱑᱙᱔᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱬᱤᱯᱩᱨ ᱨᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱟᱹᱛᱩ ᱥᱤᱸᱜᱽᱡᱮᱢᱩ ᱥᱚᱯᱚᱢ ᱞᱮᱭᱤᱠᱟᱭᱤ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱛᱩᱨᱩᱭ ᱥᱮᱨᱢᱟ ᱵᱚᱭᱚᱥ ᱨᱮ ᱢᱮᱞᱟᱝᱠᱤ ᱮᱱᱮᱡ ᱩᱫᱩᱜ ᱥᱚᱫᱚᱨ ᱫᱚᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛ ᱟᱨ ᱠᱟᱱᱟᱰᱟ, ᱯᱩᱪᱷᱤᱢ ᱡᱚᱨᱢᱟᱱᱤ, ᱞᱚᱱᱰᱚᱱ, ᱫᱩᱵᱟᱭᱤ ᱟᱨ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱞᱮᱠᱟᱱ ᱮᱴᱟᱜ ᱫᱤᱥᱚᱢ ᱨᱮᱦᱚᱸᱟᱹᱰᱤ ᱜᱟᱱ ᱵᱟᱰᱚᱦᱤ ᱵᱟᱨᱟᱵᱽ ᱠᱚᱨᱮᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾
ᱛᱷᱳᱣᱨᱱᱤᱥᱚᱵᱤ ᱫᱮᱵᱤ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱚᱬᱤᱯᱩᱨ ᱮᱱᱮᱡ ᱮᱠᱟᱰᱮᱢᱤ ᱥᱟᱶ ᱮ ᱡᱩᱲᱟᱹᱭ ᱟᱠᱟᱱᱟ ᱾ ᱟᱨ ᱩᱱᱤ ᱫᱚ ᱟᱡᱟᱜ ᱢᱤᱫ ᱵᱟᱞᱮᱴ ᱯᱨᱳᱰᱚᱠᱥᱚᱱ ᱨᱟᱫᱷᱟ ᱥᱚᱛᱤᱭᱟᱜ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱩᱱᱤ ᱫᱚ ᱒᱐᱐᱖ ᱨᱮ ᱟᱡᱟᱜ ᱠᱟᱹᱢᱤ ᱡᱤᱨᱟᱹᱣᱜ ᱫᱷᱟᱹᱵᱤᱡ ᱜᱩᱨᱩ ᱨᱟᱢᱫᱷᱟᱨᱤ, ᱜᱩᱨᱩᱫᱷᱚᱱ ᱟᱨ ᱯᱨᱚᱫᱷᱟᱱ ᱜᱩᱨᱩᱣᱟᱜ ᱨᱩᱯ ᱛᱮ ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱮᱠᱟᱰᱮᱢᱤ ᱨᱮᱭ ᱯᱟᱲᱦᱟᱣ ᱠᱮᱫ ᱠᱚᱣᱟ ᱾ ᱩᱱᱤ ᱫᱚ ᱵᱟᱨᱭᱟ ᱯᱚᱛᱚᱵ, ᱫᱤᱵᱟ ᱨᱟᱥ (᱒ ᱦᱟᱹᱴᱤᱧ - ᱑᱙᱙᱓) ᱟᱨ ᱨᱟᱥ ᱢᱟᱥᱟ ᱚᱢᱥᱩᱸᱜᱽ ᱱᱩᱝᱜᱤ ᱢᱚᱥᱚᱠ (᱒᱐᱐᱖) ᱥᱟᱶᱛᱮ ᱥᱟᱨᱦᱟᱣ ᱠᱚ ᱮᱱᱟᱭᱟ, ᱵᱟᱱᱟᱨ ᱢᱚᱬᱤᱯᱩᱨᱤ ᱮᱱᱮᱡ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱟᱨ ᱩᱱᱤ ᱫᱚ ᱮᱪᱮᱢᱵᱤ ᱞᱟᱹᱜᱤᱫ ᱛᱩᱨᱩᱭ ᱜᱚᱴᱟᱝ ᱟᱞᱵᱚᱢ ᱮ ᱨᱮᱠᱚᱨᱰ ᱟᱠᱟᱫ-ᱟ ᱾
ᱥᱚᱞᱟᱱ
ᱥᱚᱞᱟᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱥᱚᱞᱟᱱ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱱᱟᱜᱟᱨᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱤᱢᱞᱟ ᱨᱮᱱᱟᱜ ᱮᱛᱚᱢ ᱨᱮ ᱔᱕.᱕ ᱠᱤᱞᱚᱢᱤᱴᱚᱨ (᱒᱘ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱑,᱕᱕᱐ ᱢᱤᱴᱚᱨ (᱕,᱐᱙᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱫᱚ ᱦᱤᱱᱫᱩ ᱫᱮᱵᱤ ᱥᱩᱞᱤᱱᱤ ᱫᱮᱵᱤ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱥᱟᱞ ᱠᱮ ᱥᱟᱞ ᱡᱩᱱ ᱪᱟᱸᱫᱚ ᱨᱮ, ᱛᱟᱞᱢᱟ ᱛᱷᱚᱰᱚ ᱴᱟᱺᱰᱤ ᱨᱮ ᱓ ᱱᱟᱦᱟ ᱯᱟᱛᱟ ᱨᱮᱱᱟᱜ ᱱᱟᱯᱟᱭ ᱥᱟᱶᱛᱮ, ᱫᱮᱵᱤ ᱟᱜ ᱵᱚᱸᱜᱟ ᱦᱩᱭᱩᱜᱼᱟ ᱾ ᱥᱚᱞᱟᱱ ᱢᱟᱲᱟᱝ ᱨᱮᱱᱟᱜ ᱯᱚᱱᱚᱛ, ᱵᱟᱜᱟᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱱᱤᱭᱟᱹ "ᱥᱤᱧᱚᱛ ᱨᱮᱱᱟᱜ ᱢᱚᱥᱨᱩᱢ ᱥᱚᱦᱚᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱪᱚᱢᱵᱟᱜᱷᱟᱴ ᱨᱮ ᱢᱮᱱᱟᱜ ᱢᱚᱥᱨᱩᱢ ᱟᱱᱩᱥᱚᱱᱫᱷᱟᱱ ᱫᱤᱥᱟᱹ ᱪᱟᱪᱞᱟᱣᱟᱜ (DMR) ᱨᱮᱱᱟᱜ ᱴᱚᱴᱷᱟ ᱨᱮ ᱟᱹᱰᱤ ᱢᱟᱨᱟᱝ ᱢᱚᱥᱨᱩᱢ ᱟᱜ ᱪᱟᱥ ᱤᱫᱤ ᱛᱮ ᱾
ᱴᱚᱴᱷᱟ ᱨᱮ ᱵᱤᱞᱟᱹᱛᱤ ᱪᱟᱥ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱥᱚᱞᱟᱱ ᱫᱚ "ᱟᱨᱟᱜ ᱥᱚᱱᱟ ᱨᱮᱱᱟᱜ ᱥᱚᱦᱚᱨ" ᱦᱚᱸᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱠᱟᱞᱠᱟᱼᱥᱤᱢᱞᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱒᱒ ᱨᱮ ᱪᱚᱱᱰᱤᱜᱚᱰ (ᱯᱚᱧᱡᱟᱵᱽ ᱟᱨ ᱦᱚᱨᱤᱭᱟᱱᱟ ᱨᱮᱱᱟᱜ ᱡᱩᱢᱤᱫᱽ ᱨᱟᱡᱽᱜᱟᱲ) ᱟᱨ ᱥᱤᱢᱞᱟ (ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ) ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱚᱸᱠᱨᱤᱼᱜᱮᱡᱽ ᱠᱟᱞᱠᱟᱼᱥᱤᱢᱞᱟ ᱨᱮᱞᱣᱮ ᱫᱚ ᱥᱚᱞᱟᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱯᱚᱧᱡᱟᱵᱽᱼᱦᱤᱢᱟᱪᱚᱞ ᱥᱤᱢᱟᱹ ᱨᱮ ᱢᱮᱱᱟᱜ, ᱥᱤᱞᱚᱱ ᱫᱚ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱥᱤᱵᱟᱞᱤᱠ ᱵᱩᱨᱩ ᱨᱮ ᱵᱟᱥᱟ ᱟᱠᱟᱱᱟ ᱾
ᱥᱚᱞᱟᱱ ᱥᱚᱦᱚᱨ ᱫᱚ ᱵᱷᱤᱲ ᱛᱮ ᱠᱟᱹᱡ ᱦᱚᱸ ᱚᱠᱛᱚ ᱨᱮᱱᱟᱜ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱯᱟᱥᱮᱱᱡᱚᱨ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱠᱟᱹᱢᱤ ᱞᱟᱹᱠᱛᱤᱭᱟᱱ ᱦᱤᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱢᱚᱸᱡᱽ ᱥᱚᱦᱚᱨ, ᱥᱚᱞᱟᱱ ᱨᱮ ᱢᱟᱨᱮ ᱢᱚᱱᱫᱤᱨ ᱢᱮᱱᱟᱜᱼᱟ ᱟᱨ ᱢᱚᱱᱟᱥᱴᱨᱤ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱥᱚᱞᱟᱱ ᱥᱚᱦᱚᱨ 30.92°N, 77.12°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕᱐᱒ ᱢᱤᱴᱚᱨ (᱕᱒᱔᱙ᱹ᱓᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱟᱹᱰᱤ ᱩᱥᱩᱞ ᱴᱩᱰᱟᱹᱜ ᱫᱚ ᱒᱒᱘᱐ ᱢᱤᱴᱚᱨ ᱨᱮ ᱢᱟᱣᱩᱸᱴ ᱠᱚᱨᱳᱞ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱯᱟᱸᱰᱚᱣ ᱨᱮᱱᱟᱜ ᱜᱩᱯᱷᱟ, ᱡᱟᱦᱟᱸ ᱯᱟᱸᱰᱣᱟ ᱫᱚ  ᱟᱡᱟᱜ ᱑᱒ ᱥᱮᱨᱢᱟ ᱨᱮᱱᱟᱜ ᱵᱚᱱᱵᱟᱥ (Exile) ᱚᱠᱛᱚ ᱫᱷᱤᱭᱟᱱ ᱞᱮᱜᱼᱟ ᱛᱟᱦᱮᱸᱫ, ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱨᱟᱵᱟᱝ ᱚᱠᱛᱚ ᱫᱚ ᱥᱚᱞᱟᱱ ᱨᱮᱫᱚ ᱚᱠᱟ ᱚᱠᱟ ᱡᱷᱚᱜ ᱧᱚᱝ ᱵᱚᱨᱚᱯᱚᱜᱼᱟ ᱾
ᱥᱚᱞᱟᱱ ᱥᱩᱨ ᱨᱮ ᱧᱮᱞᱡᱚᱝ ᱴᱷᱟᱶ ᱵᱮᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱪᱮᱞ, ᱫᱚᱜᱽᱥᱟᱭ, ᱥᱚᱵᱚᱛᱷᱩ, ᱠᱟᱱᱰᱟᱜᱷᱟᱴ, ᱠᱚᱥᱳᱞᱤ, ᱥᱟᱞᱚᱜᱽᱨᱟ ᱟᱨ ᱪᱩᱲᱫᱷᱟᱨ ᱥᱤᱠᱷᱟᱹᱨ ᱥᱮᱞᱮᱫ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱞᱟᱱ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱓᱙,᱒᱕᱖ ᱦᱚᱲ ᱢᱮᱱᱟᱜ ᱠᱚᱣᱟ ᱱᱤᱭᱟᱹ ᱥᱤᱢᱞᱟ ᱛᱟᱭᱚᱢ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱵᱮᱱᱟᱣ ᱟᱠᱟᱱᱟ ᱾ ᱥᱚᱞᱟᱱ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱕.᱐᱒% ᱛᱟᱦᱮᱸ ᱠᱟᱱᱟ ᱾
ᱥᱚᱞᱟᱱ ᱫᱚ ᱱᱚᱜᱚᱨ ᱯᱚᱨᱤᱥᱚᱫᱽ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱑᱗ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱚᱠᱚᱭ ᱞᱟᱹᱜᱤᱫ ᱕ ᱥᱮᱨᱢᱟ ᱨᱮ ᱵᱟᱪᱷᱚᱱ ᱦᱩᱭᱩᱜᱼᱟ ᱾ ᱥᱚᱞᱟᱱ ᱱᱚᱜᱚᱨ ᱯᱚᱨᱤᱥᱚᱫᱽ ᱨᱤᱱ ᱦᱚᱲ ᱮᱞ ᱫᱚ ᱓᱙,᱒᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱒᱑,᱑᱘᱒ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱑᱘,᱐᱗᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱡᱮᱞᱮᱠᱟ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱥᱟᱞ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱚᱞᱟᱱ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱪᱟᱝᱞᱟᱝ ᱦᱚᱱᱚᱛ
ᱪᱟᱝᱞᱟᱝ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱞᱚᱦᱤᱛ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱟᱨ ᱛᱤᱨᱟᱯ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱯᱟᱯᱩᱢ ᱯᱟᱨᱮ ᱛᱟᱭᱚᱢ ᱒᱐᱑᱑ ᱫᱷᱟᱹᱵᱤᱡ ᱱᱚᱣᱟ ᱚᱨᱩᱬᱟᱪᱚᱞ ᱯᱨᱚᱫᱮᱥ (᱑᱖ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱟᱝᱞᱟᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱔᱘,᱒᱒᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱮᱸᱴ ᱞᱩᱥᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱨᱤ ᱟᱠᱚ ᱾
ᱱᱚᱣᱟ ᱥᱤᱧᱚᱛ ᱨᱮ ᱕᱙᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱓᱒ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱓/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱫᱚ ᱑᱗.᱙᱖% ᱛᱟᱦᱮᱸ ᱠᱟᱱᱟ ᱾ ᱪᱟᱝᱞᱟᱝ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱑.᱙% ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱫᱚ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱨᱮᱱᱟᱜ ᱓᱖.᱓% ᱵᱮᱱᱟᱣ ᱟᱠᱟᱱᱟ ᱾
ᱯᱚᱱᱚᱛ ᱨᱮ ᱟᱹᱰᱤ ᱢᱟᱨᱟᱝ ᱜᱩᱴ ᱪᱟᱠᱢᱟ ᱟᱨ ᱦᱟᱡᱚᱝ ᱨᱮᱯᱷᱭᱩᱡᱤ ᱠᱟᱱᱟ ᱠᱚ, ᱱᱚᱣᱟ ᱪᱟᱴᱜᱟᱸᱣ ᱵᱩᱨᱩ ᱮᱞᱟᱠᱟ ᱨᱮ ᱟᱡᱟᱜ ᱚᱲᱟᱜ ᱛᱟᱭᱚᱢ ᱴᱚᱴᱷᱟ ᱨᱮ ᱵᱟᱥᱟ ᱞᱮᱱᱟ ᱛᱟᱦᱮᱸᱫ, ᱟᱫᱚ ᱠᱚᱯᱛᱚᱭ ᱰᱮᱢ ᱠᱷᱚᱱ ᱵᱷᱚᱨᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱢᱤᱫ ᱛᱮᱥᱟᱨ ᱴᱷᱟᱶ ᱵᱮᱱᱟᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱟᱸᱠᱡᱳᱞ
ᱠᱟᱸᱠᱡᱳᱞ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱦᱩᱰᱤᱧ ᱟᱹᱛᱩ ᱠᱟᱱᱟ᱾ ᱱᱚᱣᱟ ᱟᱹᱛᱩ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱟᱶ ᱥᱤᱢᱟᱹ ᱟᱠᱟᱱᱟ᱾ ᱱᱚᱣᱟ ᱫᱚ ᱗᱙,᱗᱑᱐ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ (᱓᱐,᱗᱘᱐ ᱪᱟᱹᱣᱠᱟᱹ ᱢᱟᱭᱤᱞ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱯᱷᱟᱛᱮᱢᱟ ᱛᱩᱡᱽ ᱡᱳᱦᱚᱨᱟ
ᱯᱷᱟᱛᱮᱢᱟ ᱛᱩᱡᱽ ᱡᱳᱦᱚᱨᱟ ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱥᱮᱨᱤᱧ ᱥᱤᱞᱯᱤ ᱠᱟᱱᱟᱭ᱾ ᱩᱱᱤ ᱫᱚ ᱱᱚᱡᱨᱩᱞ ᱥᱚᱝᱜᱤᱛ ᱟᱨ ᱱᱟᱦᱟ ᱡᱩᱜ ᱨᱮᱱᱟᱜ ᱠᱚᱭ ᱥᱮᱨᱤᱧ ᱵᱟᱲᱟᱭᱟ᱾ ᱩᱱᱤ ᱫᱚ ᱴᱮᱞᱤᱵᱷᱤᱥᱚᱱ ᱨᱮ ᱱᱟᱴᱚᱠ ᱨᱮᱱᱟᱜ ᱠᱷᱤᱞᱟᱹᱴ, ᱟᱭᱢᱟ ᱞᱮᱠᱟᱱ ᱯᱚᱨᱚᱵᱽ ᱠᱚᱨᱮ ᱩᱯᱚᱥᱛᱟᱯᱚᱱᱟ ᱥᱟᱶ ᱯᱚᱨᱤᱪᱟᱞᱚᱱᱟ ᱵᱟᱲᱟᱭᱟᱭ᱾ ᱚᱱᱟ ᱵᱮᱜᱚᱨᱦᱚᱸ ᱟᱨᱦᱚᱸ ᱩᱱᱤ ᱫᱚ ᱯᱩᱛᱷᱤ, ᱵᱟᱨᱮᱭᱟ ᱠᱚᱵᱤᱛᱟ ᱨᱮᱱᱟᱜ ᱯᱩᱛᱷᱤ, ᱢᱤᱫᱴᱟᱝ ᱩᱯᱱᱱᱟᱥ, ᱢᱤᱫᱴᱟᱝ ᱡᱟᱹᱲ ᱥᱟᱶ ᱯᱚᱛᱨᱤᱠᱟ ᱨᱮ ᱠᱚᱞᱟᱢ ᱟᱨ ᱱᱚᱡᱨᱩᱞ ᱥᱚᱝᱜᱤᱛ ᱤᱫᱤ ᱠᱟᱛᱮᱜ ᱢᱤᱫᱴᱟᱝ ᱯᱩᱛᱷᱤ ᱦᱚᱸᱭ ᱩᱰᱩᱠ ᱟᱠᱟᱫᱟ᱾ ᱥᱮᱨᱤᱧ ᱡᱤᱭᱟᱹᱲ ᱫᱚᱦᱚᱭ ᱞᱟᱹᱜᱤᱫᱽ ᱛᱮ ᱵᱟᱝᱞᱟᱫᱮᱥ ᱥᱚᱝᱠᱚᱨ ᱴᱷᱮᱱ ᱠᱷᱚᱱ ᱒᱐᱐᱖ ᱥᱮᱨᱢᱟ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱩᱨᱩᱥᱠᱟᱨ ᱛᱮᱭ ᱥᱚᱱᱢᱟᱱ ᱠᱟᱛᱮᱜ ᱮᱠᱩᱥᱮ ᱯᱚᱫᱚᱠ ᱛᱟᱞᱟᱛᱮ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱟ᱾
ᱡᱤᱣᱭᱚᱱ ᱠᱟᱛᱷᱟ
ᱡᱳᱦᱚᱨᱟ ᱚᱱᱟ ᱚᱠᱛᱚ ᱨᱮᱱᱟᱜ ᱢᱟᱨᱟᱝ ᱵᱚᱜᱩᱲᱟ ᱦᱚᱱᱚᱛ ᱨᱮᱱᱟᱜ ᱡᱚᱭᱯᱩᱨᱦᱟᱴ ᱨᱮ ᱢᱤᱫ ᱥᱚᱸᱥᱠᱟᱨ ᱜᱷᱟᱨᱚᱪ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡᱽ ᱵᱟᱵᱟ ᱥᱳᱭᱚᱛ ᱯᱷᱚᱨᱤᱫ ᱧᱩᱛᱩᱢᱟᱱ ᱨᱚᱵᱤᱱᱫᱨᱚ ᱥᱚᱝᱜᱤᱛ ᱨᱮᱱ ᱥᱤᱞᱯᱤᱭ ᱛᱟᱦᱮᱸ ᱠᱟᱱᱟ᱾ ᱡᱳᱦᱚᱨᱟ ᱡᱚᱭᱯᱩᱨᱦᱟᱴ ᱨᱮᱱᱟᱜ ᱥᱚᱨᱠᱟᱨᱤ ᱤᱥᱠᱩᱞ ᱨᱮᱭ ᱯᱟᱲᱦᱟᱣ ᱟᱠᱟᱱᱟ᱾ ᱚᱱᱟ ᱚᱠᱛᱚ ᱠᱷᱚᱱ ᱜᱮ ᱥᱮᱨᱤᱧ ᱮ ᱪᱤᱫ ᱥᱟᱶ ᱚᱵᱷᱤᱱᱚᱭ ᱦᱚᱸᱭ ᱥᱤᱠᱱᱟᱸᱛ ᱠᱚᱭ ᱦᱟᱢᱮᱴᱮᱜ ᱠᱟᱱ ᱛᱟᱦᱮᱱ ᱱᱟ᱾ ᱡᱳᱦᱚᱨᱟ ᱥᱮᱨᱤᱧ ᱮ ᱥᱤᱠᱱᱟᱸᱛ ᱮ ᱦᱟᱢᱮᱴ ᱟᱠᱟᱫᱟ ᱑᱙᱖᱓ ᱥᱟᱞ ᱨᱮ ᱦᱟᱵᱤᱵᱩᱨ ᱨᱚᱦᱚᱢᱟᱱ ᱴᱷᱮᱜ ᱠᱷᱚᱱ᱾ ᱩᱱᱤ ᱫᱚ ᱑᱙᱗᱗ ᱥᱟᱞ ᱫᱷᱟᱹᱵᱤᱡ ᱱᱩᱤ ᱴᱷᱮᱱ ᱥᱮᱨᱤ ᱥᱤᱠᱱᱟᱸᱛ ᱮ ᱦᱟᱢᱮᱴ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱢᱤᱛᱷᱩᱱ ᱛᱟᱠᱚ ᱥᱟᱶ ᱥᱤᱠᱱᱟᱸᱛ ᱦᱟᱛᱟᱣᱟ ᱮ ᱥᱟᱹᱨᱫᱤᱭ ᱱᱟ᱾ ᱚᱱᱠᱩ ᱵᱮᱜᱚᱨᱦᱚᱸ ᱟᱨᱦᱚᱸ ᱱᱚᱜᱮᱱ ᱜᱷᱚᱥ ᱟᱨ ᱨᱚᱯᱷᱤᱠᱩᱞ ᱟᱞᱮᱢ ᱛᱟᱠᱤᱱ ᱴᱷᱮᱜ ᱠᱷᱚᱱ ᱥᱤᱠᱱᱟᱸᱛ ᱮ ᱦᱟᱢᱮᱴ ᱟᱠᱟᱫᱟ᱾ ᱥᱮᱨᱤᱧ ᱪᱤᱫ ᱜᱟᱹᱜᱤᱫ ᱩᱱᱤᱭᱟᱜ ᱠᱟᱛᱷᱟ ᱫᱚ ᱤᱧ ᱨᱮᱱ ᱵᱟᱵᱟ ᱥᱮ ᱳᱥᱛᱟᱫ ᱠᱚ ᱵᱟᱠᱩ ᱢᱮᱛᱟ ᱠᱟᱣ ᱫᱤᱧᱟ ᱢᱟᱨᱟᱝ ᱥᱤᱞᱯᱤ ᱦᱩᱭᱩᱜ ᱜᱮ ᱞᱟᱹᱠᱛᱤ ᱠᱟᱱᱟ᱿ ᱵᱚᱨᱚᱝ ᱠᱚ ᱪᱤᱫ ᱠᱟᱣ ᱫᱤᱧᱟ ᱪᱮᱠᱟᱛᱮ ᱱᱟᱯᱟᱭ ᱥᱮᱨᱤᱧ ᱞᱟᱜᱟᱜ ᱟ᱾
ᱥᱮᱨᱤᱧ ᱡᱤᱭᱚᱱ
᱒᱐᱐᱘ ᱥᱮᱨᱢᱟ ᱡᱳᱦᱚᱨᱟ ᱫᱚ ᱟᱭᱟᱜ ᱮᱥᱠᱟᱨ ᱮᱞᱵᱟᱢ ᱨᱩᱯᱮᱨ ᱵᱟᱡᱟᱨ ᱮ ᱩᱰᱩᱜ ᱟᱠᱟᱫᱟ᱾ ᱚᱱᱟ ᱵᱮᱜᱚᱨᱦᱚᱸ ᱟᱡᱽ ᱨᱮᱱ ᱦᱚᱯᱚᱱ ᱮᱨᱟ ᱥᱟᱶ ᱜᱚᱲᱚ ᱠᱟᱛᱮᱜ ᱵᱟᱨ ᱦᱚᱲ ᱛᱮ ᱯᱨᱚᱛᱷᱚᱢ ᱯᱨᱚᱫᱤᱯ ᱡᱟᱞᱚ ᱮᱞᱵᱟᱢ ᱠᱤᱱ ᱩᱵᱩᱜ ᱟᱠᱟᱫᱟ
ᱟᱭᱟᱜ ᱡᱤᱭᱟᱱ ᱠᱟᱛᱷᱟ
ᱡᱳᱦᱚᱨᱟ ᱨᱮᱱ ᱦᱚᱯᱚᱱ ᱮᱨᱟ ᱱᱟᱡᱤᱭᱟ ᱵᱤᱥᱠᱟᱛ ᱛᱚᱢᱟ ᱦᱚᱸᱭ ᱢᱤᱫ ᱥᱮᱨᱤᱧ ᱥᱤᱞᱯᱤ ᱠᱟᱱᱟᱭ᱾ ᱡᱚᱦᱚᱨᱟ ᱫᱚ ᱨᱚᱢᱢᱚ ᱟᱨ ᱵᱚᱝᱜᱟᱛᱚᱠ ᱡᱟᱹᱲ ᱮ ᱠᱩᱥᱤᱣ ᱟᱜ-ᱟ᱾ ᱟᱡᱽ ᱨᱮᱱ ᱠᱩᱥᱤ ᱚᱱᱚᱞᱤᱭᱟᱹ ᱫᱚ ᱥᱳᱭᱚᱛ ᱢᱩᱡᱛᱩᱵᱟ ᱟᱞᱤ ᱟᱨ ᱥᱚᱡᱤᱵᱽ ᱪᱚᱴᱴᱚᱯᱚᱫᱷᱟᱭ
ᱚᱱᱚᱞᱤᱭᱟᱹ ᱡᱤᱭᱚᱱ
ᱡᱳᱦᱚᱨᱟ ᱟᱭᱟᱜ ᱠᱚᱞᱮᱡᱽ ᱡᱤᱭᱚᱱ ᱠᱷᱚᱱ ᱜᱮ ᱟᱭᱢᱟ ᱞᱮᱠᱟ ᱚᱱᱚᱞ ᱮ ᱮᱛᱚᱦᱚᱵ ᱟᱠᱟᱱᱟ᱾ ᱑᱙᱙᱒ ᱥᱮᱨᱢᱟ ᱨᱮ ᱟᱭᱟᱜ ᱯᱩᱭᱞᱩ ᱚᱱᱚᱞ ᱠᱚᱵᱤᱛᱟ ᱯᱩᱛᱷᱤᱭ ᱵᱟᱡᱟᱨ ᱟᱠᱟᱫ ᱡᱮᱠᱷᱟᱱᱮ ᱵᱷᱟᱞᱚᱵᱟᱥᱟᱨ ᱯᱩᱛᱷᱤ᱾
ᱜᱚᱰᱚᱜᱽ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱐᱖᱔,᱕᱗᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱒᱖ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱒᱙ ᱦᱚᱲ ᱛᱟᱦᱮᱸᱱ ᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱙᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱙.᱖᱑ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱕.᱑᱗ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱖.᱓᱖% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱕.᱗᱙% ᱢᱮᱱᱟᱜᱼᱟ ᱾
᱘᱕.᱒᱗% ᱦᱚᱲ ᱮᱞ ᱫᱚ ᱦᱚᱱᱚᱛ ᱨᱮ ᱦᱤᱱᱫᱩ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾ ᱑᱓.᱕᱐% ᱦᱚᱲ ᱮᱞ ᱥᱟᱶ ᱢᱩᱥᱞᱤᱢ ᱫᱚᱥᱟᱨ ᱨᱮ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮ ᱱᱤᱛᱚᱜ ᱦᱚᱸ ᱡᱮᱭᱱ ᱟᱜ ᱦᱚᱲ ᱮᱞ ᱫᱚ ᱖,᱐᱐᱐ ᱜᱟᱱ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱠᱟᱱᱟ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱫᱷᱚᱨᱚᱢ ᱫᱚ ᱾
ᱠᱚᱱᱱᱚᱲ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱟᱨ ᱘᱕.᱓᱒% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾ ᱩᱨᱫᱩ ᱫᱚ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱟᱨ ᱢᱩᱬ ᱞᱮᱠᱟᱛᱮ ᱥᱚᱦᱨᱤ ᱴᱚᱴᱷᱟ ᱨᱮ ᱘.᱓᱗% ᱨᱚᱲ ᱟᱠᱚ ᱾ ᱞᱚᱢᱵᱟᱰᱤ ᱫᱚ ᱒.᱘᱔% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱵᱮᱞᱜᱟᱢ ᱠᱷᱚᱸᱰ
ᱯᱞᱮᱭᱚᱨ ᱚᱱ-ᱱᱚᱱᱥ ᱵᱮᱴᱚᱞᱜᱽᱨᱟᱣᱩᱱᱰᱥ
ᱯᱞᱮᱭᱚᱨ ᱚᱱ-ᱱᱚᱱ ᱵᱮᱴᱚᱞᱜᱽᱨᱟᱣᱩᱱᱰᱥ (ᱯᱚᱵᱡᱤ/PUBG) ᱢᱤᱫ ᱳᱱᱞᱟᱭᱤᱱ ᱢᱚᱞᱴᱤ ᱵᱮᱴᱚᱞ ᱨᱳᱭᱚᱞ ᱜᱮᱢ ᱠᱟᱱᱟ ᱡᱟᱦᱟᱸ ᱫᱚ ᱠᱚᱧᱮ ᱠᱳᱨᱤᱭᱟ ᱵᱷᱤᱰᱤᱭᱳ ᱜᱮᱢ ᱠᱚᱢᱯᱚᱱᱤ ᱵᱽᱞᱩᱦᱳᱞ ᱨᱤᱱᱤᱡ ᱠᱚᱢᱯᱚᱱᱤ (PUBG)  Corporation ᱦᱚᱛᱮᱛᱮ ᱥᱚᱫᱚᱨᱚᱜ ᱟᱨ ᱥᱚᱫᱚᱨ ᱦᱩᱭ ᱟᱠᱟᱱ᱾ ᱱᱚᱶᱟ ᱠᱷᱤᱞᱚᱱᱰ ᱛᱟᱭᱚᱢ ᱢᱳᱰᱥ ᱨᱮ ᱥᱚᱫᱚᱨ ᱢᱮᱱᱟᱜ-ᱟ ᱡᱟᱦᱟᱸ ᱡᱮ ᱟᱭᱢᱟ ᱜᱟᱱ ᱳᱱᱞᱟᱭᱤᱱ ᱠᱷᱤᱞᱚᱱᱰᱤᱭᱟ ᱠᱚ ᱞᱟᱹᱜᱤᱫ ᱵᱽᱨᱮᱱᱰᱚᱱ "PlayerUnogn"  ᱜᱽᱨᱤᱱ ᱦᱚᱛᱮᱛᱮ ᱵᱟᱱᱟᱣ ᱦᱩᱭ ᱞᱮᱱ ᱛᱟᱦᱮᱱᱟ, ᱡᱟᱦᱟᱸ ᱒᱐᱐᱐ ᱡᱟᱯᱟᱱᱤ ᱯᱷᱤᱞᱢ ᱵᱮᱭᱴᱚᱞ ᱨᱳᱭᱚᱞ ᱥᱟᱶ ᱯᱨᱮᱨᱤᱛ ᱛᱟᱦᱮᱸᱜ ᱠᱟᱱᱟ, ᱟᱨ ᱜᱽᱨᱤᱱ ᱨᱮᱱᱟᱜ ᱵᱟᱱᱟᱣ ᱥᱮᱦᱮᱫ ᱥᱮᱫ ᱠᱷᱚᱱ ᱢᱤᱫ ᱫᱴᱮᱭᱱᱰ ᱚᱞᱳᱱ ᱜᱮᱢ ᱨᱮ ᱵᱤᱥᱛᱟᱨ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱠᱷᱤᱞᱚᱱᱰ ᱨᱮ, ᱢᱤᱫ ᱫᱽᱣᱤᱯ ᱨᱮ ᱢᱤᱫ ᱥᱟᱭ ᱠᱷᱤᱞᱚᱱᱰᱤᱭᱟ ᱯᱮᱭᱨᱟᱥᱩᱴ ᱠᱚ ᱦᱚᱨᱚᱜ ᱮᱫ-ᱟ ᱟᱨ ᱟᱯᱟᱱ ᱟᱯᱤᱱ ᱜᱚᱡ ᱠᱷᱚᱱ ᱵᱟᱧᱪᱟᱜ ᱞᱟᱹᱜᱤᱫ     ᱛᱮ ᱮᱴᱟᱜ ᱠᱚ ᱜᱚᱡ ᱠᱚ ᱞᱟᱹᱜᱤᱫ ᱦᱟᱹᱛᱤᱭᱟᱹᱨ ᱟᱨ ᱮᱢᱟᱱ ᱥᱚᱢᱟᱱ ᱟᱡᱟᱨ ᱛᱮ ᱜᱚᱡ ᱠᱚ ᱞᱟᱹᱜᱤᱫ ᱠᱚ ᱯᱟᱸᱡᱟ ᱮᱫ-ᱟ᱾ ᱠᱷᱤᱞᱚᱱᱰ ᱨᱮᱱᱟᱜ ᱢᱮᱯ (Map) ᱨᱮᱱᱟᱜ ᱵᱮᱵᱚᱥᱛᱟ ᱵᱟᱧᱪᱟᱣ ᱴᱷᱟᱶ ᱚᱠᱛᱚ ᱥᱟᱶ shape ᱠᱚ ᱠᱚᱢ ᱫᱤᱫᱜ ᱠᱟᱱᱟ, ᱡᱟᱦᱟᱸᱭ ᱡᱤᱣᱮᱫ ᱠᱷᱤᱞᱚᱱᱰᱤᱭᱟ ᱠᱚ ᱛᱚᱝ ᱴᱷᱟᱶ ᱨᱮ ᱧᱮᱞᱚᱜ ᱠᱟᱱᱟ ᱠᱚ ᱡᱮ ᱡᱟᱦᱟᱸ ᱠᱷᱤᱞᱚᱱᱰᱤᱭᱟ ᱢᱩᱪᱟᱹᱫ ᱨᱟᱣᱩᱱᱰ ᱨᱮ ᱥᱟᱱᱟᱢ ᱮ ᱜᱚᱡ ᱪᱟᱵᱟ ᱮᱫ ᱠᱚᱣᱟ ᱩᱱᱤ ᱫᱚ ᱢᱩᱪᱟᱹᱫ ᱨᱮ ᱡᱤᱛᱠᱟᱹᱨᱚᱜ ᱠᱟᱱᱟᱭ᱾
ᱠᱷᱤᱞᱚᱱᱰ ᱟᱹᱨᱤ
ᱯᱚᱵᱽᱡᱤ ᱫᱚ ᱢᱤᱫ ᱞᱟᱹᱲᱦᱟᱹᱭ ᱟᱱ ᱠᱷᱤᱞᱚᱱᱰᱤᱭᱟ ᱠᱚ ᱞᱟᱹᱜᱤᱫ ᱛᱮᱨᱟᱝ ᱠᱚᱣᱟᱜ ᱠᱷᱤᱞᱚᱱᱰ ᱠᱟᱱᱟ ᱡᱟᱦᱟᱸ ᱫᱚ ᱑᱐᱐ ᱠᱷᱤᱞᱚᱱᱰᱤᱭᱟ ᱢᱤᱫ ᱥᱟᱦᱤ ᱞᱟᱹᱲᱦᱟᱹᱭ ᱴᱷᱟᱶ ᱨᱮ ᱢᱤᱫ ᱫᱚᱥᱟᱨ ᱥᱟᱶ ᱥᱟᱢᱟᱝ ᱥᱟᱢᱟᱝ ᱥᱮ ᱒ ᱥᱮ ᱔ ᱴᱟᱜ ᱜᱟᱱ ᱴᱤᱢ ᱵᱟᱱᱟᱣ ᱠᱟᱛᱮ ᱢᱩᱪᱟᱹᱫ ᱦᱟᱹᱵᱤᱡ ᱴᱤᱠᱟᱜ ᱛᱮᱜᱮ ᱠᱚ ᱛᱟᱦᱮᱱᱟ ᱡᱟᱦᱟᱸ ᱫᱚ ᱵᱟᱝ ᱠᱚ ᱴᱤᱠᱟᱜ ᱠᱷᱟᱱ ᱩᱱᱠᱩᱣᱟᱜ ᱠᱷᱤᱞᱚᱱᱰ ᱫᱚ ᱚᱱᱰᱮ ᱜᱮ ᱢᱩᱪᱟᱹᱫ ᱮᱱᱟ᱾ ᱡᱟᱦᱟᱸᱭ ᱵᱟᱧᱪᱟᱣ ᱮᱱᱟᱭ ᱟᱨ ᱵᱟᱝᱠᱷᱟᱱ ᱡᱤᱛᱠᱟᱹᱨ ᱮᱱᱟᱭ᱾
ᱵᱟᱱᱟᱣ
ᱵᱮᱭᱴᱚᱞ ᱜᱽᱨᱟᱣᱩᱱᱰᱥ ᱚᱱᱟ ᱨᱮᱱᱟᱜ ᱥᱚᱝᱥᱠᱚᱨᱚᱱ ᱫᱚ ᱯᱨᱚᱛᱤᱱᱤᱫᱷᱤᱣᱚ ᱮᱫᱟᱭ ᱡᱟᱦᱟᱸᱭ ᱵᱽᱨᱮᱭᱱᱰᱚᱱ ᱜᱽᱨᱤᱱ ᱞᱮᱠᱟᱛᱮ ᱚᱱᱟ ᱨᱮᱱᱟᱜ ᱢᱟᱲᱟᱝ ᱨᱮᱱᱟᱜ ᱦᱚᱨᱟ ᱤᱞᱤᱢᱤᱱᱛᱥ ᱫᱚ ᱥᱟᱵ ᱥᱟᱶᱛᱮ ᱥᱟᱦᱤ ᱞᱟᱹᱲᱦᱟᱹᱭ ᱥᱮᱭᱞᱤ ᱨᱮᱱᱟᱜ ᱢᱩᱬᱩᱛ ᱟᱨ ᱟᱯᱱᱟᱨ ᱨᱮ ᱵᱷᱚᱨᱥᱟ ᱥᱚᱝᱥᱠᱚᱨᱚᱱ ᱠᱚ ᱠᱟᱱᱟ᱾ ᱰᱮᱣᱞᱚᱯ ᱨᱮᱱᱟᱜ ᱠᱚᱱᱴᱤᱱᱤᱣᱚᱥ ᱮᱴᱟᱜ ᱠᱷᱤᱞᱚᱱᱰ ᱨᱮᱱᱟᱜ ᱛᱩᱞᱟ ᱡᱚᱠᱷᱟ ᱨᱮ ᱦᱩᱭᱩᱜ ᱠᱟᱱᱟ᱾ ᱜᱽᱨᱤᱱ ᱫᱚ ᱱᱚᱶᱟ ᱵᱷᱟᱸᱯ ᱮᱱᱟ ᱡᱮ ᱚᱱ ᱨᱤᱭᱚᱞ ᱥᱟᱶ ᱠᱟᱹᱢᱤ ᱞᱟᱹᱜᱤᱫ ᱛᱮ ᱩᱭᱦᱟᱹᱨ ᱟᱠᱟᱱ ᱱᱟᱠᱥᱟ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱯᱩᱨᱟᱹᱣ ᱫᱟᱣ ᱥᱟᱶᱛᱮ ᱛᱟᱦᱮᱸᱜ ᱠᱟᱱᱟ᱾ ᱥᱟᱱᱟᱢ ᱠᱷᱤᱞᱚᱱᱰ ᱮ ᱟᱨ ᱮᱢ ᱮ ᱓ ᱨᱮᱱᱟᱜ ᱭᱚᱛᱷᱟᱨᱣᱟᱫᱤ ᱟᱨ ᱟᱨᱠᱮᱰ ᱥᱮᱭᱞᱤ ᱞᱮᱠᱟᱱ ᱮᱠᱥᱚᱱ ᱨᱮ ᱥᱚᱫᱚᱨ ᱟᱨ ᱠᱷᱤᱞᱚᱱᱰ ᱠᱷᱤᱞᱚᱱᱰᱤᱭᱟ ᱠᱚ ᱜᱚᱢᱭᱚᱛᱟ ᱥᱟᱶ ᱢᱮᱥᱟ ᱰᱮᱣᱞᱚᱯ ᱢᱮᱱᱟᱜ-ᱟ᱾
ᱢᱩᱬᱩᱛ ᱥᱮᱭᱞᱤ ᱥᱟᱶ ᱜᱽᱨᱤᱱ ᱨᱮᱱᱟᱜ ᱟᱹᱭᱠᱟᱹᱣ ᱨᱮ ᱫᱤᱥᱟᱹ ᱩᱫᱩᱜ ᱟᱠᱟᱱ ᱢᱤᱫ ᱚᱱᱠᱟ ᱫᱽᱣᱤᱯ ᱡᱟᱦᱟᱸ ᱫᱚ ᱟᱭᱢᱟ ᱜᱟᱱ ᱡᱟᱭᱜᱟ ᱨᱮ ᱥᱮ ᱥᱮᱞᱮᱫ ᱢᱮᱱᱟᱜ-ᱟ, ᱱᱚᱶᱟ ᱠᱷᱤᱞᱚᱱᱰ ᱨᱮᱱᱟᱜ ᱨᱮᱱᱟᱜ ᱱᱟᱠᱥᱟ ᱯᱩᱭᱞᱩ ᱱᱟᱠᱥᱟ ᱠᱚ ᱵᱟᱪᱷᱟᱣ ᱞᱮᱫ-ᱟ ᱡᱟᱦᱟᱸ ᱫᱚ ᱧᱩᱛᱩᱢᱟᱱ ᱤᱨᱮᱝᱜᱚᱞ ᱛᱟᱦᱮᱸᱜ ᱠᱟᱱᱟ᱾ ᱱᱚᱶᱟ ᱱᱟᱠᱥᱟ ᱨᱮᱱᱟᱜ ᱵᱟᱱᱟᱣ ᱠᱷᱤᱞᱚᱱᱰᱤᱭᱟ ᱠᱚ ᱢᱤᱫ ᱟᱹᱭᱠᱟᱹᱣ ᱨᱟᱹᱥᱠᱟᱹ‌ ᱠᱚ ᱵᱩᱡᱷᱟᱣᱟᱠᱟᱱᱟ᱾
ᱯᱤᱴᱷᱟᱠᱚᱴᱩᱬᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱯᱤᱴᱷᱟᱠᱚᱴᱩᱬᱤ (Pithakutni) ᱵᱟᱝᱢᱟ ᱯᱤᱴᱷᱟᱹᱠᱚᱴᱬᱮ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱑᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱘᱒ ᱜᱚᱴᱟᱝ ᱠᱚᱲᱟ ᱟᱨ ᱕᱐᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱘᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱕᱗ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱘᱗% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱘᱒ ᱜᱚᱴᱟᱝ ᱠᱚᱲᱟ ᱟᱨ ᱕᱐᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱕᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱐᱗, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱷᱚᱱᱛᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱨᱟᱭᱨᱚᱝᱯᱩᱨ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱑᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱵᱷᱚᱫᱽᱨᱚᱠ ᱡᱤᱞᱞᱟᱹ
ᱵᱷᱚᱫᱽᱨᱚᱠ ᱦᱚᱱᱚᱛ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱵᱷᱚᱫᱽᱨᱚᱠ ᱵᱟᱡᱟᱨ ᱤᱫᱤ ᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱾ ᱑ ᱮᱯᱨᱤᱞ ᱑᱙᱙᱓ ᱨᱮ ᱱᱚᱣᱟ ᱫᱚ ᱵᱟᱞᱮᱥᱚᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱢᱤᱫ ᱱᱟᱣᱟ ᱦᱚᱱᱚᱛ ᱨᱮ ᱪᱷᱟᱹᱴᱭᱟᱹᱨ ᱮᱱᱟ ᱾ ᱱᱚᱣᱟ ᱨᱮᱭᱟᱜ ᱡᱚᱛᱚ ᱛᱮ ᱮᱨᱤᱭᱟ ᱫᱚ ᱒᱖᱗᱗ ᱥᱠᱚᱭᱟᱨ ᱠᱤᱹᱢᱤ ᱾ ᱱᱚᱣᱟ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱚ ᱑᱒᱕ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱵᱷᱚᱫᱽᱨᱚᱠ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱕,᱐᱖,᱕᱒᱒ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱟᱹᱛᱩ ᱴᱚᱞᱟᱨᱮ ᱑᱓,᱒᱐,᱗᱖᱖ ᱟᱨ ᱵᱟᱡᱟᱨ ᱨᱮ ᱑,᱘᱕,᱗᱕᱖ ᱦᱚᱲ ᱵᱟᱥᱟ ᱵᱚᱥᱠᱚᱫ ᱠᱟᱛᱮ ᱢᱮᱱᱟᱜ ᱠᱚᱣᱟ ᱾
ᱡᱮᱭᱱ ᱫᱷᱚᱨᱚᱢ
ᱵᱷᱚᱫᱽᱨᱚᱠ ᱨᱮᱭᱟᱜ ᱞᱟᱠᱪᱟᱨ ᱨᱟᱭᱨᱤᱛ ᱨᱮᱭᱟᱜ ᱩᱯᱨᱩᱢ ᱫᱚ ᱯᱟᱨᱥᱚᱱᱟᱛᱷ ᱟᱜ ᱚᱠᱛᱚ ᱠᱷᱚᱱ ᱧᱟᱢᱚᱜ-ᱟ ᱾ ᱯᱟᱨᱥᱚᱱᱟᱛᱷ ᱫᱚ ᱫᱷᱚᱨᱚᱢ ᱪᱷᱟᱨᱟᱣ ᱞᱟᱹᱜᱤᱫ ᱠᱳᱯᱠᱚᱴᱚᱠ ᱟᱨᱵᱟᱝ ᱱᱤᱛᱚᱜᱟᱜ ᱠᱩᱯᱟᱨᱤ ᱛᱮᱭ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱪᱚᱨᱚᱢᱚᱯᱟ ᱨᱚᱦᱚᱬᱤ ᱨᱮᱭᱟᱜ ᱢᱟᱨᱟᱝ ᱯᱩᱠᱷᱨᱤ ᱵᱮᱲᱦᱟᱭ ᱛᱮ ᱯᱮᱜᱮᱛᱩᱨ ᱛᱤᱨᱛᱷᱚ ᱠᱚᱣᱟᱜ ᱢᱩᱨᱛᱤ ᱛᱷᱟᱯᱚᱱ ᱞᱮᱱᱟ ᱾ ᱩᱱᱠᱩ ᱢᱩᱨᱛᱤ ᱵᱷᱤᱛᱨᱤ ᱠᱷᱚᱱ ᱚᱡᱤᱛᱱᱟᱛᱷ, ᱥᱟᱱᱛᱤᱱᱟᱛᱷ, ᱨᱤᱥᱚᱵᱷᱱᱟᱛᱷ, ᱟᱨ ᱵᱚᱨᱫᱷᱚᱢᱟᱱ ᱢᱚᱦᱟᱵᱤᱨ ᱟᱜ ᱠᱚᱫᱚ ᱱᱤᱛᱚᱜ ᱦᱚᱸ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱢᱤᱣᱡᱤᱭᱚᱢ ᱨᱮ ᱡᱚᱛᱚᱱ ᱠᱟᱛᱮ ᱫᱚᱦᱚ ᱟᱠᱟᱱᱟ ᱾ ᱱᱤᱛᱚᱜ ᱫᱷᱟᱹᱵᱤᱡ ᱦᱚᱸ ᱯᱩᱠᱷᱨᱤ ᱟᱲᱮᱨᱮ ᱯᱟᱨᱥᱚᱱᱟᱛᱷ ᱟᱜ ᱢᱩᱨᱛᱤ ᱫᱚ ᱧᱮᱞᱚᱜ ᱜᱮᱭᱟ ᱾
ᱵᱚᱣᱫᱷᱚ ᱫᱷᱚᱨᱚᱢ
ᱵᱷᱚᱫᱽᱨᱚᱠ ᱨᱮ ᱢᱮᱱᱟᱜ ᱫᱷᱟᱢᱚᱱᱚᱱᱚᱜᱚᱨ ᱨᱮᱭᱟᱜ ᱢᱩᱲ ᱧᱩᱛᱩᱢ ᱫᱚ ᱫᱷᱚᱢᱢᱱᱚᱜᱚᱨ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱚᱠᱛᱚ ᱨᱮ ᱛᱟᱦᱮᱸ ᱠᱟᱱ ᱵᱚᱣᱫᱷᱚᱯᱤᱴᱷ ᱨᱮᱭᱟᱜ ᱠᱷᱚᱰᱤᱭᱟᱲᱚ ᱴᱚᱴᱷᱟᱨᱮ ᱥᱟᱹᱶᱛᱤ ᱟᱠᱟᱱ ᱦᱟᱯᱲᱟᱜ ᱵᱩᱫᱫᱷᱚ ᱢᱩᱨᱛᱤ ᱱᱤᱛᱚᱜ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱢᱤᱣᱡᱤᱭᱚᱢ ᱨᱮ ᱢᱮᱱᱟᱜ-ᱟ ᱾ ᱵᱷᱚᱫᱽᱨᱚᱠ ᱨᱮᱭᱟᱜ ᱵᱟᱣᱫᱚᱯᱩᱨ ᱧᱩᱛᱩᱢ ᱫᱚ ᱵᱚᱣᱫᱷᱚ ᱠᱷᱚᱱ ᱜᱮ ᱦᱮᱡ ᱟᱠᱟᱱᱟ ᱾
ᱢᱳᱜᱚᱞ ᱟᱨ ᱢᱚᱨᱦᱚᱴᱟ ᱚᱨᱥᱚᱝ
ᱚᱱᱠᱟ ᱜᱮ ᱡᱟᱱᱩᱜᱚᱸᱡᱽ ᱢᱚᱨᱦᱚᱴᱟ ᱥᱟᱥᱚᱱᱤᱭᱟᱹ ᱡᱟᱱᱳᱡᱤᱭᱟᱜ ᱧᱩᱛᱩᱢ ᱠᱷᱚᱱ ᱦᱮᱡ ᱟᱠᱟᱱᱟ ᱢᱮᱱᱛᱮ ᱛᱤᱱᱟᱹᱝ ᱜᱟᱱ ᱯᱚᱸᱰᱤᱛ ᱠᱚ ᱢᱚᱱᱚᱛ ᱠᱚ ᱮᱢᱟ ᱾ ᱢᱳᱜᱚᱞ ᱟᱨ ᱢᱚᱨᱚᱦᱚᱴᱟ ᱥᱟᱥᱚᱱᱤᱭᱟᱹ ᱠᱚᱫᱚ ᱟᱠᱚᱣᱟᱜ ᱥᱟᱥᱚᱱ ᱚᱠᱛᱚ ᱨᱮ ᱵᱷᱚᱫᱽᱨᱚᱠ ᱨᱮ ᱟᱹᱰᱤᱜᱟᱱ ᱦᱚᱲᱦᱤᱛ ᱞᱮᱠᱟᱱ ᱠᱟᱹᱢᱤ ᱠᱚ ᱠᱟᱹᱢᱤ ᱞᱮᱫ-ᱟ ᱾ ᱤᱸᱫᱚᱨ ᱨᱤᱱᱤᱡ ᱨᱟᱹᱱᱤ ᱚᱦᱚᱞᱭᱟᱵᱟᱭᱤ ᱯᱩᱨᱤᱭ ᱥᱮᱱᱚᱜ ᱠᱟᱱ ᱚᱠᱛᱚ ᱨᱮ ᱢᱤᱫ ᱢᱟᱨᱟᱝ ᱯᱩᱠᱷᱨᱤᱭ ᱞᱟ ᱦᱚᱪᱚ ᱞᱮᱫ ᱠᱚᱣᱟ ᱾ ᱚᱱᱟ ᱫᱚ ᱨᱟᱹᱱᱤ ᱛᱚᱞᱟᱣ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱵᱷᱚᱫᱽᱨᱚᱠ ᱥᱩᱨ ᱨᱮᱭᱟᱜ ᱱᱤᱛᱚᱜᱟᱜ ᱨᱟᱹᱱᱤᱛᱟᱞ ᱫᱚ ᱚᱱᱟ ᱨᱟᱹᱱᱤᱛᱚᱞᱟᱣ ᱠᱷᱚᱱ ᱜᱮ ᱦᱮᱡ ᱟᱠᱟᱱᱟ ᱾ ᱫᱷᱟᱢᱚᱱᱚᱜᱚᱨ ᱨᱮ ᱢᱚᱨᱚᱦᱚᱴᱟ ᱥᱟᱥᱚᱱᱤᱭᱟᱹ ᱡᱚᱜᱩ ᱯᱚᱸᱰᱤᱛ ᱟᱜ ᱧᱩᱛᱩᱢ ᱞᱮᱠᱟᱛᱮ ᱡᱚᱜᱩ ᱥᱟᱜᱚᱨ ᱯᱩᱠᱷᱨᱤ ᱢᱮᱱᱟᱜ-ᱟ ᱾
ᱦᱤᱱᱫᱩ ᱫᱷᱚᱨᱚᱢ
ᱢᱤᱨᱡᱟᱯᱩᱨ ᱟᱨ ᱪᱷᱚᱰᱟᱠ ᱢᱚᱦᱚᱞ ᱨᱮ ᱨᱟᱡᱟ ᱯᱩᱨᱩᱥᱚᱛᱚᱢ ᱫᱮᱵᱽ ᱤᱡ ᱢᱚᱱᱛᱨᱤ ᱵᱤᱫᱷᱭᱟᱫᱷᱚᱨ ᱮ ᱞᱟ~ ᱚᱴᱚ ᱞᱮᱫ ᱯᱩᱠᱷᱨᱤ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱵᱤᱫᱽᱭᱟᱫᱷᱚᱨ ᱯᱩᱠᱷᱨᱤ ᱢᱮᱱᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱾ ᱑᱕᱑᱔ ᱥᱟᱞᱮᱨᱮ ᱥᱨᱤᱪᱚᱭᱛᱚᱱᱭᱚ ᱯᱩᱨᱤ ᱠᱷᱚᱱ ᱨᱩᱣᱟᱹᱲ ᱠᱟᱛᱮ ᱵᱤᱫᱽᱭᱟᱵᱟᱪᱚᱥᱯᱚᱛᱤ ᱧᱩᱛᱩᱢ ᱟᱹᱱᱤᱡ ᱫᱷᱚᱨᱚᱢ ᱪᱷᱟᱨᱟᱣᱤᱭᱟᱹ ᱚᱲᱟᱜ ᱨᱮ ᱢᱚᱬᱮ ᱢᱟᱦᱟᱸᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱥᱚᱸᱛᱷ ᱩᱭᱦᱟᱹᱨ ᱫᱚᱦᱚ ᱮ ᱞᱟᱹᱜᱤᱫ ᱛᱮᱜᱮ ᱚᱱᱟ ᱟᱹᱛᱩ ᱨᱮᱭᱟᱜ ᱧᱩᱛᱩᱢ ᱫᱚ ᱥᱚᱸᱛᱷᱤᱭᱟ ᱫᱚᱦᱚ ᱟᱠᱟᱱᱟ ᱾ ᱩᱱᱤᱭ ᱵᱟᱹᱜᱤ ᱚᱴᱚᱣᱟᱫ ᱠᱷᱟᱱᱛᱟ ᱫᱚ ᱜᱚᱨᱚᱡᱤᱭᱟᱹ ᱠᱚ ᱱᱤᱛᱚᱜ ᱦᱚᱸ ᱚᱱᱟ ᱟᱹᱛᱩᱨᱮ ᱫᱚᱦᱚ ᱠᱟᱛᱮ ᱠᱚ ᱵᱚᱸᱜᱟ ᱵᱳᱨᱳᱣᱟᱜ ᱠᱟᱱᱟ ᱾ ᱥᱨᱤᱪᱚᱭᱛᱚᱱᱭᱚ ᱟᱜ ᱯᱟᱹᱱᱟᱹᱦᱤ (ᱯᱟᱫᱩᱠᱟ) ᱫᱚ ᱚᱱᱟ ᱥᱩᱨ ᱨᱮᱭᱟᱜ ᱠᱩᱶᱟᱥ ᱟᱹᱛᱩᱨᱮ ᱱᱤᱛᱚᱜ ᱫᱷᱟᱹᱵᱤᱡ ᱦᱚᱸ ᱠᱚ ᱵᱚᱸᱜᱟ ᱵᱳᱨᱳᱣᱟᱜ ᱠᱟᱱᱟ ᱾
᱑᱘᱘᱘ ᱥᱟᱞᱮᱨᱮ ᱱᱚᱵᱷᱮᱢᱵᱚᱨ ᱒᱐ ᱢᱟᱺᱦᱤᱛ ᱦᱤᱞᱚᱜ ᱟᱭᱳ ᱥᱟᱨᱚᱫᱟ ᱫᱮᱵᱤ ᱫᱟᱜ ᱦᱚᱨ ᱛᱮ ᱪᱟᱸᱫᱽᱵᱟᱹᱞᱤᱭ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱟᱨ ᱢᱤᱫ ᱫᱷᱟᱣ ᱑᱙᱑᱐ ᱥᱟᱞᱮᱨᱮ ᱩᱱᱤ ᱨᱟᱢᱮᱥᱣᱚᱨ ᱮ ᱥᱮᱱᱚᱜ ᱠᱟᱱ ᱦᱚᱨ ᱨᱮ ᱵᱷᱚᱫᱽᱨᱚᱠ ᱨᱮᱭᱟᱜ ᱠᱚᱴᱷᱟᱨ ᱴᱷᱮᱱ ᱵᱟᱨ ᱪᱟᱸᱫᱚᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾
ᱥᱤᱠᱷ ᱫᱷᱚᱨᱚᱢ
᱑᱖᱐᱐ ᱥᱟᱞᱮᱨᱮ ᱜᱩᱨᱩ ᱱᱟᱱᱚᱠ ᱯᱩᱨᱤᱭ ᱪᱟᱞᱟᱜ ᱠᱟᱱ ᱦᱚᱨ ᱨᱮ ᱵᱷᱚᱫᱽᱨᱚᱠ ᱨᱮ ᱵᱟᱥᱟ ᱠᱟᱛᱮ ᱥᱚᱸᱜᱷᱚᱛ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱫ-ᱟ ᱾ ᱚᱱᱟ ᱞᱮᱠᱟᱛᱮ ᱚᱱᱟ ᱴᱚᱴᱷᱟ ᱫᱚ ᱥᱚᱸᱜᱚᱛ ᱢᱮᱱᱛᱮ ᱠᱚ ᱢᱮᱱ ᱥᱟᱶᱛᱮ ᱱᱟᱱᱚᱠ ᱰᱤᱦᱤ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜ-ᱟ ᱾ ᱱᱚᱰᱮ ᱫᱚ ᱢᱤᱫ ᱜᱩᱨᱩᱫᱣᱟᱨᱟ ᱦᱚᱸ ᱛᱷᱟᱯᱚᱱ ᱦᱩᱭ ᱟᱠᱟᱱᱟ ᱾
ᱢᱩᱥᱞᱤᱢ ᱫᱷᱚᱨᱚᱢ
᱑᱕᱗᱕ ᱥᱟᱞᱮᱨᱮ ᱮᱯᱨᱤᱞ ᱑᱒ ᱢᱟᱺᱦᱤᱛ ᱨᱮ ᱟᱠᱵᱚᱨ ᱵᱷᱚᱫᱽᱨᱚᱠ ᱫᱚ ᱢᱤᱫ ᱟᱹᱯᱱᱟᱹᱛ ᱰᱤᱵᱷᱤᱡᱚᱱ ᱞᱮᱠᱟ ᱛᱮᱭ ᱵᱤᱠᱱᱟᱹᱣ ᱞᱮᱫ-ᱟ ᱾ ᱠᱚᱴᱚᱠ ᱰᱤᱵᱷᱤᱡᱚᱱ ᱫᱚ ᱫᱟᱣᱫᱽ ᱟᱜ ᱛᱤᱨᱮ ᱛᱟᱦᱮᱸ ᱠᱟᱱ ᱵᱮᱲᱟᱨᱮ ᱵᱷᱚᱫᱽᱨᱚᱠ ᱟᱨ ᱵᱟᱞᱮᱥᱚᱨ ᱰᱤᱵᱷᱤᱡᱚᱱ ᱫᱚ ᱢᱳᱜᱚᱞ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱚᱣᱨᱚᱝᱜᱚᱡᱮᱵᱽ ᱟᱜ ᱚᱠᱛᱚ ᱨᱮᱫᱚ ᱠᱚᱫᱚᱢᱵᱚ ᱵᱮᱰᱟ ᱴᱷᱮᱱ ᱤᱫᱽᱜᱟᱦ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱠᱚᱞᱠᱟᱛᱟ ᱨᱮᱞᱣᱮ ᱥᱴᱮᱥᱚᱱ
ᱠᱚᱞᱠᱟᱛᱟ ᱨᱮᱞᱣᱮ ᱥᱴᱮᱥᱚᱱ (ᱢᱟᱬᱟᱝ ᱫᱚ ᱪᱤᱛᱯᱩᱨ ᱥᱴᱮᱥᱚᱱ ᱧᱩᱛᱩᱢ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ) ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱟᱵᱽᱲᱟ ᱟᱨ ᱠᱚᱞᱠᱟᱛᱟ ᱨᱮ ᱥᱮᱵᱟ ᱦᱟᱜ ᱢᱚᱬᱮ ᱜᱚᱴᱟᱝ ᱤᱱᱴᱟᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱟᱹᱰᱤ ᱱᱟᱣᱟ ᱜᱮᱭᱟ, ᱮᱴᱟᱜᱟᱜ ᱠᱚᱞᱠᱟᱛᱟ ᱨᱮ ᱥᱤᱭᱟᱞᱫᱟᱜ ᱥᱴᱮᱥᱚᱱ ᱟᱨ ᱦᱟᱵᱽᱲᱟ ᱥᱴᱮᱥᱚᱱ, ᱥᱟᱞᱤᱢᱟᱨ ᱥᱴᱮᱥᱚᱱ ᱟᱨ ᱦᱟᱵᱽᱲᱟ ᱨᱮ ᱥᱟᱸᱛᱨᱟᱜᱟᱪᱷᱤ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱥᱴᱮᱥᱚᱱ ᱫᱚ ᱠᱚᱧᱮ ᱠᱚᱞᱠᱟᱛᱟ ᱨᱮᱱᱟᱜ ᱪᱤᱛᱯᱩᱨ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱣᱟ ᱴᱷᱟᱶ ᱫᱚ ᱡᱟᱦᱟᱸ ᱥᱴᱮᱥᱚᱱ ᱢᱮᱱᱟᱜᱼᱟ, ᱢᱟᱬᱟᱝ ᱫᱚ ᱢᱤᱫᱴᱟᱹᱝ ᱢᱟᱨᱟᱝ ᱢᱟᱞ ᱭᱟᱨᱰ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜ ᱠᱟᱨ ᱟᱨ ᱵᱟᱥ ᱯᱟᱨᱠᱤᱝ ᱴᱚᱴᱷᱟ, ᱥᱟᱶᱛᱮ ᱥᱴᱮᱥᱚᱱ ᱰᱟᱦᱟᱨ, ᱠᱚᱭᱞᱟ ᱞᱳᱰᱤᱝ ᱭᱟᱨᱰ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱢᱤᱫ ᱚᱠᱛᱚ ᱯᱞᱮᱴᱯᱷᱟᱨᱢ ᱫᱚ ᱛᱤᱥ ᱢᱟᱞ ᱞᱟᱭᱤᱱ ᱞᱮᱠᱟᱛᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱸᱫ ᱟᱨ ᱢᱟᱨᱟᱝ ᱪᱤᱛᱯᱩᱨ ᱩᱮᱞ ᱭᱟᱨᱰ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱯᱞᱟᱱ ᱟᱨ ᱴᱷᱟᱶ
᱒᱐᱐᱐ ᱥᱟᱞ ᱨᱮ, ᱱᱚᱣᱟ ᱴᱚᱴᱷᱟ ᱫᱚ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱞᱟᱹᱜᱤᱫ ᱛᱮ ᱯᱩᱭᱞᱩ ᱯᱞᱟᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱪᱮᱫᱟᱜ ᱪᱮ ᱡᱷᱟᱹᱞ ᱥᱟ:ᱜᱤᱧ ᱯᱟᱥᱮᱱᱡᱚᱨ ᱠᱚᱣᱟᱜ ᱵᱟᱲᱦᱟᱜ ᱠᱟᱱ ᱤᱫᱤ ᱛᱮ ᱥᱤᱭᱟᱹᱞᱫᱟᱦ ᱥᱴᱮᱥᱚᱱ ᱨᱮ ᱵᱷᱤᱲ ᱵᱟᱲᱦᱟᱜ ᱠᱟᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱞᱠᱟᱛᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱥᱤᱭᱟᱞᱫᱟᱦ ᱨᱮᱞᱣᱮ ᱦᱟᱹᱴᱤᱧ
ᱫᱷᱟᱢᱟᱞ (ᱯᱷᱤᱞᱢ ᱥᱤᱨᱤᱡᱽ)
ᱫᱷᱟᱢᱟᱞ ᱤᱱᱫᱨᱚ ᱠᱩᱢᱟᱨᱼᱟ ᱫᱤᱥᱟᱹ ᱩᱫᱩᱜ ᱟᱨ ᱟᱡ ᱫᱟᱨᱟᱭ ᱛᱮ ᱵᱮᱱᱟᱣ ᱟᱠᱟᱱ ᱢᱤᱫ ᱠᱚᱢᱮᱰᱤ ᱯᱷᱤᱞᱢ ᱠᱟᱱᱟ ᱾ ᱱᱚᱣᱟᱨᱮ ᱨᱤᱛᱮᱥ ᱫᱮᱥᱢᱤᱠᱷ, ᱟᱨᱥᱟᱫ ᱣᱟᱨᱥᱤ, ᱡᱟᱵᱮᱫ ᱡᱟᱯᱷᱨᱤ ᱞᱮᱠᱟᱱ ᱵᱟᱰᱚᱦᱤ ᱠᱚ ᱟᱹᱜᱩᱣᱟᱹᱱ ᱨᱩᱞ ᱠᱚ ᱯᱟᱴ ᱟᱠᱟᱫᱟ ᱾
ᱫᱷᱟᱢᱟᱞ᱗ ᱥᱮᱯᱴᱮᱢᱵᱚᱨ ᱒᱐᱐᱗ ᱨᱮ ᱨᱤᱞᱤᱡ ᱞᱮᱱᱟ, ᱚᱱᱟ ᱛᱟᱭᱚᱢ ᱚᱱᱟ ᱨᱮᱱᱟᱜ ᱫᱚᱥᱟᱨ ᱥᱟᱯᱲᱟᱣ ᱰᱳᱵᱚᱞ ᱫᱷᱟᱢᱟᱞ ᱒᱔ ᱡᱩᱱ ᱒᱐᱑᱑ ᱨᱮ ᱨᱤᱞᱤᱡ ᱞᱮᱱᱟ, ᱚᱱᱟ ᱛᱟᱭᱚᱢ  ᱴᱳᱴᱟᱞ ᱫᱷᱟᱢᱟᱞ ᱒᱒ ᱯᱷᱮᱵᱨᱩᱣᱟᱨᱤ ᱒᱐᱑᱙ ᱨᱮ ᱨᱤᱞᱤᱡ ᱞᱮᱱᱟ ᱾ᱛᱮᱦᱮᱧᱟᱜ ᱫᱤᱱ ᱨᱮ  ᱫᱷᱟᱢᱟᱞ ᱦᱩᱭᱜ ᱠᱟᱱᱟ ᱥᱤᱧᱚᱛ ᱨᱮᱱᱟᱜ ᱑᱓ ᱟᱱ ᱡᱟᱹᱥᱛᱤ ᱵᱮᱯᱟᱨ ᱟᱠᱟᱫ ᱥᱤᱨᱤᱡᱽ ᱯᱷᱤᱞᱢ ᱠᱟᱱᱟ ᱾
ᱫᱷᱟᱢᱟᱞ (᱒᱐᱐᱗)
ᱱᱚᱣᱟ ᱯᱩᱱᱭᱟᱹ ᱡᱚᱴᱟᱣ ᱠᱚᱣᱟ ᱤᱫᱤ ᱠᱟᱛᱮᱫ ᱠᱟᱹᱦᱱᱤ ᱠᱟᱱᱟ ; ᱵᱳᱢᱟᱱ (ᱟᱥᱤᱥ ᱪᱚᱣᱫᱷᱚᱨᱤ) ᱡᱟᱦᱟᱸᱭ ᱟᱹᱲᱣᱟᱹ ᱟᱯᱟᱛ ᱱᱚᱨᱤ (ᱟᱥᱨᱟᱱᱤ ᱥᱟᱶ ᱟᱹᱰᱤ ᱠᱤᱥᱟᱹᱬ ᱡᱤᱭᱚᱱ ᱮ ᱠᱷᱟᱱᱰᱟᱣᱮᱫ ᱛᱟᱦᱮᱸᱫ ᱾ᱤᱠᱷᱟᱹᱱ ᱵᱳᱢᱟᱱ ᱟᱡ ᱵᱟᱵᱟ ᱫᱚ ᱟᱡᱤᱡ ᱦᱚᱯᱚᱱ ᱠᱷᱚᱱ ᱟᱡᱟᱜ ᱚᱲᱟᱜ ᱨᱮᱱᱟᱜ ᱢᱤᱫ ᱢᱟᱨᱮ ᱠᱟᱨ ᱡᱟᱹᱥᱛᱤ ᱜᱚᱨᱚᱡᱟᱜ ᱛᱟᱦᱮᱸᱫ ᱾ ᱢᱤᱫ ᱫᱷᱟᱣ ᱵᱳᱢᱟᱱ ᱚᱱᱟ ᱠᱟᱨᱼᱮ ᱠᱷᱟᱨᱟᱯ ᱠᱮᱫ ᱠᱷᱟᱱ ᱟᱡ ᱟᱵᱟᱵ ᱚᱱᱟ ᱚᱲᱟᱜ ᱠᱷᱚᱱ ᱩᱰᱩᱠᱚᱜᱼᱮ ᱢᱮᱛᱟᱫᱮᱭᱟ ;ᱢᱟᱱᱟᱵᱷ(ᱡᱟᱵᱷᱮᱫ ᱡᱟᱯᱷᱮᱨᱤ) ᱫᱚ ᱢᱤᱫᱴᱟᱝ ᱵᱚᱫᱢᱟᱥ ᱠᱚᱲᱟ, ᱟᱡ ᱫᱟᱫᱟ ᱟᱫᱤ (ᱟᱨᱥᱚᱫ ᱣᱟᱨᱥᱤ); ᱟᱨ ᱨᱳᱭ (ᱨᱤᱛᱮᱥ ᱫᱮᱥᱢᱩᱠᱷ) ᱪᱷᱩᱵᱤᱭᱟᱱ ᱠᱚᱲᱟ ᱡᱟᱦᱟᱸᱭ ᱞᱮᱛᱟᱲ ᱪᱩᱢᱵᱚᱠ ᱨᱮᱱᱟᱜ ᱵᱮᱞᱴ ᱮ ᱦᱚᱨᱚᱜ ᱠᱟᱜᱼᱟ ᱾ ᱟᱠᱚᱣᱟᱜ ᱠᱚᱯᱟᱲ ᱩᱱᱡᱚᱦᱚᱜ ᱵᱚᱫᱚᱞ ᱮᱱᱟ ᱡᱚᱠᱷᱚᱱ ᱴᱟᱴᱠᱟ ᱜᱮ ᱟᱠᱚ ᱢᱤᱫ ᱚᱱᱰᱚᱨᱣᱟᱨᱞᱰ ᱰᱚᱱ  ᱵᱳᱥ (ᱯᱨᱮᱢ ᱪᱳᱯᱨᱟ) ᱥᱟᱶ ᱟᱡ ᱜᱩᱡᱩᱜ ᱢᱟᱬᱟᱝ ᱨᱮᱠᱚ ᱧᱟᱯᱟᱢ ᱮᱱᱟ,ᱟᱡ ᱩᱱᱠᱩᱭ ᱞᱟᱹᱭ ᱟᱫ ᱠᱚᱣᱟ ᱜᱳᱣᱟ ᱨᱮᱱᱟᱜ ᱢᱤᱫ ᱡᱟᱭᱜᱟ ᱨᱮ W ᱞᱟᱛᱟᱨ ᱨᱮ ᱑᱐ᱠᱚᱨᱳᱫ ᱴᱟᱠᱟ ᱥᱟᱶ ᱟᱹᱰᱤᱜᱟᱱ ᱥᱟᱯᱟᱵ ᱠᱚ ᱩᱠᱩ ᱢᱮᱱᱟᱜᱼᱟ ᱾ ᱟᱠᱚ ᱱᱚᱨᱤᱭᱟᱜ ᱠᱩᱢᱵᱲᱩᱟᱠᱫ ᱠᱟᱨ ᱛᱮ ᱜᱳᱣᱟ ᱠᱚ ᱢᱚᱦᱰᱟ ᱭᱮᱱᱟ ᱚᱱᱟ ᱛᱟᱞᱟᱨᱮ ᱯᱩᱞᱤᱥ ᱤᱱᱥᱯᱮᱠᱴᱚᱨ ᱠᱚᱵᱤᱨ ᱱᱟᱭᱚᱠ (ᱥᱚᱸᱡᱚᱭ ᱫᱚᱛ)ᱮ ᱡᱟᱸᱜᱮ ᱭᱮᱱᱟ ᱾ ᱠᱚᱵᱤᱨ ᱟᱠᱚ ᱥᱟᱶ ᱢᱤᱫᱴᱟᱝ ᱮ ᱰᱤᱞ ᱠᱮᱫᱼᱟ ᱡᱮᱢᱚᱱ ᱡᱟᱦᱟᱸ ᱞᱮᱠᱟᱨᱮᱜᱮ ᱚᱱᱟ ᱴᱟᱠᱟ ᱧᱟᱢ ᱢᱟᱭ ᱾ ᱟᱠᱚ ᱜᱳᱣᱟ ᱠᱚ ᱥᱮᱴᱮᱨ ᱮᱱᱟ ᱥᱮᱬᱟ W ᱦᱚᱸᱠᱚ ᱧᱟᱢ ᱠᱮᱫᱟᱹ, ᱤᱠᱷᱟᱹᱱ ᱢᱩᱪᱟᱹᱫ ᱨᱮ ᱱᱚᱸᱠᱟᱭᱮᱱᱟ ᱢᱤᱫ ᱫᱟᱱ ᱯᱟᱨᱟᱵ ᱨᱮ ᱥᱮᱞᱮᱫ ᱦᱩᱭ ᱟᱫ ᱠᱚᱣᱟ ᱟᱨ ᱡᱷᱚᱛᱚ ᱴᱟᱠᱟ ᱴᱩᱣᱟᱹᱨ ᱜᱤᱫᱨᱟᱹ ᱮᱢ ᱦᱩᱭ ᱟᱫ ᱠᱚᱣᱟ ᱾
ᱰᱳᱵᱚᱞ ᱫᱷᱟᱢᱟᱞ (᱒᱐᱑᱑)
ᱢᱟᱬᱟᱝᱼᱟ ᱯᱷᱤᱞᱢ ᱟᱛᱨᱮ ᱠᱷᱚᱱ ᱱᱚᱣᱟ ᱯᱷᱤᱞᱢ ᱛᱚᱸᱜᱮ ᱪᱟᱹᱞᱩᱜᱼᱟᱹ ᱯᱩᱱᱭᱟᱹ ᱡᱚᱴᱟᱣ ᱨᱳᱭ, ᱟᱫᱤ, ᱢᱟᱱᱚᱵ ᱟᱨ ᱵᱳᱢᱟᱱ, ᱚᱠᱟ ᱠᱟᱹᱢᱤᱨᱮᱜᱮ ᱵᱟᱝ ᱜᱟᱱᱚᱜ ᱯᱩᱱ ᱡᱚᱴᱟᱣ ᱱᱤᱛ ᱦᱚᱸ ᱟᱠᱚᱣᱟ ᱥᱩᱠ ᱞᱟᱹᱜᱤᱫ ᱦᱚᱲ ᱦᱟᱨᱠᱮᱛ ᱨᱮᱜᱮ ᱢᱮᱱᱟᱜ ᱠᱚᱣᱟ ᱾ ᱢᱤᱫ ᱫᱤᱱ ᱟᱠᱚᱠᱚ ᱧᱮᱞᱼᱟ ᱟᱠᱚᱨᱤᱱ ᱵᱟᱹᱭᱨᱤ ᱠᱚᱵᱤᱨ ᱟᱹᱰᱤ ᱥᱩᱠᱟᱱ ᱠᱟᱨ ᱜᱟᱹᱰᱤ ᱢᱚᱨᱥᱤᱰᱤᱡᱽ ᱮ ᱪᱟᱹᱞᱩ ᱮᱫᱟ ᱾ ᱚᱱᱟ ᱧᱮᱞ ᱟᱠᱚ ᱵᱮᱥ ᱵᱟᱠᱚ ᱵᱩᱡᱷᱟᱹᱣ ᱞᱮᱫᱟ ᱟᱨ ᱠᱚᱵᱤᱨ ᱪᱮᱫ ᱞᱮᱠᱟᱨᱮ ᱩᱱᱟᱹᱜ ᱫᱟᱢ ᱨᱮᱱᱟᱜ ᱜᱟᱹᱰᱤ ᱪᱟᱹᱞᱩ ᱮᱫᱟᱭ ᱚᱱᱟ ᱥᱮᱱᱫᱨᱟ ᱨᱮᱠᱚ ᱪᱷᱩᱴᱟᱹᱣ ᱮᱱᱟ ᱾ ᱵᱩᱡᱷᱟᱹᱣ ᱠᱟᱛᱮᱫ ᱠᱚ ᱵᱟᱰᱟᱭ ᱠᱮᱫᱼᱟ ᱠᱚᱵᱤᱨ ᱫᱚ ᱟᱡ ᱵᱟᱹᱦᱩ ᱠᱟᱢᱤᱱᱤ (ᱢᱚᱞᱤᱠᱟ ᱥᱮᱨᱟᱣᱚᱛ)ᱭᱟᱜ ᱴᱟᱠᱟ ᱯᱩᱭᱥᱟᱹᱛᱮ ᱪᱚᱲᱟᱜ ᱠᱟᱱᱟᱭ᱾ ᱯᱩᱱᱭᱟ ᱠᱚᱲᱟ ᱠᱚᱵᱤᱨ ᱥᱟᱶ ᱵᱮᱯᱟᱨᱮ ᱥᱚᱦᱮᱫ ᱮᱢᱚᱜ ᱞᱟᱹᱜᱤᱫ ᱠᱚ ᱵᱞᱟᱠᱢᱮᱞ ᱠᱮᱫᱮᱭᱟ ᱿ ᱤᱠᱷᱟᱹᱱ ᱟᱠᱚ ᱵᱟᱠᱚ ᱵᱟᱰᱟᱭ ᱛᱟᱦᱮᱸᱫ ᱠᱚᱵᱤᱨ ᱠᱟᱢᱤᱱᱤ ᱟᱨ ᱟᱡ ᱤᱨᱤᱞᱛᱮᱫ ᱠᱩᱲᱤ ᱠᱤᱭᱟ (ᱠᱚᱸᱜᱱᱟ ᱨᱟᱱᱟᱣᱚᱛ) ᱦᱟᱜ ᱵᱷᱮᱜᱟᱨ ᱜᱮ ᱩᱭᱦᱟᱹᱨ ᱢᱮᱱᱟᱜᱼᱟ ᱾ ᱠᱚᱵᱤᱨ ᱩᱱᱠᱩ ᱛᱟᱭᱚᱢ ᱨᱮ ᱢᱤᱫ ᱛᱩᱱᱠᱷᱤᱭᱟᱹ ᱵᱟᱴᱟ ᱵᱷᱟᱭᱤ (ᱥᱚᱛᱤᱥ ᱠᱚᱣᱥᱤᱠ) ᱮ ᱞᱟᱜᱟᱣ ᱠᱟᱫᱮᱭᱟ ᱾ ᱵᱟᱴᱟ ᱵᱷᱟᱭᱤ ᱫᱚ ᱢᱤᱰ ᱯᱟᱨᱴ ᱴᱟᱭᱤᱢ ᱰᱚᱱ ᱠᱟᱱᱟᱭ ᱾ ᱯᱩᱱ ᱡᱚᱴᱟᱣ ᱵᱟᱴᱟ ᱵᱷᱟᱭᱤ ᱭᱟᱜ ᱴᱟᱠᱟ ᱠᱚ ᱠᱩᱢᱵᱲᱩ ᱠᱮᱫᱟ, ᱟᱨ ᱠᱚᱵᱤᱨ ᱫᱚ ᱱᱩᱠᱩ ᱴᱷᱮᱫ ᱠᱷᱚᱱ ᱮ ᱠᱩᱢᱵᱲᱩ ᱠᱮᱫᱼᱟ ᱾ ᱠᱚᱵᱤᱨ ᱟᱨ ᱟᱡᱟᱜ ᱜᱷᱟᱨᱚᱸᱡᱽ ᱯᱩᱱ ᱡᱚᱴᱟᱣ ᱵᱟᱴᱟ ᱵᱷᱟᱭᱤ ᱴᱷᱮᱰ ᱜᱚᱡ ᱚᱪᱚ ᱞᱟᱹᱜᱤᱫ ᱵᱟᱹᱜᱤ ᱦᱚᱴᱚ ᱟᱛᱮᱫ ᱢᱟᱠᱟᱣ ᱠᱚ ᱧᱤᱨ ᱮᱱᱟ ᱾ ᱤᱠᱷᱟᱹᱱ ᱠᱩᱠᱩ ᱯᱩᱱᱭᱟᱹ ᱡᱚᱴᱟᱣ ᱦᱚᱸ ᱠᱚᱵᱤᱨ ᱢᱟᱠᱟᱣ ᱨᱮᱱᱚ ᱯᱟᱸᱡᱟ ᱧᱟᱢ ᱠᱮᱫᱮᱭᱟ ᱾ ᱟᱠᱚᱣᱟᱜ ᱨᱩᱯ ᱵᱚᱫᱚᱞ ᱠᱟᱛᱮᱫ ᱠᱚᱵᱤᱨᱼᱟᱜ ᱥᱩᱠ ᱪᱟᱵᱟᱭ ᱞᱟᱹᱜᱤᱫ ᱠᱚ ᱵᱩᱫᱷᱤ ᱠᱮᱫᱟ ᱾ ᱨᱚᱭ ᱠᱤᱭᱟᱹ ᱫᱩᱞᱟᱹᱲ ᱨᱮᱱᱜᱟ ᱮ ᱪᱷᱩᱵᱤ ᱠᱮᱫᱼᱟ ᱟᱨ ᱟᱫᱤ ᱠᱚᱱᱤᱨ ᱭᱤᱡ ᱥᱮᱠᱨᱮᱴᱟᱨᱤ ᱞᱟᱹᱜᱤᱫᱼᱮ ᱪᱷᱩᱵᱤ ᱠᱮᱫᱼᱟ ᱾
ᱴᱳᱴᱟᱞ ᱫᱷᱚᱢᱟᱞ (᱒᱐᱑᱙)
ᱜᱩᱰᱰᱩ (ᱚᱡᱚᱭ ᱫᱮᱵᱜᱚᱱ) ᱟᱨ ᱡᱳᱱᱤ (ᱥᱚᱱᱡᱚᱭ ᱢᱤᱥᱨᱟ), ᱠᱷᱟᱴᱚ ᱚᱠᱛᱚᱨᱤᱱ ᱵᱟᱨ ᱦᱚᱲ ᱜᱮᱱᱟᱰᱟᱣ ᱦᱚᱲ ᱟᱡᱟᱜ ᱵᱟᱹᱲᱤᱡ ᱠᱟᱹᱢᱤ ᱨᱮᱱᱟᱜ ᱡᱟᱞᱟᱢ ᱨᱮ ᱟᱡ ᱨᱤᱱ ᱡᱚᱴᱟᱣ ᱯᱤᱱᱴᱩ (ᱢᱚᱱᱳᱡ ᱯᱟᱣᱦᱟ) ᱛᱩᱞᱩᱡ ᱮ ᱪᱷᱟᱱᱫᱟᱭᱮᱱᱟ ᱾ ᱚᱱᱟ ᱛᱟᱭᱚᱢ ᱜᱩᱰᱰᱩᱼᱡᱳᱱᱤ ᱟᱨ ᱯᱩᱱᱭᱟᱹ ᱜᱩᱴ  ᱚᱵᱷᱤᱱᱟᱥ (ᱚᱱᱤᱞ ᱠᱟᱯᱩᱨ) ᱟᱨ ᱵᱤᱱᱫᱩ (ᱢᱟᱫᱷᱩᱨᱤ ᱫᱤᱠᱥᱤᱛ ) -ᱪᱷᱟᱯᱟᱪᱷᱟᱹᱰᱤ ᱦᱚᱨ ᱨᱮ ᱢᱮᱱᱟᱜ ᱠᱤᱱ ᱞᱮᱛᱟᱲ ᱚᱯᱚᱴᱚᱜ ᱡᱩᱨᱤ ᱡᱤᱛᱟᱹ ; ᱞᱚᱞᱚᱱ(ᱨᱤᱛᱮᱥ ᱫᱮᱥᱢᱩᱠᱷ) ᱟᱨ ᱡᱷᱤᱱᱜᱩᱨ  (ᱯᱤᱛᱚᱵᱟᱥ ᱛᱨᱤᱯᱟᱴᱷᱤ) - ᱠᱟᱹᱭ ᱟᱠᱟᱫ ᱥᱮᱸᱜᱮᱞ ᱤᱬᱤᱡ ᱚᱯᱷᱤᱥᱚᱨ; ᱢᱤᱫ ᱯᱩᱞᱤᱥ ᱠᱚᱢᱤᱥᱚᱱᱚᱨ(ᱵᱚᱢᱟᱱ ᱤᱨᱟᱱᱤ) ᱟᱨ ᱟᱡ ᱥᱟᱶ ᱨᱮ ᱢᱮᱱᱟᱭ ᱤᱱᱥᱚᱮᱠᱴᱚᱨ(ᱵᱤᱡᱚᱭ ᱯᱟᱴᱠᱚᱨ); ᱟᱨ ᱵᱟᱨ ᱵᱚᱭᱦᱟᱨ and two weird siblings ᱟᱫᱤᱛᱭᱚ (ᱚᱨᱥᱚᱫ ᱣᱟᱨᱥᱤ) ᱟᱨ ᱢᱟᱱᱚᱵ (ᱡᱟᱵᱮᱫ ᱡᱟᱯᱷᱨᱤ) ᱢᱩᱫ ᱨᱮ ᱡᱚᱱᱚᱠᱯᱩᱨ ᱨᱮᱱᱟᱜ ᱪᱤᱰᱤᱭᱟᱹ ᱠᱷᱟᱱᱟ ᱨᱮ  ᱯᱤᱱᱴᱩ ᱩᱠᱩ ᱟᱠᱟᱫ inr 500000000 ᱧᱟᱢ ᱞᱟᱹᱜᱤᱫ ᱟᱹᱰᱤ ᱵᱟᱹᱲᱤᱡ ᱯᱟᱜᱞᱟ ᱦᱟᱱ ᱠᱷᱮᱞᱚᱸᱰ ᱮᱛᱚᱦᱚᱵ ᱮᱱᱟ ᱾
ᱛᱚᱢᱤᱞᱤᱥᱟᱭ ᱥᱩᱱᱫᱚᱨᱨᱟᱡᱚᱱ
'''ᱰᱨ. ᱛᱚᱢᱤᱞᱤᱥᱟᱭ ᱥᱩᱱᱫᱚᱨᱨᱟᱡᱚᱱ''' ᱫᱚ (ᱡᱟᱱᱟᱢ: ᱒ ᱡᱩᱱ ᱑᱙᱖᱑) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ, ᱱᱚᱣᱟ ᱑᱘ ᱯᱷᱮᱵᱽᱨᱩᱣᱟᱨᱤ ᱒᱐᱒᱑ ᱫᱷᱟᱹᱵᱤᱡ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱫᱚᱥᱟᱨ ᱟᱨ ᱱᱤᱛᱚᱜ ᱢᱮᱱᱟᱭ ᱯᱚᱱᱚᱛ ᱜᱚᱢᱠᱮ, ᱯᱩᱰᱩᱪᱮᱨᱤ ᱨᱤᱱᱤᱡ ᱱᱤᱛᱚᱜ ᱢᱮᱱᱟᱭ ᱡᱚᱜᱚ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱮᱫᱟ ᱾ ᱱᱚᱣᱟ ᱚᱯᱚᱭᱤᱸᱴᱢᱮᱱᱴ ᱢᱟᱲᱟᱝ ᱨᱮ ᱱᱩᱭ ᱫᱚ ᱵᱷᱟᱡᱽᱯᱟ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱥᱮᱠᱨᱮᱴᱟᱨᱤ ᱟᱨ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱥᱮᱪᱮᱫ
ᱟᱡ ᱡᱟᱱᱟᱢ ᱫᱚ ᱒ ᱡᱩᱱ ᱑᱙᱖᱑ ᱥᱟᱞ ᱨᱮ ᱱᱟᱜᱚᱨᱠᱚᱭᱤᱞ, ᱠᱟᱱᱭᱟᱠᱩᱢᱟᱨᱤ, ᱛᱟᱢᱤᱞᱱᱟᱰᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱠᱩᱢᱟᱨᱤ ᱚᱱᱚᱱᱛᱚᱱ, ᱢᱤᱫᱴᱟᱹᱝ ᱟᱭᱟᱨ ᱥᱟᱥᱚᱸᱫᱽ ᱟᱨ ᱛᱟᱢᱤᱞᱱᱟᱰᱩ ᱨᱮ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱠᱟᱱᱟᱭ ᱾ ᱟᱡ ᱡᱟᱶᱟᱭ ᱫᱚ ᱢᱟᱱ ᱥᱩᱱᱫᱚᱨᱨᱟᱡᱚᱱ, ᱢᱤᱫᱴᱟᱹᱝ ᱢᱮᱰᱤᱠᱟᱞ ᱰᱟᱠᱛᱚᱨ ᱠᱟᱱᱟᱭ ᱾
ᱩᱱᱤᱫᱚ ᱮᱛᱷᱤᱨᱟᱡᱽ ᱠᱚᱞᱮᱡᱽ ᱯᱷᱚᱨ ᱵᱤᱢᱮᱱ ᱨᱮ ᱟᱡᱟᱜ ᱩᱥᱩᱞ ᱜᱨᱮᱡᱩᱣᱮᱥᱚᱱ ᱮ ᱮᱛᱚᱦᱚᱵ ᱠᱮᱫᱟ, ᱚᱱᱟ ᱛᱟᱭᱚᱢ ᱫᱚ ᱢᱟᱫᱽᱨᱟᱥ ᱢᱮᱰᱤᱠᱟᱞ ᱠᱚᱞᱮᱡᱽ, ᱪᱮᱱᱱᱟᱭ ᱨᱮ ᱮᱢᱵᱤᱵᱤᱮᱥ ᱟᱨ ᱮᱢᱡᱤᱟᱨ ᱢᱮᱰᱤᱠᱟᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱪᱮᱱᱱᱟᱭ ᱨᱮ ᱟᱡᱟᱜ ᱚᱵᱽᱥᱴᱮᱴᱨᱤᱠᱥ ᱟᱨ ᱜᱟᱭᱤᱱᱠᱚᱞᱡᱤ ᱠᱣᱟᱞᱤᱯᱷᱤᱠᱮᱥᱚᱱ ᱯᱟᱲᱦᱟᱣ ᱠᱮᱫᱟ ᱾ ᱩᱱᱤᱫᱚ ᱠᱟᱱᱟᱰᱟ ᱨᱮ ᱥᱚᱱᱚᱞᱚᱡᱤ ᱟᱨ ᱮᱯᱷ.ᱤ.ᱴᱤ. ᱛᱷᱮᱨᱮᱯᱤ ᱨᱮ ᱩᱥᱩᱞ ᱥᱮᱪᱮᱫᱚᱜ ᱮ ᱟᱨᱡᱟᱣ ᱠᱮᱫᱟ ᱾
ᱨᱟᱡᱽᱟᱹᱨᱤ ᱠᱟᱢᱤᱴᱢᱮᱱᱴ ᱠᱷᱚᱱ ᱢᱟᱲᱟᱝ ᱩᱱᱤᱫᱚ ᱕ ᱥᱮᱨᱢᱟ ᱫᱷᱟᱹᱵᱤᱡ ᱪᱮᱱᱱᱟᱭ ᱨᱮᱱᱟᱜ ᱯᱨᱟᱢᱪᱚᱱᱫᱽᱨᱚ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱜᱚᱲᱚᱥᱚᱦᱚᱫ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾ ᱟᱡ ᱨᱤᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ, ᱢᱤᱫᱴᱟᱹᱝ ᱠᱚᱲᱟ ᱟᱨ ᱢᱤᱫᱴᱟᱹᱝ ᱠᱩᱲᱤ, ᱵᱟᱱᱟᱨ ᱠᱤᱱ ᱰᱟᱠᱛᱚᱨ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱖᱑ ᱡᱟᱱᱟᱢ
ᱮᱛᱚᱢ ᱯᱨᱚᱫᱮᱥ, ᱥᱨᱤᱞᱚᱝᱠᱟ
ᱮᱛᱚᱢ ᱯᱨᱚᱫᱮᱥ ᱥᱮ ᱮᱛᱚᱢᱤᱭᱟᱹ ᱯᱨᱚᱫᱮᱥ (ᱛᱟᱢᱤᱞ: வட மாகாணம் ᱵᱷᱟᱴᱟ ᱢᱟᱠᱟᱱᱟᱢ ; ᱥᱤᱝᱦᱚᱞᱤ: උතුරු පළාත ᱩᱛᱩᱨᱩ ᱯᱟᱞᱟᱛᱟ) ᱫᱚ ᱥᱨᱤᱞᱚᱝᱠᱟ ᱨᱮᱱᱟᱜ ᱢᱤᱫ ᱯᱨᱚᱫᱮᱥ ᱠᱟᱱᱟ, ᱱᱚᱶᱟ ᱯᱨᱚᱫᱮᱥ ᱜᱮ ᱥᱨᱤᱞᱚᱝᱠᱟ ᱨᱮᱱᱟᱜ ᱯᱳᱭᱞᱳ ᱛᱷᱚᱠ ᱨᱮᱭᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱥᱨᱤᱞᱚᱝᱠᱟ ᱨᱮᱱᱟᱜ ᱯᱨᱚᱫᱮᱥ ᱠᱚ ᱑᱙ ᱥᱟᱭ ᱥᱮᱨᱢᱟ ᱠᱷᱚᱱ ᱜᱮ ᱛᱟᱦᱮ ᱠᱟᱱᱟ, ᱢᱮᱱᱠᱷᱟᱱ ᱑᱙᱘᱗ ᱥᱮᱨᱢᱟ ᱨᱮ ᱥᱨᱤᱞᱚᱝᱠᱟ ᱥᱚᱝᱵᱤᱫᱷᱟᱱ ᱨᱮᱱᱟᱜ ᱜᱮᱞᱯᱮ ᱥᱚᱝᱥᱚᱫᱤᱭᱟᱹ ᱯᱨᱚᱫᱮᱥᱤᱭᱟᱹ ᱠᱟᱭᱩᱱᱥᱤᱞ ᱮ ᱛᱷᱟᱯᱚᱱ ᱞᱮᱫᱼᱟ ᱚᱱᱟ ᱞᱟᱦᱟ ᱨᱮ ᱱᱚᱶᱟ ᱨᱮᱱᱟᱜ ᱪᱮᱫ ᱠᱟᱹᱱᱩᱱᱤᱭᱟᱹ ᱩᱯᱨᱩᱢ ᱵᱟᱝ ᱛᱟᱦᱮᱱ ᱠᱟᱱᱟ ᱾ ᱑᱙᱘᱘ ᱠᱷᱚᱱ ᱒᱐᱐᱖ ᱢᱩᱫ ᱨᱮ ᱱᱚᱶᱟ ᱯᱨᱚᱫᱮᱥ ᱥᱟᱢᱟᱝ ᱯᱨᱚᱫᱮᱥ ᱥᱟᱶ ᱢᱮᱥᱟ ᱠᱟᱛᱮᱡ ᱮᱛᱚᱢᱼᱥᱟᱢᱟᱝ ᱯᱨᱚᱫᱮᱥ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱡᱟᱯᱷᱱᱟ ᱥᱚᱦᱚᱨ ᱠᱟᱱᱟ ᱾ ᱥᱨᱤᱞᱚᱝᱠᱟᱱ ᱜᱷᱟᱨᱚᱸᱡᱤᱭᱟᱹ ᱞᱟᱹᱰᱷᱟᱹᱭ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱞᱟᱹᱰᱷᱟᱹᱭ ᱜᱮ ᱱᱚᱶᱟ ᱯᱨᱚᱫᱮᱥ ᱨᱮ ᱦᱩᱭ ᱞᱮᱱᱟ ᱾
ᱱᱟᱜᱟᱢ
ᱱᱟᱦᱟᱜ ᱫᱤᱱ ᱨᱮᱱᱟᱜ ᱮᱛᱚᱢ ᱯᱨᱚᱫᱮᱥ ᱫᱚ ᱩᱯᱚᱱᱤᱵᱮᱥ ᱚᱠᱛᱚ ᱞᱟᱦᱟ ᱡᱟᱯᱷᱱᱟ ᱨᱟᱡᱽ ᱨᱟᱡᱽ ᱨᱮᱱᱟᱜ ᱨᱟᱡᱽ ᱨᱮᱱᱟᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱫᱚ ᱯᱳᱨᱛᱩᱜᱤᱡᱽ, ᱰᱟᱪ ᱟᱨ ᱵᱨᱤᱴᱤᱥ ᱨᱟᱡᱽ ᱨᱮᱱᱟᱜ ᱩᱯᱚᱱᱤᱵᱮᱥ ᱛᱟᱦᱮ ᱠᱟᱱᱟ ᱾ ᱑᱘᱑᱕ ᱥᱮᱨᱢᱟ ᱨᱮ ᱵᱨᱤᱴᱤᱥ ᱜᱚᱴᱟ ᱥᱤᱞᱚᱱ ᱫᱤᱯ ᱨᱮᱱᱟᱜ ᱪᱟᱪᱞᱟᱣ (control) ᱮ ᱦᱟᱛᱟᱣ ᱞᱮᱫᱟ ᱾ ᱩᱱᱠᱩ ᱫᱤᱯ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱯᱮᱭᱟ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱠᱚ ᱦᱟᱹᱴᱤᱧ ᱞᱮᱫᱟ ᱱᱚᱶᱟ ᱠᱚ ᱫᱚ : ᱞᱳ ᱠᱟᱱᱴᱨᱤ ᱥᱤᱱᱦᱟᱞᱤᱥ, ᱠᱮᱱᱰᱤ ᱥᱤᱝᱦᱚᱞᱤᱥ ᱟᱨ ᱛᱟᱢᱤᱞ ᱾ ᱮᱛᱚᱢ ᱯᱨᱚᱫᱮᱥ ᱫᱚ ᱛᱟᱢᱤᱞ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱨᱮᱱᱟᱜ ᱦᱟᱹᱴᱤᱧ ᱛᱟᱦᱮ ᱠᱟᱱᱟ ᱾ ᱑᱘᱓᱓ ᱥᱮᱨᱢᱟ ᱨᱮ ᱠᱳᱞᱵᱨᱩᱠᱼᱠᱮᱢᱨᱳᱱ ᱠᱚᱢᱤᱥᱚᱱ ᱨᱮᱱᱟᱜ ᱥᱩᱯᱟᱨᱤᱥ ᱞᱮᱠᱟᱛᱮ ᱜᱚᱴᱟ ᱫᱤᱯ ᱪᱟᱪᱞᱟᱣ ᱞᱟᱹᱜᱤᱫ ᱢᱤᱫ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱵᱮᱱᱟᱣ ᱠᱟᱛᱮᱡ ᱚᱱᱟ ᱩᱢᱩᱞ ᱨᱮ ᱢᱚᱬᱮ ᱜᱚᱴᱟᱱ ᱯᱨᱚᱫᱮᱥ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱡᱟᱯᱷᱱᱟ ᱦᱚᱱᱚᱛ, ᱢᱟᱱᱱᱟᱨ ᱱᱩᱵᱷᱟᱨᱟᱠᱟᱞᱟᱵᱷᱤᱭᱟ (ᱱᱮᱛᱟᱨ ᱫᱤᱱ ᱚᱱᱩᱨᱟᱫᱷᱟᱯᱩᱨᱟ ᱦᱚᱱᱚᱛ) ᱟᱨ ᱵᱷᱟᱱᱱᱤ ᱦᱚᱱᱚᱛ ᱤᱫᱤ ᱠᱟᱛᱮᱡ ᱮᱛᱚᱢ ᱯᱨᱚᱫᱮᱥ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱑᱘᱗᱓ ᱥᱮᱨᱢᱟ ᱨᱮ ᱱᱟᱶᱟ ᱜᱮ ᱵᱮᱱᱟᱣ ᱟᱠᱟᱱ ᱮᱛᱚᱢ ᱛᱟᱞᱢᱟ ᱯᱨᱚᱫᱮᱥ ᱨᱮ ᱱᱩᱵᱷᱟᱨᱟᱠᱟᱞᱟᱵᱷᱤᱭᱟ ᱫᱚ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾
ᱚᱛᱱᱚᱜ
ᱮᱛᱚᱢ ᱯᱨᱚᱫᱮᱥ ᱥᱨᱤᱞᱚᱝᱠᱟ ᱨᱮᱱᱟᱜ ᱮᱛᱚᱢ ᱥᱮᱫ ᱥᱤᱧᱚᱛ ᱠᱷᱚᱱ ᱒᱒ ᱢᱟᱭᱤᱞ (᱓᱕ ᱠᱤᱢᱤ) ᱥᱟᱺᱜᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱨᱟᱢ ᱥᱮᱛᱩ (ᱮᱰᱟᱢ ᱵᱽᱨᱤᱡ, ᱨᱟᱢ ᱟᱜ ᱵᱽᱨᱤᱡ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱦᱚᱛᱮᱛᱮ ᱥᱤᱧᱚᱛ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ ᱾ ᱱᱚᱶᱟ ᱯᱨᱚᱫᱮᱥ ᱘,᱘᱘᱔ ᱪᱟᱹᱣᱠᱟᱹ ᱠᱤᱢᱤ (᱓,᱔᱓᱐ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾
ᱱᱚᱶᱟ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱥᱮᱫ ᱢᱟᱱᱱᱟᱨ ᱩᱯᱚᱫᱚᱨᱮᱭᱟ ᱟᱨ ᱯᱚᱠ ᱫᱚᱨᱮᱭᱟ, ᱮᱛᱚᱢᱼᱯᱟᱪᱮ ᱥᱮᱫ ᱯᱚᱠ ᱯᱨᱚᱱᱟᱞᱤ, ᱮᱛᱚᱢ ᱟᱨ ᱥᱟᱢᱟᱝ ᱥᱮᱫ ᱵᱚᱝᱜᱟ ᱫᱚᱨᱭᱟ ᱟᱨ ᱠᱚᱧᱮ ᱥᱮᱫ ᱮᱛᱚᱢ ᱛᱟᱞᱢᱟ ᱯᱨᱚᱫᱮᱥ ᱟᱨ ᱮᱛᱚᱢ ᱯᱟᱪᱮᱭᱟᱭ ᱯᱨᱚᱫᱮᱥ ᱢᱮᱱᱟᱜᱼᱟ ᱾
ᱱᱚᱶᱟ ᱯᱨᱚᱫᱮᱥ ᱵᱟᱨᱭᱟ ᱚᱛᱱᱚᱜ ᱴᱚᱴᱷᱟ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ : ᱡᱟᱯᱷᱱᱟ ᱩᱯᱚᱫᱤᱯ ᱟᱨ ᱵᱷᱟᱱᱱᱤ ᱾
ᱵᱮᱨᱦᱮ ᱡᱚᱱᱚᱲ
ᱛᱷᱚᱠ: ᱥᱨᱤᱞᱚᱝᱠᱟ ᱛᱷᱚᱠ: ᱥᱨᱤᱞᱚᱝᱠᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱩᱨᱩᱜᱩᱣᱟᱭ
ᱩᱨᱩᱜᱩᱣᱟᱭ (ᱥᱯᱮᱱᱤᱥ ᱺ Uruguay) ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱥᱟᱢᱟᱝᱼᱠᱚᱭᱮ ᱥᱮᱫ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱚᱛᱦᱟᱥᱟ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱩᱨᱩᱜᱩᱣᱟᱭ ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱫᱚᱥᱟᱨ ᱦᱩᱰᱤᱝ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱟᱨ ᱮᱛᱚᱢ ᱥᱮᱫ ᱵᱨᱟᱡᱤᱞ, ᱯᱟᱪᱮ ᱟᱨ ᱠᱚᱧᱮ-ᱯᱟᱪᱮ ᱥᱮᱫ ᱟᱨᱡᱮᱱᱴᱤᱱᱟ ᱫᱤᱥᱚᱢ ᱢᱮᱱᱟᱜ-ᱟ ᱟᱨ ᱥᱟᱢᱟᱝᱼᱠᱚᱧᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱢᱮᱱᱟᱜ-ᱟ᱾ ᱩᱨᱩᱜᱩᱣᱟᱭ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱟᱦᱟᱨ ᱢᱳᱱᱛᱮᱵᱷᱤᱰᱭᱳ ᱠᱟᱱᱟ᱾ ᱩᱨᱩᱜᱩᱣᱟᱭ ᱫᱤᱥᱚᱢ ᱨᱮ ᱢᱤᱞᱤᱭᱚᱱ ᱦᱚᱲ, ᱢᱮᱱᱟᱜ ᱠᱚᱣᱟ ᱱᱚᱝᱠᱟ ᱢᱩᱫ ᱨᱮ ᱑.᱘᱐ ᱢᱤᱞᱤᱭᱚᱱ ᱦᱚᱲ ᱫᱤᱥᱚᱢ ᱨᱟᱡᱽᱜᱟᱲ ᱢᱳᱱᱛᱮᱵᱷᱤᱰᱭᱳ ᱥᱟᱦᱟᱨ ᱨᱮᱠᱚ ᱛᱟᱦᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱚᱭᱛᱷᱚᱞ
ᱠᱚᱭᱛᱷᱚᱞ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱠᱚᱭᱛᱷᱚᱞ ᱫᱚ ᱢᱟᱬᱟᱝ ᱠᱚᱨᱱᱟᱞ ᱦᱚᱱᱚᱛ ᱨᱟᱭᱟᱜ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱘᱙ ᱥᱟᱞ ᱦᱟᱹᱵᱤᱡ ᱫᱚ ᱱᱚᱶᱟ ᱠᱩᱨᱩᱠᱷᱮᱛᱨᱚ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱫᱳ ᱱᱚᱶᱟ ᱠᱚᱭᱛᱷᱚᱞ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱵᱮᱱᱟᱣ ᱮᱱᱟ ᱾ ᱠᱚᱭᱛᱦᱚᱞ ᱫᱚ ᱯᱚᱧᱡᱟᱵᱽ ᱨᱮᱭᱟᱜ ᱯᱚᱴᱤᱭᱟᱞᱟ, ᱠᱩᱨᱩᱠᱷᱛᱮᱨᱚ, ᱡᱤᱱᱫᱽ, ᱠᱟᱨᱱᱟᱞ ᱮᱢᱟᱱ ᱥᱟᱶ ᱵᱷᱤᱲᱟᱹᱣ ᱜᱮᱭᱟ ᱾ ᱠᱚᱭᱛᱷᱚᱞ ᱦᱚᱱᱚᱛ ᱫᱳ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮᱭᱟᱜ ᱩᱛᱚᱨ ᱯᱟᱹᱪᱷᱤᱢ ᱨᱮ ᱢᱮᱱᱟᱜ-ᱟ ᱾
ᱚᱛᱱᱚ
ᱠᱚᱭᱛᱷᱚᱞ ᱨᱮᱭᱟᱜ ᱚᱵᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ 29.8015°N, 76.3996°W. ᱫᱚᱨᱭᱟ ᱠᱷᱚᱱᱟᱜ ᱱᱚᱣᱟ ᱫᱚ 220 ᱢᱤᱴᱚᱨ (721 ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾
ᱢᱟᱨᱮ ᱠᱟᱛᱷᱟ
ᱱᱟᱜᱟᱢ ᱞᱮᱠᱛᱮ ᱱᱚᱶᱟ ᱫᱚ ᱠᱚᱯᱤᱥᱛᱷᱳᱞ ᱠᱚ ᱢᱮᱛᱟᱜ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱠᱚᱯᱤᱭᱟᱜ ᱚᱲᱟᱜ" ᱾ ᱠᱚᱯᱤ ᱫᱚ ᱜᱚᱥᱟᱸᱭ ᱦᱚᱱᱩᱢᱟᱱᱟᱜ ᱢᱤᱫ ᱧᱩᱛᱩᱢ ᱠᱟᱱᱟ ᱾ ᱢᱚᱦᱟᱵᱷᱟᱨᱚᱛ ᱨᱮᱱᱤᱡ ᱯᱟᱱᱰᱚᱵᱚ ᱨᱟᱯᱟᱡᱽ ᱡᱩᱫᱷᱤᱥᱴᱷᱤᱨ ᱱᱚᱶᱟ ᱫᱚᱭ ᱯᱟᱱᱛᱮ ᱧᱟᱢ ᱞᱮᱜ-ᱟ ᱾ ᱱᱚᱶᱟ ᱫᱚ ᱦᱚᱱᱩᱢᱟᱱ ᱥᱟᱶ ᱡᱲᱟᱣ ᱢᱮᱱᱟᱜ-ᱟ ᱟᱨ ᱦᱚᱱᱩᱢᱟᱱ ᱟᱡ ᱟᱭᱳ ᱚᱱᱡᱚᱱᱤ ᱟᱜ ᱢᱤᱫ ᱢᱚᱱᱫᱤᱨ ᱢᱮᱱᱟᱜ-ᱟ ᱾ ᱱᱚᱰᱮᱱ ᱠᱚ ᱦᱚᱲ ᱠᱚ ᱞᱟᱹᱭᱟ ᱡᱮ ᱱᱚᱶᱟ ᱫᱚ ᱜᱤᱚᱥᱟᱸᱭ ᱦᱚᱱᱩᱢᱟᱱᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱚᱱᱟᱛᱮ ᱱᱚᱰᱮᱱ ᱠᱚ ᱦᱚᱲ ᱱᱚᱰᱮ ᱚᱱᱡᱚᱱᱤ ᱛᱤᱞᱟ ᱧᱩᱛᱩᱢ ᱛᱮ ᱢᱤᱫ ᱢᱚᱱᱫᱤᱨ ᱠᱚ ᱛᱮᱭᱟᱨᱮᱜ-ᱟ ᱾
ᱵᱨᱤᱫᱷᱟᱠᱮᱫᱟᱨᱚ (ᱵᱤᱫᱽᱠᱭᱟᱨ) ᱮ ᱯᱟᱱᱛᱮ ᱧᱟᱢ ᱟᱠᱟᱜ-ᱟ ᱡᱮ ᱵᱟᱢᱚᱱ ᱯᱩᱨᱟᱱ ᱨᱴᱮ ᱱᱚᱶᱟ ᱵᱟᱵᱚᱫ ᱚᱞ ᱢᱮᱱᱟᱜ-ᱟ ᱾
ᱱᱟᱜᱟᱢ
᱑᱓᱙᱘ ᱥᱟᱞ ᱨᱮ ᱛᱟᱭᱢᱩᱨ ᱫᱤᱞᱞᱤ ᱟᱠᱨᱚᱢᱚᱬ ᱢᱟᱬᱟᱝ ᱨᱮ ᱱᱚᱰᱮᱭ ᱡᱤᱨᱟᱹᱣ ᱞᱮᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱫᱚ ᱫᱤᱞᱞᱤ ᱥᱩᱞᱛᱟᱱ ᱥᱟᱥᱚᱱ ᱞᱮᱫ ᱠᱷᱟᱹᱛᱤᱨ ᱢᱩᱰᱥᱞᱤᱢ ᱞᱟᱠᱪᱟᱨ ᱨᱮᱭᱟᱜ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱵᱟᱡᱟᱨ ᱨᱮ ᱑᱓ ᱥᱟᱭᱟᱝ ᱨᱮᱭᱟᱜ ᱥᱩᱯᱷᱤ ᱥᱚᱱᱛᱷᱚ ᱣᱟᱜ ᱛᱚᱯᱟ ᱴᱷᱟᱶ ᱞᱟ ᱞᱮᱠᱷᱟᱱ ᱧᱟᱢᱚᱜ-ᱟ ᱾ ᱚᱱᱟ ᱠᱷᱳᱱᱟᱜ ᱢᱩᱬᱟᱜ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱞᱠ ᱟᱜ ᱥᱟᱞᱟ ᱩᱫᱽ ᱫᱤᱱ ᱾ ᱢᱚᱜᱚᱞ ᱨᱟᱯᱟᱡᱽ, ᱟᱠᱵᱚᱨ ᱮᱢᱟᱱ ᱥᱟᱥᱚᱱ ᱚᱠᱛᱚ ᱱᱚᱶᱟ ᱵᱟᱡᱟᱨ ᱫᱚ ᱱᱟᱶᱟ ᱨᱩᱯ ᱠᱚ ᱮᱢᱟᱫ ᱟ ᱟᱨ ᱫᱩᱨᱜᱚ ᱠᱚᱠᱚ ᱵᱮᱱᱟᱣ ᱞᱮᱜ-ᱟ ᱾ ᱟᱭᱤᱱ ᱤ ᱟᱠᱵᱚᱨᱤ ᱚᱝᱥᱥᱟᱨ ᱱᱚᱶᱟ ᱫᱚ ᱯᱟᱨᱜᱟᱱᱟ ᱛᱟᱦᱮᱸ ᱠᱟᱱᱟ ᱟᱨ ᱪᱟᱥ ᱨᱮᱭᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ
ᱵᱷᱟᱨᱚᱛ ᱨᱮᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱥᱟᱥᱚᱱᱤᱭᱟ ᱹ ᱨᱟᱡᱤᱭᱟ ᱥᱩᱞᱛᱟᱱᱟ ᱑᱓᱒᱖ ᱥᱟᱞ ᱠᱷᱚᱱᱟᱜ ᱑᱒᱔᱐ ᱦᱟᱹᱵᱤᱡ ᱫᱤᱞᱞᱤ ᱥᱩᱞᱛᱟᱱᱮᱴ ᱮ ᱥᱟᱥᱚᱱ ᱞᱮᱜ-ᱟ ᱾ ᱩᱱᱤ ᱑᱒᱔᱐ ᱥᱟᱞ ᱨᱮ ᱦᱟᱨᱟᱣ ᱮᱱ ᱛᱟᱭᱚᱢ ᱢᱚᱞᱤᱠ ᱟᱞᱛᱩᱱᱤᱭᱟ ᱥᱟᱶ ᱫᱤᱞᱞᱤᱭ ᱵᱟᱹᱜᱤ ᱟᱫ ᱟ ᱟᱨ ᱫᱚᱥᱟᱨ ᱦᱤᱞᱤᱜ ᱠᱚᱭᱛᱷᱚᱞ ᱮ ᱥᱮᱴᱮᱨ ᱮᱱᱟ ᱾ ᱚᱱᱰᱮ ᱟᱡ ᱨᱮᱱ ᱥᱟᱨᱮᱡ ᱞᱮᱱ ᱯᱷᱟᱹᱫᱽ ᱩᱱᱤ ᱠᱚ ᱜᱚᱡ ᱠᱮᱫᱮᱭᱟ ᱟᱨ ᱠᱚ ᱵᱟᱹᱜᱤ ᱟᱫᱮᱭᱟ ᱾  ᱨᱟᱡᱤᱭᱟ ᱵᱮᱜᱚᱢᱟᱜ ᱛᱚᱯᱟ ᱴᱷᱟᱶ ᱫᱚ ᱱᱮᱛᱟᱨ ᱦᱚᱸ ᱱᱚᱰᱮ ᱢᱮᱱᱟᱜ ᱜᱮᱭᱟ ᱾ ᱠᱚᱭᱛᱷᱚᱞ ᱵᱟᱦᱨᱮ ᱨᱮᱱ ᱦᱚᱲ ᱫᱚ ᱱᱚᱶᱟ ᱵᱟᱵᱚᱫ ᱵᱟᱹᱲᱛᱤ ᱵᱟᱠᱚ ᱵᱟᱰᱟᱭᱟ ᱾ ᱤᱠᱷᱟᱹᱱ ᱱᱚᱰᱮᱱ ᱠᱚ ᱦᱚᱲ ᱱᱚᱶᱟ ᱵᱟᱵᱚᱫ ᱵᱷᱟᱹᱜᱤ ᱠᱚ ᱩᱭᱦᱟᱹᱨ ᱫᱚᱦᱚ ᱟᱠᱟᱜ-ᱟ ᱾
ᱛᱟᱭᱢᱩᱨ ᱫᱚ ᱱᱚᱶᱟ ᱵᱟᱡᱟᱨ ᱑᱓᱙᱘ ᱥᱟᱞ ᱨᱮ ᱦᱟᱛᱟᱣ ᱞᱮᱜ-ᱟᱭ ᱟᱨ ᱟᱹᱰᱤ ᱜᱟᱱ ᱦᱚᱲ ᱮ ᱜᱚᱡ ᱠᱮᱫ ᱠᱚᱣᱟ ᱟᱨ ᱫᱷᱚᱱ ᱫᱩᱨᱤᱵᱽ ᱮ ᱨᱮᱡ ᱠᱮᱫ ᱠᱚᱣᱟ ᱟᱨ ᱮ ᱱᱚᱥᱴᱚ ᱠᱮᱫ ᱴᱟᱠᱚᱣᱟ ᱾ ᱟᱹᱰᱤ ᱦᱚᱲ ᱱᱚᱣᱟ ᱵᱚᱛᱚᱨ ᱛᱮ ᱫᱤᱞᱞᱤ ᱠᱚ ᱥᱮᱱ ᱮᱱᱟ ᱾
ᱵᱤᱡᱟᱯᱩᱨ, ᱪᱷᱚᱛᱛᱤᱥᱜᱚᱲ
ᱵᱤᱡᱟᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱡᱟᱯᱩᱨ ᱦᱚᱱᱚᱛ, ᱪᱷᱚᱛᱛᱤᱥᱜᱚᱲ ᱨᱮ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱟᱹᱪᱤ ᱠᱟᱱᱟ ᱟᱨ ᱵᱤᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱔ ᱛᱟᱞᱩᱠ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱵᱤᱡᱟᱯᱩᱨ ᱛᱟᱞᱩᱠ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱙᱒᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱖᱐,᱐᱕᱕ ᱦᱚᱲ (᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖ ᱨᱮ ᱢᱮᱱᱟᱜᱼᱟ ᱱᱚᱣᱟ ᱛᱮᱞᱮᱝᱜᱟᱱᱟ ᱨᱮ ᱱᱤᱡᱟᱢᱟᱵᱟᱫᱽ ᱫᱚ ᱮᱛᱚᱢ ᱥᱟᱢᱟᱝ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱡᱚᱲᱟᱣᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱡᱟᱯᱩᱨ ᱦᱚᱱᱚᱛ, ᱪᱷᱚᱛᱛᱤᱥᱜᱚᱲ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱪᱤᱛᱛᱩᱨ
ᱪᱤᱛᱛᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱽᱨᱚ ᱯᱨᱚᱫᱮᱥ ᱨᱮᱱᱟᱜ ᱪᱤᱛᱛᱩᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱪᱤᱛᱛᱩᱨ ᱢᱟᱱᱰᱟᱞ ᱟᱨ ᱪᱤᱛᱛᱩᱨ ᱨᱟᱡᱽᱥᱣᱟ ᱢᱟᱱᱰᱟᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱕᱓,᱗᱕᱖ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱜᱩᱴ ᱨᱤᱱ ᱮᱞ ᱑᱗᱕,᱖᱔᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚᱜ
ᱪᱤᱛᱛᱩᱨ ᱥᱚᱦᱚᱨ ᱟᱱᱫᱽᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱟᱹᱰᱤ ᱮᱛᱚᱢ ᱴᱷᱟᱶ ᱨᱮ ᱱᱤᱣᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱮᱝᱜᱟᱞᱩᱨᱩ ᱟᱨ ᱪᱮᱱᱱᱟᱭ ᱨᱮᱭᱟᱜ ᱢᱩᱬ ᱢᱟᱦᱟᱱᱚᱜᱚᱨ ᱥᱚᱦᱚᱨ ᱡᱚᱲᱟᱣ ᱟᱠᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱙ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱐ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱓᱗" ᱟᱨ ᱑᱔°᱘" ᱠᱚᱧᱮ ᱚᱥᱟᱨ ᱛᱟᱞᱟ ᱨᱮ ᱟᱨ ᱥᱟᱢᱟᱝ ᱫᱤᱥᱟᱱᱛᱟᱨ ᱗᱘°᱓᱓" ᱟᱨ ᱗᱙°᱕᱕ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱱᱫᱽᱨᱚ ᱯᱨᱚᱫᱮᱥ ᱨᱮᱱᱟᱜ ᱱᱮᱞᱚᱨ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱵᱷᱮᱞᱚᱨ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱤᱨᱩᱵᱷᱮᱞᱞᱩᱨ ᱦᱚᱱᱚᱛ, ᱯᱟᱪᱮ ᱨᱮ ᱠᱚᱞᱟᱨ ᱟᱨ ᱪᱤᱠᱠᱟᱵᱟᱞᱞᱟᱯᱩᱨ ᱦᱚᱱᱚᱛ ᱤᱫᱤ ᱛᱮ ᱟᱨ ᱠᱚᱨᱱᱟᱴᱚᱠ ᱨᱮᱱᱟᱜ ᱠᱚᱧᱮ ᱠᱚᱰᱟᱯᱯᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱴᱚᱴᱷᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱱᱚᱣᱟ ᱑᱕,᱑᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱥᱟᱶ ᱤᱨᱟᱹᱞ ᱴᱷᱟᱶ ᱮ ᱤᱫᱤᱭᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱕.᱕᱑ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱵᱩᱨᱩ ᱴᱷᱟᱶ ᱚᱥᱟᱨ ᱩᱥᱩᱞ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱒᱕᱐᱐ ᱯᱷᱤᱴ ᱢᱮᱱᱟᱜᱼᱟ ᱾ ᱪᱤᱛᱛᱩᱨ ᱥᱚᱦᱚᱨ ᱠᱷᱚᱱ ᱪᱮᱱᱱᱟᱭ ᱥᱚᱦᱚᱨ ᱑᱕᱐ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱟᱨ ᱵᱟᱸᱜᱽᱞᱳᱨ ᱥᱚᱦᱚᱨ ᱑᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
ᱛᱮᱞᱮᱜᱩ ᱟᱹᱢᱟᱹᱞᱮᱛ ᱟᱨ ᱫᱤᱥᱩᱣᱟᱹ ᱞᱮᱠᱟᱛᱮ ᱨᱚᱨᱚᱲ ᱯᱟᱹᱨᱥᱤ ᱠᱟᱱᱟ ᱾ ᱪᱤᱛᱛᱩᱨ ᱨᱤᱱ ᱦᱚᱲ ᱮᱞ ᱑᱕᱒,᱖᱕᱔ ᱦᱚᱲ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱙᱙᱒ ᱛᱤᱨᱞᱟᱹ ᱟᱜ ᱯᱚᱱᱚᱛ ᱡᱟᱱᱟᱝ ᱡᱟᱹᱱᱤ ᱥᱚᱢᱟᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱑᱐᱐᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱐.᱖᱐% ᱢᱮᱱᱟᱜᱼᱟ ᱾ ᱒᱐᱑᱑ ᱨᱮ ᱪᱤᱛᱛᱩᱨ ᱫᱚ ᱱᱚᱜᱚᱨ ᱱᱤᱜᱟᱢ ᱞᱮᱠᱟᱛᱮ ᱜᱽᱨᱮᱰ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ ᱰᱟᱦᱟᱨ
ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱛᱟᱞᱟ ᱠᱷᱚᱱ ᱢᱩᱬ ᱥᱚᱦᱚᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱪᱤᱛᱛᱩᱨ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱴᱷᱟᱶ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱐, ᱪᱤᱛᱛᱩᱨ ᱫᱚ ᱠᱚᱧᱮ ᱨᱮ ᱠᱟᱰᱟᱯᱯᱟ ᱟᱨ ᱠᱩᱨᱱᱩᱞ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱮᱛᱚᱢ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱙ ᱨᱮ ᱵᱷᱮᱞᱚᱨ ᱟᱨ ᱵᱟᱸᱜᱽᱞᱳᱨ ᱫᱚ ᱯᱟᱪᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔᱐ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱟᱢᱟᱝ ᱨᱮ ᱛᱤᱨᱩᱯᱟᱛᱤ ᱟᱨ ᱱᱮᱞᱚᱨ ᱥᱟᱶ ᱪᱤᱛᱛᱩᱨ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱡᱤᱞᱤᱧ ᱓᱘᱒.᱓᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ
ᱵᱤᱡᱚᱭᱱᱚᱜᱚᱨ ᱦᱚᱱᱚᱛ
ᱵᱤᱡᱚᱭᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱧ, ᱱᱚᱣᱟ ᱠᱚᱞᱭᱟᱬ ᱠᱚᱨᱱᱟᱴᱚᱠ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱐᱒᱐ ᱥᱟᱞ ᱨᱮ ᱵᱮᱞᱞᱟᱨᱤ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱓᱑ ᱟᱱᱟᱜ ᱦᱚᱱᱚᱛ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱚᱠᱚᱭᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱚᱥᱟᱯᱮᱴᱮ ᱛᱟᱦᱮᱸ ᱠᱟᱱᱟ ᱾
ᱪᱤᱛᱛᱩᱨ
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱟᱱᱫᱽᱨᱚ ᱯᱨᱚᱫᱮᱥ ᱯᱚᱱᱚᱛ ᱥᱤᱲᱚᱠ ᱯᱚᱨᱤᱣᱟᱦᱚᱱ ᱱᱤᱜᱟᱢ ᱪᱤᱛᱛᱩᱨ ᱵᱟᱥ ᱥᱴᱮᱥᱚᱱ ᱠᱷᱚᱱ ᱵᱟᱥ ᱥᱮᱵᱟ ᱪᱟᱪᱞᱟᱣ ᱠᱟᱱᱟ ᱾
ᱥᱩᱠᱚᱭᱱᱟ ᱫᱚᱛᱛᱚ
ᱥᱩᱠᱚᱭᱱᱟ ᱫᱚᱛᱛ ᱡᱤᱭᱚᱱ ᱟᱨ ᱠᱟ.ᱢᱤ ᱠᱟᱥᱱᱤ ᱑᱙᱖᱑ ᱥᱟᱞ ᱨᱮ ᱠᱚᱞᱠᱟᱛᱟ ᱨᱮᱭ ᱡᱟᱱᱟᱢ ᱞᱮᱱᱟ ᱾ᱥᱩᱠᱚᱭᱱᱟ ᱫᱚ ᱠᱚᱞᱠᱟᱛᱟ ᱡᱮᱸᱜᱮᱫ ᱵᱤᱨᱫᱟ.ᱜᱟᱲ ᱨᱮ ᱡᱤᱣᱤ ᱵᱤᱨᱫᱟ.ᱟᱛᱮᱭ ᱚᱞ ᱞᱮᱱᱟ᱾ ᱡᱤᱣᱤ ᱵᱤᱨᱫᱟ.ᱨᱮ ᱰᱚᱠᱴᱚᱨᱮᱴ ᱧᱩᱛᱩᱢ ᱮ ᱦᱟᱢᱮᱴ ᱞᱮᱫᱟ᱾ᱡᱤᱣᱤ ᱵᱤᱨᱫᱟ.ᱟᱨ ᱠᱟᱨᱤᱜᱚᱞ ᱛᱮ ᱚᱞ ᱯᱟᱲᱦᱟᱣ ᱞᱮᱱᱟ᱾ ᱩᱱᱤᱭᱟᱜ ᱠᱟᱛᱷᱟ ᱥᱟᱶᱦᱮᱫ ᱩᱭᱦᱟ.ᱨ ᱠᱟ.ᱦᱱᱤ ᱠᱚ ᱯᱟᱥᱱᱟᱣ ᱞᱮᱫᱟ᱾ᱟᱡᱟᱜ ᱯᱩᱛᱷᱤ ᱠᱚᱫᱚ ᱤᱝᱨᱮᱡᱤ ᱛᱮ ᱚᱞ ᱞᱮᱱᱟ᱾
ᱯᱩᱜᱷᱤ ᱯᱩᱸᱡᱤ ᱳᱭᱟᱱᱥ ᱟᱯᱚᱱ ᱮᱵᱩᱞᱩ ᱢᱩᱱ: ᱒᱐᱐᱖২০০৬) ᱵᱤᱭᱟᱱᱰ ᱫᱭᱟ ᱵᱩᱞᱩ:᱒᱐᱐᱘২০০৮) ᱼᱭᱺᱨᱞᱰ ᱮᱯᱟᱨᱴ:᱒᱐᱑᱒ ᱠᱚᱛᱷᱟ ᱥᱟᱦᱤᱛᱭᱚ ᱒᱐᱑᱒ ᱥᱳᱥᱭᱟᱞ ᱞᱟᱭᱤᱯ ᱚᱯ ᱯᱟᱞᱱᱴ ᱒᱐᱑᱙ ᱞᱟᱭᱤᱯ ᱚᱯ ᱟᱨᱛ ᱥᱟᱱᱛᱤ ᱥᱚᱨᱩᱯ ᱵᱷᱛᱱᱟᱜᱚᱨ ᱟᱭᱰᱵᱷᱮᱧᱪᱟᱨ ᱚᱯ ᱡᱷᱤᱞᱤᱠ ᱳᱭᱟᱴ? ᱦᱟᱣ? ᱦᱳᱭᱟᱭ? ᱮᱱᱤᱢᱮᱞ ᱟᱨᱠᱤᱴᱮᱪᱟᱨ
ᱱᱤᱠᱚᱥᱤᱭᱟ
ᱱᱤᱠᱚᱥᱤᱭᱟ ᱫᱚ ᱞᱮᱯᱷᱠᱚᱥᱤᱭᱟ (ᱜᱨᱤᱠ: Λευκωσία; ᱛᱩᱨᱠᱤᱥ: Lefkoşa) ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱰᱷᱤᱯ ᱫᱤᱥᱚᱢ ᱥᱟᱭᱯᱨᱚᱥ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱦᱚᱸ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱯᱮᱰᱤᱭᱚᱥ (ᱠᱟᱱᱞᱤᱰᱤᱨᱮ) ᱜᱟᱰᱟ ᱵᱷᱤᱲᱟᱹᱣ ᱨᱮ ᱢᱮᱱᱟᱜᱼᱟ ᱾ ᱱᱟᱜᱟᱨ ᱫᱚ ᱥᱚᱨᱠᱟᱨ ᱟᱨ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱥᱟᱶᱛᱮ ᱱᱤᱠᱚᱥᱤᱭᱟ ᱡᱤᱞᱞᱟᱹ ᱨᱮᱱᱟᱜ ᱦᱚᱸ ᱢᱩᱠᱷᱤᱭᱟᱹ ᱱᱟᱜᱟᱨ ᱠᱟᱱᱟ ᱾
ᱱᱶᱟ ᱱᱟᱜᱟᱨ ᱫᱚ ᱔,᱕᱐᱐ ᱥᱟᱞᱮ ᱞᱟᱦᱟ ᱨᱮ ᱵᱮᱱᱟᱣ ᱞᱮᱱᱟ, ᱢᱮᱱᱠᱷᱟᱱ ᱑᱐ ᱥᱟᱭᱟᱸᱫ ᱥᱮᱫ ᱠᱷᱚᱱ ᱱᱚᱶᱟ ᱫᱚ ᱥᱟᱭᱯᱨᱟᱥ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱢᱟᱱᱚᱛᱮᱱᱟ ᱾ ᱑᱙᱖᱓ ᱥᱟᱞᱮ ᱜᱩᱥᱴᱤ ᱵᱤᱵᱟᱹᱫᱽ ᱛᱟᱭᱚᱢ ᱱᱤᱠᱚᱥᱤᱭᱟ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱮᱱᱟ ᱠᱚᱧᱮᱛ ᱜᱨᱤᱠ ᱥᱟᱭᱯᱨᱚᱴ ᱟᱨ ᱮᱛᱚᱢᱮᱛ ᱛᱩᱨᱠᱤᱥ ᱥᱟᱭᱯᱨᱚᱴ ᱧᱩᱛᱩᱢ ᱛᱮ ᱾ ᱱᱤᱛᱚᱜ ᱠᱚᱧᱮ ᱯᱟᱴᱷᱟ ᱨᱮᱱᱟᱜ ᱱᱟᱜᱟᱨ ᱦᱟᱹᱴᱤᱧ ᱫᱚ ᱮᱛᱚᱢᱮᱛ ᱥᱟᱭᱯᱨᱚᱥ ᱯᱷᱩᱨᱜᱟᱹᱞ ᱫᱤᱥᱚᱢ ᱞᱮᱠᱟᱛᱮᱭ ᱵᱤᱠᱱᱟᱹᱣ ᱮᱱᱟ ᱾
᱒᱐᱑᱒ ᱥᱟᱞᱮ ᱨᱮ ᱱᱚᱶᱟ ᱱᱟᱜᱟᱨ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱫᱟᱲᱮᱭᱟᱱᱟ (powerful) ᱱᱟᱜᱟᱨ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟ ᱾
ᱱᱟᱜᱟᱢ
ᱱᱤᱠᱚᱥᱤᱭᱟ ᱨᱮ ᱫᱚ ᱒᱕᱐᱐ ᱥᱟᱞᱮ ᱞᱟᱦᱟ ᱠᱷᱚᱱ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾ ᱮᱦᱚᱵ ᱫᱚ ᱦᱚᱲ ᱢᱟᱥᱟᱪᱩᱴ ᱨᱮ ᱩᱨᱵᱩᱨ ᱴᱷᱟᱶ ᱨᱮ ᱦᱚᱲ ᱠᱚ ᱵᱟᱥᱟᱭᱮᱱᱟ ᱾ ᱛᱟᱭᱚᱢ ᱫᱚ ᱱᱤᱠᱚᱥᱤᱭᱟ ᱚᱸᱰᱮᱱᱟᱜ ᱱᱟᱜᱟᱨ ᱞᱮᱠᱟᱛᱮ ᱵᱮᱨᱮᱫ ᱮᱱᱟ ᱡᱟᱦᱟᱸ ᱫᱚ ᱞᱮᱰᱨᱟ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱴᱨᱚᱡᱟᱱ ᱞᱟᱹᱲᱦᱟᱹᱭ ᱛᱟᱭᱚᱢ "ᱟᱪᱤᱭᱟᱱᱥ" ᱫᱟᱨᱟᱭ ᱛᱮ ᱵᱮᱱᱟᱣ ᱟᱠᱟᱱ ᱑᱒ ᱯᱚᱱᱚᱛ ᱠᱷᱚᱱ ᱢᱤᱫ ᱠᱟᱱᱟ ᱾
ᱦᱚᱭᱦᱤᱥᱤᱫ
ᱱᱤᱠᱚᱥᱤᱭᱟ ᱨᱮ ᱫᱚ ᱞᱚᱞᱚ ᱟᱨ ᱟᱫᱷᱟ-ᱨᱚᱦᱚᱲ ᱦᱚᱭ ᱦᱤᱥᱤᱫ ᱛᱟᱦᱮᱸᱱᱟ, ᱪᱮᱫᱟᱜ ᱥᱮ ᱱᱚᱸᱰᱮ ᱥᱮᱨᱢᱟ ᱡᱟᱠ ᱨᱮ ᱟᱹᱰᱤ ᱠᱚᱢ ᱜᱮ ᱡᱟᱹᱲᱤ ᱦᱩᱭᱩᱜᱼᱟ ᱟᱨ ᱥᱮᱨᱢᱟᱡᱟᱠ ᱞᱚᱞᱚᱥᱚᱝ ᱥᱤᱢᱟᱹ ᱦᱚᱸ ᱠᱚᱢ ᱜᱮ ᱛᱟᱦᱮᱸᱱᱟ ᱾ ᱱᱟᱜᱟᱨ ᱨᱮ ᱟᱹᱰᱤ ᱫᱤᱱ ᱦᱟᱹᱵᱤᱡ ᱞᱚᱞᱚ ᱟᱨ ᱥᱤᱛᱩᱝ ᱫᱤᱱ ᱵᱩᱡᱷᱟᱹᱣ ᱧᱟᱢᱚᱜᱲᱟ ᱟᱨ ᱨᱮᱭᱟᱲ ᱵᱩᱡᱷᱟᱹᱜᱼᱟ ᱨᱟᱵᱟᱝ ᱨᱤᱛᱩ ᱨᱮ ᱢᱮᱱᱠᱷᱟᱱ ᱠᱷᱟᱴᱚ ᱜᱮ ᱾ ᱵᱟᱹᱲᱛᱤ ᱠᱟᱛᱮ ᱫᱟᱜ ᱫᱚ ᱨᱟᱵᱟᱝ ᱨᱤᱛᱩ ᱨᱮ ᱦᱩᱭᱩᱜᱼᱟ ᱾ ᱨᱟᱵᱟᱝ ᱨᱤᱛᱩ ᱨᱮ ᱫᱟᱜ ᱥᱟᱶᱛᱮ ᱠᱩᱦᱲᱟᱹ ᱦᱚᱸ ᱧᱩᱨᱩᱜᱼᱟ ᱢᱮᱱᱠᱷᱟᱱ ᱠᱩᱦᱲᱟᱹ ᱥᱩᱢᱩᱝ ᱫᱚ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱧᱩᱨᱩᱜᱼᱟ ᱾ ᱢᱤᱢᱤᱫ ᱫᱷᱟᱣ ᱧᱤᱫᱟᱹ ᱵᱮᱲᱟ ᱦᱟᱹᱞᱠᱟᱹ ᱵᱚᱨᱚᱯ ᱜᱩᱸᱰᱟᱹ (frost) ᱧᱩᱨᱩᱜᱼᱟ ᱨᱟᱵᱟᱝ ᱨᱤᱛᱩ ᱨᱮ ᱾ᱱᱤᱠᱚᱥᱤᱭᱟ ᱨᱮᱱᱟᱜ ᱞᱮᱯᱷᱠᱚᱯᱟ ᱦᱚᱭᱦᱤᱥᱤᱫ ᱟᱠᱷᱲᱟ ᱨᱮ ᱞᱚᱞᱚᱥᱚᱝ ᱔᱔ᱹ᱗° C ᱥᱮᱴᱮᱨ ᱞᱮᱱᱟ ᱒ ᱡᱩᱞᱟᱭ ᱒᱐᱑᱗ ᱥᱟᱞᱮ ᱨᱮ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱨᱟᱡᱽᱜᱟᱲ ᱱᱟᱜᱟᱨ
ᱥᱚᱵᱱᱚᱢ ᱢᱩᱥᱛᱟᱨᱤ
ᱥᱚᱵᱱᱚᱢ ᱢᱩᱥᱛᱟᱨᱤ ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫ ᱧᱩᱛᱩᱢᱟᱱ ᱵᱟᱝᱞᱟᱫᱮᱥ ᱨᱮᱱ ᱱᱚᱡᱨᱩᱞ ᱥᱚᱝᱜᱤᱛ ᱥᱤᱞᱯᱤ᱾ ᱥᱮᱨᱤᱧ ᱡᱤᱭᱟᱹᱲ ᱫᱚᱦᱚᱭ ᱞᱟᱹᱜᱤᱫᱽ ᱛᱮ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱠᱷᱚᱱ ᱑᱙᱙᱗ ᱥᱟᱞ ᱨᱮ ᱯᱨᱚᱫᱚᱠᱛᱚ ᱵᱮ ᱥᱟᱢᱚᱨᱤᱠ ᱮᱠᱩᱥᱮ ᱯᱚᱫᱚᱠ ᱮ ᱦᱟᱢᱮᱴ ᱟᱠᱟᱫᱟ᱾ ᱚᱱᱟ ᱵᱮᱜᱚᱨᱦᱚᱸ ᱒᱐᱑᱕ ᱥᱮᱨᱢᱟ ᱱᱚᱡᱨᱩᱞ ᱯᱚᱫᱚᱠ ᱮ ᱦᱟᱢᱮᱴ ᱟᱠᱟᱫᱟ᱾ ᱵᱟᱝᱞᱟᱫᱤᱥᱚᱢ ᱨᱮ ᱥᱩᱥᱟᱹᱨ ᱥᱮᱨᱮᱧ ᱠᱷᱟᱹᱴᱤᱨ ᱟᱡᱟᱜ ᱢᱟᱱ ᱟᱨ ᱥᱟᱨᱦᱟᱣ ᱟᱭᱢᱟ ᱟᱱᱡᱚᱢᱤᱭᱟ ᱠᱚᱴᱷᱮᱫ ᱟᱹᱰᱤ ᱵᱟᱹᱲᱛᱤ ᱜᱮ ᱢᱮᱱᱟᱜ ᱛᱟᱭᱟ ᱾
ᱥᱮᱨᱤᱧ ᱡᱤᱭᱚᱱ
ᱥᱚᱵᱱᱚᱢ ᱫᱚ ᱑᱙᱖᱐ ᱥᱮᱨᱢᱟ ᱠᱷᱚᱱ ᱱᱚᱡᱨᱩᱞ ᱥᱮᱨᱤᱧ ᱨᱮᱱᱟᱜ ᱥᱤᱠᱱᱟᱸᱛ ᱮ ᱮᱛᱚᱦᱚᱵ ᱟᱠᱟᱫᱟ᱾ ᱩᱱᱤᱭᱟᱜ ᱠᱚᱭᱮᱠ ᱜᱚᱴᱟᱝ ᱥᱮᱨᱤᱧ ᱨᱮᱱᱟᱜ ᱞᱤᱥᱴᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱞᱟᱭᱞᱤ ᱛᱚᱢᱟᱨ ᱮᱥᱮᱪᱷᱮ ᱯᱷᱤᱨᱤᱭᱟ, ᱯᱤᱭᱟ ᱯᱤᱭᱟ ᱯᱤᱭᱟ, ᱟᱢᱟᱭ ᱱᱚᱦᱮ ᱜᱚ ᱵᱷᱟᱞᱚᱵᱟᱥᱵᱚ, ᱢᱚᱱᱮ ᱯᱚᱲᱮ ᱟᱡᱽ, ᱛᱚᱢᱤ ᱥᱩᱱᱤᱛᱮ ᱪᱮᱳ ᱱᱟ, ᱥᱚᱵᱟᱨ ᱠᱚᱛᱷᱟ ᱠᱚᱦᱤᱞᱮ, ᱮᱭᱤᱪ ᱮᱢᱵᱤ ᱛᱟᱨ, ᱞᱚᱝ ᱯᱞᱮ ᱯᱨᱚᱠᱟᱥ ᱠᱚᱨᱮ᱾ ᱱᱤᱭᱟᱸ ᱞᱚᱝ ᱯᱞᱮ ᱯᱨᱚᱠᱟᱥ ᱫᱚ ᱟᱢᱮᱨᱤᱠᱟ ᱨᱮᱱ ᱞᱟᱭᱵᱨᱮᱨᱤ ᱠᱚᱝᱜᱨᱮᱥ ᱮ ᱛᱩᱢᱟᱸᱞ ᱫᱚᱦᱚᱣ ᱟᱠᱟᱫᱟ᱾ ᱱᱤᱣ ᱮᱭᱚᱨᱠ ᱠᱷᱚᱱ ᱨᱟᱲᱟ ᱮᱞᱵᱟᱢ ᱠᱷᱚᱱ ᱵᱮᱥᱴ ᱚᱯᱜ ᱥᱚᱵᱱᱚᱢ ᱢᱩᱥᱛᱟᱨᱤ ᱵᱟᱡᱟᱨ ᱟᱠᱟᱱᱟ᱾ ᱚᱱᱟ ᱵᱮᱜᱚᱨᱦᱚᱸ ᱟᱨᱦᱚᱸ ᱵᱟᱨᱮᱭᱟ ᱮᱞᱵᱟᱢ ᱫᱚ ᱦᱩᱭᱩᱜ ᱠᱟᱱᱟ ᱯᱨᱤᱭᱳ ᱠᱚᱵᱤᱨ ᱯᱨᱤᱭᱳ ᱜᱟᱱᱳ ᱯᱨᱤᱭᱳ ᱮᱢᱚᱱᱤ ᱨᱟᱛ᱾ ᱩᱱᱤ ᱫᱚ ᱫᱤᱱᱟᱸᱢ ᱵᱟᱝ ᱨᱮᱦᱚᱸ ᱚᱠᱛᱚ ᱠᱚ ᱩᱸᱰᱩᱜ ᱠᱟᱛᱮᱜ ᱟᱡᱽ ᱨᱮᱱ ᱥᱤᱠᱱᱟᱸᱛᱤᱭᱟᱹ ᱠᱚ ᱥᱮᱨᱤᱧ ᱠᱚᱭ ᱪᱤᱫ ᱵᱥᱲᱟᱣᱵᱟᱠᱚᱣᱟᱭ᱾
ᱥᱮᱨᱤᱧ ᱥᱟᱯᱲᱟᱣ
᱒᱐᱑᱔ ᱥᱮᱨᱢᱟ ᱡᱩᱱ ᱪᱟᱸᱫᱚ ᱥᱮᱜ ᱥᱟᱸᱥᱠᱨᱤᱛᱤᱠ ᱥᱚᱝᱜᱚᱴᱷᱚᱱ ᱟᱢᱨᱟ ᱥᱩᱨᱡᱚ ᱢᱩᱠᱷᱤ ᱵᱟᱝᱞᱟᱫᱮᱥ ᱡᱟᱹᱛᱤᱭᱳ ᱡᱟᱫᱩ ᱜᱷᱚᱨ ᱨᱮ ᱥᱩᱯᱷᱤᱭᱟ ᱠᱟᱢᱟᱞ ᱚᱰᱤᱴᱤᱭᱟ ᱨᱮ ᱥᱚᱵᱱᱚᱢ ᱢᱩᱥᱛᱟᱨᱤ ᱮᱥᱠᱟᱨ ᱥᱮᱨᱤᱧ ᱯᱚᱨᱚᱵ ᱨᱮ ᱯᱷᱤᱨᱤᱭᱟ ᱮᱥᱚ, ᱮᱥᱚ ᱦᱮ ᱮᱥᱚ ᱯᱷᱤᱨᱤᱭᱟ ᱟᱭᱚᱡᱚᱱ ᱠᱚᱨᱮ᱾ ᱩᱱᱤ ᱚᱸᱰᱮ ᱯᱚᱨᱚᱵ ᱮ ᱯᱚᱨᱤᱵᱮᱥᱚᱱ ᱟᱠᱟᱫᱟᱭ᱾
ᱮᱞᱵᱟᱢ ᱨᱮᱱᱟᱜ ᱞᱤᱥᱴᱤᱠᱚ
ᱞᱟᱭᱞᱤ ᱛᱚᱢᱟᱨ ᱠᱟᱪᱷᱮ ᱮᱥᱮᱪᱷᱮ ᱯᱷᱤᱨᱤᱭᱟ, ᱞᱚᱝ ᱯᱞᱮ, ᱯᱨᱚᱠᱟᱥᱚᱠ ᱮᱭᱤᱪ ᱮᱢ ᱵᱷᱤ ᱵᱮᱥᱴ ᱚᱯᱷ ᱥᱚᱵᱱᱚᱢ ᱢᱩᱥᱛᱟᱨᱤ, ᱯᱨᱚᱠᱟᱥᱚᱠ ᱨᱟᱲᱟ ᱮᱞᱵᱟᱢ, ᱱᱤᱣ ᱮᱭᱚᱨᱠ ᱯᱨᱤᱭᱳ ᱠᱚᱵᱤᱨ ᱯᱨᱤᱭᱳ ᱜᱟᱱ᱾
ᱯᱩᱨᱩᱥᱠᱟᱨ ᱠᱚ
ᱥᱮᱨᱤᱧ ᱡᱤᱭᱟᱹᱲ ᱫᱚᱦᱚᱭ ᱞᱟᱹᱜᱤᱫᱽ ᱮᱠᱩᱥᱮ ᱯᱚᱫᱚᱠ ᱒᱙᱙᱗ ᱱᱚᱦᱨᱩᱞ ᱯᱚᱫᱚᱠ (᱒᱐᱑᱕)
ᱮᱭᱥᱣᱚᱨᱭᱟ ᱟᱨ. ᱫᱷᱚᱱᱩᱥ
ᱮᱭᱥᱚᱨᱭᱟ ᱨᱚᱡᱚᱱᱤᱠᱟᱸᱛ ᱫᱷᱚᱱᱩᱥ (ᱡᱟᱱᱟᱢ ᱺ ᱑ ᱡᱟᱱᱩᱣᱟᱨᱤ ᱑᱙᱘᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ ᱠᱚᱡᱚᱱᱤᱠᱟᱸᱛ ᱤᱡ ᱢᱟᱨᱟᱝ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱩᱱᱤᱭᱤᱡ ᱢᱤᱫ ᱦᱩᱰᱤᱧ ᱠᱩᱲᱤ ᱵᱚᱭᱦᱟ ᱢᱮᱱᱟᱭᱟ, ᱩᱱᱤᱭᱟᱜ ᱧᱩᱛᱩᱢ ᱫᱚ ᱥᱚᱣᱱᱫᱚᱨᱭᱟ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱛᱟᱢᱤᱞ ᱯᱷᱤᱞᱤᱢ ᱤᱱᱰᱚᱥᱴᱨᱤ ᱨᱮ ᱯᱷᱤᱞᱤᱢ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱮᱭᱥᱚᱨᱭᱟ ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱠᱷᱮᱞᱚᱸᱰᱤᱭᱟᱹ ᱫᱷᱚᱱᱩᱥ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱨᱮᱭ ᱛᱚᱞ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱩᱱᱠᱤᱱ ᱨᱤᱱ ᱫᱚ ᱵᱟᱨᱭᱟ ᱦᱚᱯᱚᱱ ᱢᱮᱱᱟᱜ ᱠᱤᱱᱟ ᱾ ᱭᱟᱛᱨᱟ (ᱡᱟᱱᱟᱢ - ᱒᱐᱐᱖) ᱟᱨ ᱞᱤᱝᱜᱟ ( ᱡᱟᱱᱟᱢ - ᱒᱐᱑᱐) ᱾ ᱩᱱᱤ ᱫᱚ ᱟᱡ ᱡᱟᱶᱟᱭ ᱠᱷᱮᱞᱚᱸᱰᱤᱭᱟᱹ ᱫᱷᱚᱱᱩᱥ ᱮ ᱯᱟᱴ ᱟᱠᱟᱫ ᱯᱷᱤᱞᱤᱢ ᱓ (᱒᱐᱑᱒) ᱥᱟᱶᱛᱮ ᱟᱡᱟᱜ ᱨᱩᱭᱞᱩ ᱯᱷᱤᱪᱚᱨ ᱯᱷᱤᱞᱤᱢ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱩᱱᱤ ᱫᱚ ᱯᱞᱮᱵᱮᱠ ᱥᱮᱨᱮᱧ ᱦᱚᱸᱭ ᱥᱮᱨᱮᱧ ᱟᱠᱟᱫ-ᱟ ᱾ ᱚᱜᱚᱥᱴ ᱒᱐᱑᱖ ᱨᱮ, ᱮᱭᱥᱚᱨᱭᱟ ᱫᱚ ᱭᱩᱱᱟᱭᱤᱴᱳᱰ ᱱᱮᱥᱚᱱ ᱳᱢᱮᱱ ᱳᱨᱜᱟᱱᱟᱭᱤᱡᱮᱥᱚᱱ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱱᱟᱯᱟᱭ ᱩᱭᱦᱟᱹᱨ ᱨᱟᱡᱽᱫᱩᱛ (goodwill ambassador) ᱞᱮᱠᱟ ᱛᱮᱠᱚ ᱵᱟᱪᱷᱚᱱ ᱞᱮᱫᱮᱭᱟ ᱾
ᱡᱤᱭᱚᱱᱤ
ᱮᱭᱥᱚᱨᱭᱟ ᱦᱟᱜ ᱡᱟᱱᱟᱢ ᱫᱚ ᱠᱷᱮᱞᱚᱸᱰᱤᱭᱟᱹ ᱨᱚᱡᱚᱱᱤᱠᱟᱸᱛ ᱟᱨ ᱞᱚᱛᱟ ᱨᱚᱝᱜᱟᱪᱟᱨᱤ ᱛᱤᱠᱤᱱᱟᱜ ᱵᱟᱹᱠᱷᱳᱞ ᱨᱮ ᱦᱩᱭ ᱞᱮᱱᱟ ᱾ ᱩᱱᱤᱭᱤᱡ ᱢᱤᱫ ᱦᱩᱰᱤᱧ ᱠᱩᱲᱤ ᱵᱚᱭᱦᱟ ᱢᱮᱱᱟᱭᱟ, ᱩᱱᱤᱭᱟᱜ ᱧᱩᱛᱩᱢ ᱫᱚ ᱥᱚᱣᱱᱫᱚᱨᱭᱟ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱛᱟᱢᱤᱞ ᱯᱷᱤᱞᱤᱢ ᱤᱱᱰᱚᱥᱴᱨᱤ ᱨᱮ ᱯᱷᱤᱞᱤᱢ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱮᱭᱥᱚᱨᱭᱟ ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱠᱷᱮᱞᱚᱸᱰᱤᱭᱟᱹ ᱫᱷᱚᱱᱩᱥ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱨᱮᱭ ᱛᱚᱞ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱩᱱᱠᱤᱱ ᱨᱤᱱ ᱫᱚ ᱵᱟᱨᱭᱟ ᱦᱚᱯᱚᱱ ᱢᱮᱱᱟᱜ ᱠᱤᱱᱟ ᱾  ᱭᱟᱛᱨᱟ (ᱡᱟᱱᱟᱢ - ᱒᱐᱐᱖) ᱟᱨ ᱞᱤᱝᱜᱟ ( ᱡᱟᱱᱟᱢ - ᱒᱐᱑᱐) ᱾
ᱮᱭᱥᱚᱨᱭᱟ ᱫᱚ ᱥᱴᱟᱨ ᱵᱤᱡᱚᱭ ᱪᱟᱱᱮᱞ ᱨᱮ ᱩᱪᱷᱟᱹᱱᱚᱜ ᱠᱟᱱ ᱮᱱᱮᱡ ᱦᱮᱯᱨᱟᱣ ᱡᱳᱰᱤ ᱱᱚᱹ ᱣᱟᱱ ᱨᱮᱱᱟᱜ ᱛᱮᱥᱟᱨ ᱥᱤᱡᱚᱱ ᱨᱮ ᱵᱟᱰᱚᱦᱤᱭᱟᱹ ᱥᱚᱝᱜᱤᱛᱟ ᱟᱨ ᱡᱤᱵᱟ ᱥᱟᱶᱛᱮ ᱡᱚᱡᱽ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱷᱤᱞᱤᱢ ᱟᱭᱤᱨᱚᱛᱤᱞ ᱳᱨᱩᱵᱚᱱ ᱨᱮ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱥᱟᱶ ᱥᱟᱶᱛᱮ ᱩᱫᱩᱜᱤᱭᱟᱹ ᱞᱮᱠᱟᱛᱮ ᱦᱚᱸ ᱴᱷᱟᱶ ᱮ ᱛᱚᱨᱟᱣ ᱟᱠᱟᱫ-ᱟ ᱾
ᱚᱜᱚᱥᱴ ᱒᱐᱑᱑ ᱨᱮ, ᱮᱭᱥᱣᱚᱨᱭᱟ ᱫᱚᱨ ᱞᱟᱹᱭ ᱥᱚᱫᱚᱨ ᱠᱮᱫ-ᱟ ᱡᱮ ᱩᱱᱤ ᱫᱚ ᱟᱡ ᱡᱟᱶᱟᱨ ᱫᱷᱚᱱᱩᱥ ᱟᱨ ᱥᱨᱩᱛᱤ ᱦᱟᱥᱚᱱ ᱛᱤᱠᱤᱱ ᱠᱤᱱ ᱯᱟᱴ ᱟᱠᱟᱫ ᱟᱡᱟᱜ ᱯᱩᱭᱞᱩ ᱯᱷᱤᱪᱚᱨ ᱯᱷᱤᱞᱤᱢ ᱓ ᱨᱮᱱᱟᱜ ᱮ ᱰᱟᱭᱨᱮᱠᱴᱤᱝ ᱟ ᱾ ᱡᱟᱦᱟᱸ ᱨᱮᱫᱚ ᱫᱷᱚᱱᱩᱥ ᱦᱚᱸ ᱱᱚᱶᱟᱭ ᱞᱟᱹᱭ ᱴᱷᱟᱹᱣᱠᱟᱹ ᱞᱮᱫ-ᱟ ᱫᱚ ᱚᱱᱟ ᱫᱚ ᱟᱡᱤᱡ ᱮᱨᱟ ᱮᱭᱥᱣᱚᱨᱭᱟ ᱦᱟᱜ ᱰᱟᱭᱨᱮᱠᱴᱤᱝ ᱨᱮ ᱩᱱᱤᱭᱟᱜ ᱢᱤᱫᱴᱟᱹᱝ ᱥᱩᱢᱩᱝ ᱯᱷᱤᱞᱤᱢ ᱦᱩᱭᱩᱜ-ᱟ ᱾ ᱮᱭᱥᱣᱚᱨᱭᱟ ᱭᱤᱡ ᱠᱟᱠᱟ ᱦᱚᱯᱚᱱ ᱚᱱᱤᱨᱩᱫᱷ ᱨᱚᱵᱤᱪᱚᱸᱫᱽᱨᱚᱱ ᱦᱚᱛᱮᱛᱮ ᱚᱞ ᱟᱠᱟᱱ ᱥᱮᱨᱮᱧ "ᱦᱣᱟᱭ ᱫᱤᱥ ᱠᱳᱞᱟᱵᱮᱨᱤ ᱰᱤ" ᱨᱤᱞᱤᱡᱽ ᱮᱱ ᱛᱟᱭᱚᱢ ᱱᱚᱶᱟ ᱯᱷᱤᱞᱤᱢ ᱨᱮᱱᱟᱜ ᱞᱟᱜᱟᱱᱢᱟᱱ ᱫᱚ ᱟᱨ ᱦᱚᱸ ᱵᱟᱹᱲᱛᱤ ᱮᱱᱟ ᱾ ᱫᱷᱚᱱᱩᱥ ᱦᱚᱛᱮᱛᱮ ᱛᱚᱨᱟᱣ ᱮᱱ ᱱᱚᱶᱟ ᱥᱮᱨᱮᱧ ᱤᱱᱴᱚᱨᱱᱮᱴ ᱨᱮᱫᱚ ᱟᱹᱰᱤ ᱜᱮ ᱵᱷᱟᱭᱨᱚᱞ ᱮᱱᱟ ᱾ ᱩᱱᱤ ᱱᱚᱶᱟ ᱥᱮᱨᱮᱧ ᱫᱚ ᱵᱷᱤᱰᱤᱭᱳ ᱨᱮ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱟᱨ ᱩ~ᱚᱨᱚᱝᱤᱭᱟᱹ ᱠᱚ ᱥᱟᱶᱛᱮᱭ ᱧᱮᱞ ᱟᱠᱟᱱᱟ ᱾ ᱡᱩᱞᱟᱭ ᱒᱐᱑᱕ ᱨᱮ, ᱮᱭᱥᱣᱚᱨᱭᱟ ᱫᱚᱭ ᱞᱟᱹᱭ ᱥᱚᱫᱚᱨ ᱠᱮᱫ-ᱟ ᱪᱤ ᱩᱱᱤ ᱟᱹᱰᱤ ᱩᱥᱟᱹᱨᱟ ᱜᱮ "Ten Entertainment" ᱵᱮᱱᱚᱨ ᱞᱮᱠᱟᱛᱮ ᱢᱤᱫ ᱤᱭᱩᱴᱤᱣᱩᱵᱽ ᱪᱟᱱᱮᱞ ᱞᱚᱸᱪ ᱞᱟᱹᱜᱤᱫ ᱛᱮ ᱵᱟᱹᱲᱛᱤ ᱞᱮᱠᱟᱛᱮ ᱯᱷᱤᱞᱤᱢ ᱵᱮᱱᱟᱣᱤᱭᱟᱹ ᱠᱚ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱢᱩᱲ ᱡᱤᱱᱤᱥ ᱟᱨ ᱦᱩᱰᱤᱧ ᱯᱷᱤᱞᱤᱢ ᱠᱚ ᱩᱫᱽᱜᱟᱹᱣ ᱮ ᱮᱢᱟ ᱠᱚᱣᱟ ᱾
ᱥᱤᱨᱯᱷᱟᱹ
ᱮᱭᱥᱣᱚᱨᱭᱟ ᱫᱚ ᱛᱟᱢᱤᱞ ᱱᱟᱰᱩ ᱥᱚᱨᱠᱟᱨ ᱦᱚᱛᱮᱛᱮ ᱮᱱᱮᱡ ᱞᱟᱹᱜᱤᱫ ᱠᱚᱞᱟᱭᱤᱢᱚᱢᱚᱱᱤ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫ-ᱟ ᱾ ᱒᱐᱑᱒ ᱨᱮ, ᱩᱱᱤ ᱫᱚ JFA ᱛᱤᱨᱞᱟᱹ ᱮᱪᱤᱵᱚᱨᱥ ᱥᱤᱨᱯᱷᱟᱹ ᱨᱮ ᱥᱮᱨᱢᱟ ᱨᱮᱱᱟᱜ ᱱᱤᱣᱩᱡᱽ ᱢᱮᱠᱚᱨ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾
ᱨᱟᱜᱤᱬᱤ ᱛᱨᱤᱵᱮᱫᱤ
ᱨᱟᱜᱤᱬᱤ ᱛᱨᱤᱵᱮᱫᱤ (᱒᱒ ᱢᱟᱨᱪ ᱑᱙᱖᱐ ᱨᱮ ᱡᱟᱱᱟᱢ ) ᱥᱤᱧᱚᱛ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱥᱟᱥᱛᱨᱤᱭᱚ ᱨᱩ ᱨᱩᱥᱤᱠᱟ ᱠᱟᱱᱟᱭ ᱾ ᱟᱡ ᱵᱤᱪᱤᱛᱨᱟ ᱵᱤᱱᱟ, ᱥᱤᱛᱟᱨ ᱟᱨ ᱡᱚᱞ ᱛᱚᱨᱚᱝ ᱮᱢᱟᱱ ᱨᱩ ᱥᱟᱯᱟᱵ ᱨᱮ ᱯᱟᱹᱨᱩᱠᱷᱤᱭᱟᱹ ᱢᱮᱱᱟᱭᱟ ᱾ ᱥᱤᱧᱚᱛᱨᱤᱱᱤᱡ ᱧᱩᱛᱩᱢᱟᱱ ᱥᱮᱨᱮᱧ ᱵᱟᱰᱚᱦᱤ ᱵᱤᱪᱤᱛᱨᱟ ᱵᱤᱱᱟ ᱨᱩᱨᱩᱭᱤᱡ [ᱞᱟᱞᱢᱚᱬᱤ ᱢᱤᱥᱨᱟ]ᱭᱤᱡ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱟᱡ ᱢᱤᱥᱨᱚ ᱵᱟᱬᱤ ᱨᱟᱦᱟᱭ ᱵᱮᱱᱟᱣ ᱵᱮᱨᱮᱫ ᱟᱠᱟᱫ-ᱟ ᱥᱟᱶ ᱛᱮ ᱰᱤᱡᱤᱴᱟᱞ ᱨᱟᱦᱟ ᱨᱟᱠᱟᱵ ᱥᱟᱯᱟᱵ ᱮ ᱵᱮᱱᱟᱣ ᱟᱠᱟᱫ-ᱟ, ᱡᱟᱦᱟᱸ ᱫᱚ ᱳᱢ ᱥᱣᱚᱨᱚᱞᱤᱯᱤ ᱠᱚ ᱢᱮᱛᱟᱜ ᱠᱟᱱᱟ ᱾
ᱯᱚᱫᱽᱢᱚᱥᱨᱤ
ᱯᱚᱫᱽᱢᱚᱥᱨᱤ ᱫᱚ ᱥᱤᱧᱚᱛ ᱥᱚᱨᱠᱟᱨᱮ ᱪᱟᱞ ᱟᱠᱚ ᱠᱟᱱ ᱯᱚᱱᱟᱜ ᱞᱟᱯᱷᱟᱝ ᱚᱥᱟᱢᱚᱨᱤᱠ ᱢᱟᱱᱚᱛ ᱠᱟᱱᱟ ᱾ ᱪᱤᱛᱟᱹᱨ ᱦᱩᱱᱟᱹᱨ, ᱥᱮᱪᱮᱫ, ᱵᱮᱯᱟᱨ, ᱥᱟᱶᱦᱮᱫ, ᱥᱟᱬᱮᱥ, ᱠᱷᱤᱞᱚᱸᱰ, ᱥᱟᱶᱛᱟ ᱥᱩᱥᱟᱹᱨ ᱟᱨ ᱥᱚᱨᱠᱟᱨᱤ ᱯᱟᱥᱴᱟ ᱨᱮ ᱟᱥᱟᱢᱵᱷᱤᱲ ᱮᱱᱮᱢ ᱞᱟᱹᱜᱤᱫ ᱥᱤᱧᱚᱛ ᱥᱚᱠᱟᱨ ᱫᱚ, ᱱᱚᱣᱟ ᱢᱟᱱᱚᱛᱮ ᱪᱟᱞ ᱟᱠᱚ ᱠᱟᱱᱟ ᱾ ᱱᱚᱣᱟ ᱥᱤᱨᱯᱟᱹ ᱫᱚ ᱟᱥᱚᱠᱟᱭ ᱛᱮ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱛᱟᱹ ᱜᱮ ᱠᱚ ᱪᱟᱞ ᱟᱠᱚᱣᱟ ᱾
ᱥᱤᱨᱯᱟᱹ ᱜᱚᱲᱦᱚᱱ
ᱱᱚᱣᱟ ᱨᱮᱭᱟᱜ ᱜᱚᱱᱚᱝ ᱫᱚ ᱯᱚᱫᱽᱢᱚ ᱵᱤᱵᱷᱩᱥᱚᱱ ᱟᱨ ᱯᱚᱫᱽᱢᱚ ᱵᱷᱩᱥᱚᱱ ᱞᱮᱠᱟ ᱜᱮᱭᱟ ᱾ ᱱᱚᱣᱟ ᱨᱮᱭᱟᱜ ᱴᱨᱚᱯᱷᱤ ᱛᱟᱞᱟ ᱨᱮ ᱥᱚᱱᱟ ᱨᱮᱭᱟᱜ ᱥᱟᱠᱟᱢ ᱵᱮᱲᱦᱟᱭ ᱛᱮ, ᱢᱚᱬᱮ ᱜᱚᱴᱮᱱ ᱵᱟᱦᱟ ᱪᱚᱠᱟᱜ ᱛᱩᱞᱩᱡ ᱩᱯᱟᱹᱞ ᱵᱟᱦᱟ ᱞᱮᱠᱟ ᱜᱚᱲᱦᱚᱱ ᱟᱠᱟᱱᱟ ᱾ ᱟᱨ ᱢᱤᱫ ᱱᱟᱠᱷᱟ ᱨᱮ ᱫᱚ ᱨᱟᱥᱨᱤᱭᱚ ᱪᱤᱱᱦᱟᱹ ᱵᱮᱱᱟᱣ ᱟᱠᱟᱱᱟ ᱾ ᱥᱤᱨᱯᱟᱹ ᱨᱮᱭᱟᱜ ᱪᱮᱛᱟᱱ ᱟᱨ ᱞᱟᱛᱟᱨ ᱨᱮ 'ᱯᱚᱫᱽᱢᱚ' ᱟᱨ 'ᱥᱨᱤ' ᱵᱟᱨᱭᱟ ᱟᱹᱲᱟᱹ ᱚᱞ ᱟᱠᱟᱱᱟ ᱾ ᱪᱮᱛᱟᱱ ᱱᱟᱠᱷᱟ ᱨᱮ ᱟᱭᱢᱟ ᱞᱮᱠᱟᱱ ᱡᱮᱢᱤᱛᱤ ᱨᱮᱭᱟᱜ ᱪᱤᱛᱟᱹᱨ ᱦᱚᱸ ᱢᱮᱱᱟᱜ ᱟᱠᱟᱫᱟ ᱾
᱒᱐᱑᱓ ᱥᱮᱨᱢᱟ ᱦᱟᱹᱵᱤᱡ ᱞᱮᱠᱷᱟ ᱜᱩᱴ ᱒᱕᱗᱗ ᱦᱚᱲ ᱱᱚᱣᱟ ᱥᱤᱨᱯᱟᱹ ᱠᱚ ᱪᱟᱞᱟᱜ ᱠᱚ ᱛᱟᱦᱮᱸᱱᱟ ᱾
ᱨᱟᱜᱤᱬᱤ ᱛᱨᱤᱵᱮᱫᱤ
ᱟᱬᱜᱟᱛ ᱡᱤᱭᱚᱱ
ᱨᱟᱜᱤᱬᱤ ᱥᱤᱧᱚᱛ ᱨᱮᱱᱟᱜ ᱠᱟᱱᱯᱩᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱟᱯᱟᱛ-ᱟ ᱧᱩᱛᱩᱢ ᱞᱟᱞᱢᱚᱬᱤ ᱢᱤᱥᱨᱟᱩᱱᱤ ᱦᱚᱸ ᱧᱩᱛᱩᱢᱟᱱ ᱥᱮᱨᱮᱧ ᱵᱟᱰᱚᱦᱤ ᱠᱟᱱᱟᱭ ᱾ ᱟᱡ ᱟᱯᱟᱛ ᱨᱟᱜᱤᱬᱤ ᱟᱨ ᱟᱡ ᱫᱟᱫᱟ ᱜᱳᱯᱟᱞ ᱥᱚᱸᱠᱚᱨ-ᱟ ᱢᱚᱱᱮ ᱨᱮ ᱨᱩ ᱥᱮᱨᱮᱧ ᱨᱮᱱᱟᱜ ᱫᱩᱞᱟᱹᱲ ᱮ ᱥᱤᱨᱡᱟᱹᱣ ᱞᱮᱫ-ᱟ ᱾ᱵᱟᱨᱚᱱᱟᱥᱤ ᱨᱮᱱᱟᱜ ᱨᱮᱣᱟ ᱠᱳᱴᱷᱤ ᱨᱮᱱᱟᱜ ᱫᱚᱥᱟᱨ ᱢᱚᱦᱞᱟ ᱨᱮ ᱵᱟᱥᱟ ᱢᱮᱱᱟᱜ ᱠᱚᱣᱟ, ᱚᱱᱟ ᱨᱮᱱᱟᱜ ᱞᱟᱛᱟᱨ ᱢᱚᱦᱞᱟ ᱨᱮ ᱧᱩᱛᱩᱢᱟᱱ ᱨᱩ ᱵᱟᱰᱚᱦᱤ ᱳᱢᱠᱟᱨᱱᱟᱛᱷ ᱴᱷᱟᱠᱩᱨ ᱮ ᱛᱟᱦᱮᱱ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱥᱮᱨᱮᱧ ᱨᱮᱱᱟᱜ ᱨᱟᱹᱥᱠᱟᱹ ᱟᱨ ᱯᱟᱹᱛᱭᱟᱹᱣ ᱟᱨ ᱦᱚᱸ ᱛᱟᱹᱦᱩᱸ ᱥᱚᱨᱮᱥ ᱜᱮ ᱥᱤᱨᱡᱟᱹᱣ ᱮᱱᱟ ᱾
ᱛᱮᱦᱮᱧ ᱥᱮᱨᱮᱧ ᱪᱮᱪᱮᱫᱤᱭᱟᱹ ᱠᱚ ᱜᱳᱯᱟᱞ ᱥᱚᱸᱠᱚᱨ-ᱟ ᱨᱟᱜᱚ ᱠᱚᱨᱮᱱᱟᱜ ᱨᱮᱠᱚᱨᱰᱽ ᱟᱨ ᱞᱟᱞᱢᱚᱬᱤ ᱢᱤᱥᱨᱟ ᱦᱟᱜ ᱨᱟᱜᱤᱬᱤ ᱠᱚ ᱪᱮᱫᱚᱜ ᱞᱟᱹᱜᱤᱫ ᱠᱚ ᱵᱮᱵᱷᱟᱨ ᱮᱫᱟ ᱾ ᱟᱹᱰᱤ ᱜᱩᱬ ᱛᱮ ᱯᱮᱨᱮᱡ ᱟᱠᱟᱱ ᱪᱮᱪᱮᱫᱤᱭᱟᱹ ᱨᱟᱜᱤᱬ᱾ ᱥᱮᱨᱮᱧ ᱨᱩ ᱥᱟᱶ ᱠᱷᱮᱞᱚᱸᱰ ᱨᱮ ᱦᱚᱸ ᱟᱹᱰᱤ ᱨᱟᱹᱥᱠᱟᱹᱭ ᱵᱩᱡᱷᱟᱹᱣ ᱛᱟᱦᱮᱸᱫ, ᱵᱟᱥᱠᱮᱴᱵᱚᱞ ᱴᱮᱱᱤᱥ ᱞᱮᱠᱟᱱ ᱠᱷᱮᱞ ᱨᱮ ᱟᱡᱟᱜ ᱟᱹᱰᱤ ᱜᱮ ᱜᱚᱨᱚᱡ ᱛᱟᱦᱮᱸ ᱠᱟᱱᱟ ᱱᱤᱭᱟᱹ ᱠᱚ ᱥᱟᱶ ᱰᱟᱨᱢᱟ ᱠᱚᱨᱮ ᱠᱚᱦᱚᱸ ᱟᱹᱰᱤ ᱜᱚᱨᱚᱡᱽ ᱛᱟᱦᱮᱸ ᱠᱟᱱᱟ ᱾
ᱨᱩᱥᱤᱠᱟ
ᱯᱮᱭᱟ ᱥᱟᱯᱟᱵᱽ ᱵᱷᱤᱛᱨᱤ ᱠᱷᱚᱱ ᱡᱚᱞ ᱛᱚᱨᱚᱸᱜ ᱯᱩᱭᱞᱩ ᱯᱨᱚᱥᱟᱨᱚᱬ ᱞᱮᱱᱟ ᱾ ᱠᱨᱤᱥᱱᱟ ᱢᱚᱦᱟᱨᱟᱡᱽ ᱥᱟᱶ ᱯᱩᱭᱞᱩ ᱥᱴᱮᱡ ᱨᱮ ᱟᱡ "ᱥᱩᱯᱨᱚᱵᱷᱟ" ᱧᱩᱛᱩᱢᱟᱱ ᱟᱠᱷᱲᱟ ᱨᱮ ᱥᱚᱫᱚᱨ ᱞᱮᱫᱟᱭ ᱾ᱵᱷᱳᱯᱟᱞ ᱨᱮᱱᱟᱜ ᱵᱷᱟᱨᱚᱛ ᱵᱷᱚᱣᱚᱱ ᱨᱮ ᱯᱩᱭᱞᱩ ᱵᱤᱪᱤᱛᱨᱟ ᱵᱤᱬᱟ ᱥᱚᱫᱚᱨ ᱞᱮᱫᱟᱭ ᱾ ᱨᱟᱜᱤᱬᱤ ᱢᱤᱫ ᱱᱟᱣᱟ ᱠᱚᱴᱟᱵ ᱰᱷᱟᱸᱪᱟ ᱳᱢ ᱥᱣᱚᱨᱚᱞᱤᱯᱤ ᱢᱮᱱᱛᱮᱫ ᱮ ᱵᱮᱨᱮᱫ ᱞᱮᱫᱟ, ᱱᱚᱣᱟᱨᱮ ᱵᱷᱟᱛᱠᱷᱟᱱᱰᱮ ᱟᱨ ᱯᱟᱞᱩᱥᱠᱟᱨ ᱠᱚᱴᱟᱵ ᱰᱷᱟᱸᱪᱟ ᱢᱮᱥᱟ ᱠᱟᱛᱮᱫᱽ ᱮ ᱵᱮᱨᱮᱫ ᱟᱠᱟᱫᱟ |ᱱᱚᱣᱟ ᱨᱮ ᱰᱤᱡᱤᱴᱟᱞ ᱦᱚᱨ ᱨᱮ ᱜᱟᱱᱚᱜ ᱥᱟᱶ ᱢᱤᱥᱨᱚᱵᱟᱬᱤ ᱠᱚᱢᱯᱳᱡᱤᱥᱚᱱᱟᱜ ᱜᱩᱬ ᱦᱚᱸ ᱢᱮᱱᱟᱜ-ᱟ ᱾  ᱟᱡ ᱥᱨᱩᱛᱤ ᱟᱨ ᱵᱷᱟᱨᱚᱛ ᱪᱟᱛᱩ ᱥᱟᱨ ᱥᱟᱨᱚᱬᱟ ᱞᱮᱠᱟᱱ ᱰᱤᱡᱤᱴᱟᱞ ᱥᱟᱯᱟᱵ ᱮ ᱥᱟᱯᱟᱲᱟᱣ ᱟᱠᱟᱫ-ᱟ ᱡᱟᱦᱟᱸ ᱠᱚᱴᱟᱵ ᱛᱟᱞᱟᱨᱮ ᱢᱮᱱᱟᱜ ᱥᱟᱹᱜᱟᱹᱭ ᱠᱚᱭ ᱥᱚᱫᱚᱨ-ᱟ ᱾
ᱯᱟᱨᱥᱟᱞ
ᱮᱡᱩᱠᱮᱥᱚᱱᱟᱞ ᱢᱚᱞᱴᱤᱢᱤᱰᱤᱭᱟ ᱨᱤᱥᱚᱨᱪ ᱥᱮᱱᱴᱚᱨ, ᱤᱱᱫᱚᱳᱨ ᱛᱩᱞᱩᱡ ᱛᱮ , ᱢᱳᱭᱤᱱᱩᱫᱤᱱ ᱠᱷᱟᱱ, ᱨᱟᱡᱥᱮᱠᱷᱚᱨ ᱢᱟᱱᱥᱩᱨ, ᱥᱟᱨᱚᱫᱟ ᱵᱷᱮᱞᱟᱱᱠᱟᱨ,ᱯᱩᱥᱯᱚᱨᱟᱡ, ᱠᱳᱥᱛᱷᱤ ᱟᱨ ᱠᱚᱢᱞᱟ ᱥᱚᱸᱠᱚᱨ ᱮᱢᱟᱱ ᱨᱩᱥᱤᱠᱟ ᱠᱚ ᱥᱟᱶ ᱨᱟᱜᱤᱬᱤᱭᱟᱜ ᱜᱟᱞᱢᱟᱨᱟᱣ ᱮᱢᱟᱱ ᱠᱚ ᱰᱚᱠᱩᱢᱮᱱᱴᱟᱨᱤ ᱯᱷᱤᱞᱤᱢ ᱨᱮ ᱥᱚᱫᱚᱨ ᱞᱮᱱᱟ ᱾
ᱥᱩᱠᱚᱭᱱᱟ
ᱡᱤᱭᱚᱱ ᱟᱨ ᱠᱟ.ᱢᱤ ᱠᱟ.ᱥᱱᱤ ᱑᱙᱖᱑ ᱥᱟᱞ ᱨᱮ ᱠᱚᱞᱠᱟᱜᱟ ᱨᱮ ᱡᱟᱱᱟᱢ ᱛᱟᱭ ᱾ ᱥᱩᱠᱚᱭᱱᱟ ᱫᱚᱛᱛᱚ ᱫᱚ ᱠᱚᱞᱠᱛᱟ ᱡᱮᱸᱜᱮᱫ ᱵᱤᱨᱫᱟ.ᱜᱟᱲ ᱨᱮᱭ ᱟᱞᱯᱟᱲᱦᱟᱣ ᱞᱮᱱᱟ ᱾ ᱚᱸᱰᱮ ᱡᱤᱣᱤ ᱵᱤᱨᱫᱟ.ᱟᱨ ᱠᱟᱨᱤᱜᱚᱞ ᱾ ᱡᱤᱣᱤ ᱵᱤᱨᱫᱟ.ᱨᱮ ᱰᱚᱠᱴᱚᱨᱮᱴ ᱧᱩᱢ ᱮ ᱦᱟᱢᱮᱴ ᱞᱮᱫᱟ ᱾ ᱱᱩᱭ ᱫᱟ ᱵᱤᱜᱜᱟᱱ ᱤᱫᱤ ᱠᱟᱛᱮ ᱟᱭᱢᱟ ᱯᱩᱛᱷᱤᱭ ᱚᱞ ᱞᱮᱫᱟ ᱾ ᱟᱡᱟᱜ ᱯᱩᱛᱷᱤ ᱠᱚᱫᱚ ᱤᱝᱨᱮᱡᱤ ᱛᱮ ᱚᱞ ᱞᱮᱱᱟ ᱾
ᱜᱩᱡᱽᱨᱟᱴ ᱨᱮ ᱥᱟᱱᱛᱟᱲ ᱟ.ᱛᱩ
ᱜᱩᱡᱽᱨᱟᱴ ᱨᱮ ᱥᱟᱱᱛᱟᱲ ᱟ.ᱛᱩ-:ᱜᱩᱡᱽᱨᱟᱴ ᱯᱚᱱᱚᱛ, ᱠᱷᱮᱫᱟ(Kheda)ᱡᱤᱞᱞᱟ. ᱨᱮᱱᱟᱜ ᱡᱟᱢ ᱱᱚᱜᱚᱨ ᱥᱩᱨ ᱨᱮ ᱢᱮᱱᱟᱜ ᱦᱚᱞᱚᱨ ᱟ.ᱛᱩ ᱧᱩᱛᱩᱢ ᱢᱟᱬᱟᱝ ᱫᱚ ᱥᱟᱱᱛᱟᱲ ᱧᱩᱛᱩᱢ ᱜᱮ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱰᱟᱠᱛᱟᱨ ᱵᱷᱩᱫᱤᱭᱟ. (Dr.H.H.Bhudia) ᱫᱚ ᱛᱩᱨᱩᱭ ᱥᱮᱨᱢᱟ ᱢᱟᱬᱟᱝ ᱨᱮ ᱚᱞ ᱥᱚᱫᱚᱨ ᱟᱠᱟᱫ-ᱟᱭ|ᱰᱟᱠᱛᱟᱨ ᱵᱷᱩᱫᱤᱭᱟ. ᱫᱚᱛᱤᱱᱟ.ᱝ ᱜᱟᱱ ᱥᱟᱬᱮᱥ ᱯᱟ.ᱴᱷᱩᱣᱟ. ᱠᱚ ᱤᱫᱤᱠᱟᱛᱮ ᱒᱐᱐᱐ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱫ-ᱟᱭ ᱠᱩᱪᱷ ᱥᱟᱤᱱᱥ ᱯᱷᱟᱣᱱᱰᱮᱥᱚᱱ ᱧᱩᱛᱩᱢᱟᱱᱟᱜ ᱢᱤᱫ ᱨᱤᱥᱟᱨᱪ ᱜᱨᱩᱯ|ᱟ.ᱛᱩ ᱧᱩᱛᱩᱢ ᱥᱟᱱᱛᱟᱲ ᱫᱚ ᱑᱓᱐᱖ ᱥᱟᱞᱮᱨᱮ ᱢᱮᱱᱫᱚ ᱛᱮᱦᱮᱧ ᱠᱷᱚᱱᱟᱜ ᱗᱑᱐ ᱥᱮᱨᱢᱟ ᱢᱟᱬᱟᱝ ᱨᱮ ᱛᱟᱦᱮᱸᱠᱟᱱᱟ ᱢᱮᱱᱛᱮ VAHIVANCH recod ᱨᱮ ᱚᱞ ᱠᱟᱛᱮᱫ ᱢᱮᱱᱟᱜ ᱟᱠᱟᱫ-ᱟ|ᱥᱟᱱᱛᱟᱲ ᱠᱷᱚᱱ ᱠᱟᱱᱛᱷᱟᱞ,ᱤᱱᱟ.ᱛᱟᱭᱚᱢ ᱛᱳᱨᱟᱱ ᱵᱟᱱᱛᱷᱭᱩ,ᱤᱱᱟ. ᱛᱟᱭᱚᱢ ᱜᱩᱡᱽᱨᱟᱴ ᱛᱮ ᱧᱩᱛᱩᱢ ᱯᱳᱨᱵᱷᱟᱛᱷᱩ,ᱤᱱᱟ. ᱛᱟᱭᱚᱢ ᱥᱤᱥᱟᱝ,ᱤᱱᱟ. ᱛᱟᱭᱚᱢ ᱜᱳᱴᱨᱟ ᱠᱚᱭᱥᱚᱯ ᱟᱨ ᱱᱤᱛᱚᱜᱟᱜ ᱧᱩᱛᱩᱢ ᱫᱚ ᱦᱚᱞᱚᱨ|ᱦᱚᱲ ᱠᱚᱣᱟᱜ ᱯᱟ.ᱨᱤᱥ ᱦᱚᱸ ᱥᱟᱱᱛᱟᱲ ᱠᱷᱚᱱᱟᱜ ᱫᱚᱠᱚ ᱠᱟᱱᱛᱷᱟᱞ ᱠᱮᱫ-ᱟ ᱟ.ᱛᱩ ᱨᱮᱱᱟᱜ ᱧᱩᱛᱩᱢ  ᱞᱮᱠᱟᱛᱮ᱾ ᱱᱚᱶᱟ ᱠᱚᱫᱚ ᱠᱩᱪᱷ ᱥᱟᱤᱱᱥ ᱯᱸᱟᱣᱱᱰᱮᱥᱚᱱᱟᱜ ᱨᱤᱱ ᱥᱟᱬᱮᱥ ᱯᱟ.ᱴᱷᱩᱣᱟ. ᱠᱚ VAHIVANCH recod ᱠᱷᱚᱱᱟᱜ ᱠᱚ ᱛᱩᱢᱟ.ᱞ ᱧᱟᱢ ᱟᱠᱟᱫ-ᱟ|ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱟᱨ ᱢᱤᱫᱴᱟᱝ ᱡᱤᱞᱞᱟ. ᱢᱮᱦᱮᱥᱚᱱᱟ(Mehsana)|ᱚᱸᱰᱮ ᱱᱤᱛᱚᱜ ᱦᱚᱸ ᱱᱚᱝᱠᱟᱱ ᱟ.ᱛᱩ ᱢᱮᱱᱟᱜ ᱟᱠᱟᱫ ᱜᱮᱭᱟ ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱥᱟᱱᱛᱟᱲ ᱠᱟᱱᱟ|ᱱᱚᱶᱟ ᱟ.ᱛᱩ ᱫᱚ ᱢᱮᱦᱮᱥᱚᱱᱟ ᱠᱷᱚᱱᱟᱜ ᱑᱙ ᱠᱤᱞᱚᱢᱤᱴᱟᱨ,ᱠᱟᱰᱤ ᱠᱷᱚᱱᱟᱜ ᱒᱓ ᱠᱤᱞᱚᱢᱤᱴᱟᱨ,ᱵᱤᱥᱱᱚᱜᱚᱨ ᱠᱷᱚᱱᱟᱜ ᱔᱒ ᱠᱤᱞᱚᱢᱤᱴᱟᱨ ᱟᱨ ᱠᱟᱞᱳᱭ ᱠᱷᱚᱱᱟᱜ ᱔᱒ ᱠᱤᱞᱚᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱟᱠᱟᱫ-ᱟ᱾ ᱚᱱᱠᱟᱜᱮ ᱥᱩᱨ ᱨᱮ ᱢᱮᱱᱟᱜ ᱡᱤᱞᱞᱟ. ᱠᱚᱫᱚ ᱢᱮᱦᱮᱥᱮᱱᱟ,ᱯᱟᱴᱚᱱ,ᱜᱟᱱᱫᱷᱤᱱᱚᱜᱚᱨ ᱟᱨ ᱚᱦᱢᱮᱫᱟᱵᱟᱜᱽ᱾ᱱᱚᱶᱟ ᱜᱩᱡᱽᱨᱟᱴ ᱨᱮᱜᱮ ᱠᱩᱪᱷ (kutch)ᱡᱤᱞᱞᱟ. ᱨᱮᱱᱟᱜᱜᱷᱚᱞᱣᱨᱤ ᱡᱟᱭᱜᱟ ᱠᱷᱚᱱᱟᱜ ᱦᱚᱨᱮᱯᱯᱟ ᱥᱚᱥᱱᱚᱜ ᱞᱟ ᱧᱟᱢ ᱟᱠᱟᱱᱟ|ᱦᱚᱨᱚᱯᱯᱟ ᱨᱮᱱᱟᱜ ᱚᱲᱟᱜ ᱫᱩᱣᱟ.ᱨ ᱧᱮᱞ ᱞᱮᱠᱷᱟᱱ ᱥᱟᱱᱛᱟᱲ ᱠᱚᱣᱟᱜ ᱱᱤᱛᱚᱜᱟᱜ ᱚᱲᱟᱜ ᱫᱩᱣᱟ.ᱨ ᱞᱮᱠᱟᱱ ᱛᱟᱦᱮᱸᱫᱚᱜ ᱡᱟᱦᱟᱸ ᱪᱮ ᱥᱚᱲᱚᱠ ᱦᱚᱨ ᱫᱚ ᱵᱟᱝ ᱥᱟᱢᱟᱝ ᱠᱟᱛᱮᱫ ᱠᱩᱰᱟ.ᱢᱮᱫ ᱛᱟᱦᱮᱸᱫᱚᱜ ᱠᱚ|ᱟᱨ ᱦᱚᱸ  ᱦᱚᱨᱚᱯᱯᱟ ᱨᱮ ᱧᱟᱢ ᱟᱠᱟᱱ ᱚᱞ  ᱞᱮᱠᱟᱱᱟᱜ ᱜᱮ ᱱᱤᱛᱦᱚᱸ ᱢᱤᱢᱤᱫ ᱡᱟᱭᱜᱟᱨᱮ ᱥᱟᱱᱛᱟᱲ ᱦᱚᱲ  ᱠᱚᱠᱚ ᱵᱚᱸᱜᱟᱦᱟᱜ ᱠᱟᱱᱟ| ᱚᱱᱟᱫᱚ ᱧᱮᱞ ᱵᱟᱲᱟ ᱠᱟᱛᱮᱫ ᱰᱟᱠᱛᱟᱨ ᱱᱤᱨᱢᱚᱱ ᱵᱚᱨᱢᱟ ᱫᱚᱭ ᱢᱮᱱ ᱟᱠᱟᱫ-ᱟ ᱪᱤ ᱦᱚᱨᱚᱯᱯ ᱨᱮᱫᱚ ᱥᱟᱱᱛᱟᱲ ᱠᱚᱨᱤᱱ ᱦᱟᱯᱲᱟᱢ ᱠᱚᱜᱮᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱛᱮᱜ |ᱟᱨ ᱩᱱᱠᱩᱦᱚᱨᱚᱯᱯᱟ ᱦᱚᱲᱜᱮ ᱜᱩᱡᱽᱨᱟᱴ ᱜᱚᱴᱟ ᱠᱚ ᱛᱟᱦᱮᱸᱭᱮᱱᱟ|
ᱯᱚᱰᱟᱪᱟᱠᱤᱰᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱯᱚᱰᱟᱪᱟᱠᱤᱰᱤ (podachakdi) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱘ ᱜᱚᱴᱟᱝ ᱠᱚᱲᱟ ᱟᱨ ᱑᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱕ᱹ᱕᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱘ ᱜᱚᱴᱟᱝ ᱠᱚᱲᱟ ᱟᱨ ᱑᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱒᱕᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱑᱗ᱹ᱖᱕ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱒᱕ᱹ᱐᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱑᱑ᱹ᱑᱑ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱚᱰᱡᱷᱚᱨᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱰᱟᱢᱛᱚᱲᱤᱭᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱖ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱑᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱰᱤᱥᱠᱳ ᱡᱚᱠᱤ(ᱰᱤᱡᱮ)
ᱢᱤᱫᱴᱟᱝ ᱰᱤᱥᱠᱳ ᱡᱚᱠᱤ, ᱠᱟᱹᱴᱤᱡᱽ ᱧᱩᱛᱩᱢ ᱛᱮ ᱫᱚ ᱰᱤᱡᱮ, ᱞᱟᱭᱤᱵᱷ ᱜᱟᱛᱮ ᱠᱚ ᱞᱟᱹᱜᱤᱫᱽ ᱨᱮᱠᱚᱨ ᱥᱤᱨᱤᱧ ᱠᱚᱭ ᱟᱲᱟᱜ ᱵᱟᱲᱟᱭᱟ᱾ ᱡᱟᱹᱥᱛᱤ ᱜᱟᱱ ᱰᱤᱡᱮ ᱠᱚᱨᱮᱜᱮ ᱢᱮᱱᱟᱜ-ᱟ ᱰᱤᱡᱮ, ᱨᱮᱠᱚᱰᱤᱝ ᱰᱤᱡᱮ, ᱠᱞᱟᱵᱽ ᱰᱤᱡᱮ, ᱡᱟᱦᱟᱭ ᱱᱟᱭᱤᱴ ᱠᱞᱟᱵᱽ ᱵᱟᱝ ᱨᱟᱹᱥᱠᱟᱹ ᱚᱠᱛᱚ ᱨᱮᱠᱚ ᱟᱲᱟᱜ ᱵᱟᱲᱟᱭᱟ, ᱟᱨᱦᱚᱸ ᱴᱟᱨᱱᱚᱵᱤᱞᱤᱥᱴ ᱠᱟᱦᱟᱭ ᱫᱚ ᱨᱮᱠᱚᱨᱰ ᱯᱞᱮᱭᱟᱨ ᱠᱚᱦᱚᱸ ᱠᱚ ᱟᱲᱟᱜ ᱜᱟ᱾ ᱢᱚᱴ ᱠᱟᱛᱷᱟ ᱰᱤᱥᱠᱚ ᱡᱚᱠᱤ ᱱᱚᱸᱰᱮ ᱰᱤᱡᱮ ᱢᱤᱫᱴᱟᱝ ᱥᱤᱰᱤᱡᱮ ᱵᱟ ᱞᱮᱯᱴᱚᱵᱽ, ᱠᱮᱥᱮᱴ, ᱥᱤᱰᱤ ᱵᱟᱝ ᱰᱤᱡᱤᱴᱟᱞ ᱚᱰᱤᱭᱳ ᱥᱟᱶ ᱮᱢᱟᱱ ᱛᱮᱭᱟᱜ ᱨᱮ ᱨᱮᱠᱚᱨᱰ ᱥᱤᱨᱤᱧ ᱠᱚ ᱟᱭᱢᱟ ᱞᱮᱠᱟᱱ ᱥᱟᱰᱮ ᱠᱚ ᱡᱚᱲᱟᱳ ᱠᱟᱛᱮᱜ ᱢᱤᱫᱴᱟᱝ ᱵᱚᱨᱱᱚᱱᱟ ᱮᱢ ᱛᱟᱭᱚᱢ ᱥᱟᱰᱮ ᱞᱮᱠᱟᱛᱮ ᱟᱸᱡᱚᱢᱜ-ᱟ᱾ ᱰᱤᱡᱮ ᱧᱩᱛᱩᱢ ᱫᱚ ᱩᱱᱠᱩᱭᱟᱜ ᱧᱩᱛᱩᱢ ᱵᱟᱝ ᱨᱮᱦᱚᱸ ᱫᱟᱦᱚ ᱧᱩᱛᱩᱢ ᱞᱟᱦᱟᱨᱮ ᱵᱮᱵᱟᱨ ᱦᱩᱭᱩᱜ-ᱟ᱾
ᱠᱞᱟᱵᱽ ᱰᱤᱡᱮ
ᱠᱞᱟᱵᱽ ᱰᱤᱡᱮ ᱫᱚ ᱰᱤᱡᱮ ᱧᱩᱛᱩᱢ ᱛᱮᱜᱮᱠᱚ ᱵᱟᱰᱟᱭᱟ᱾ ᱱᱤᱭᱟᱸ ᱫᱚ ᱱᱟᱭᱤᱴ ᱠᱞᱟᱵᱽ, ᱵᱟᱨ, ᱥᱤᱨᱤᱧ ᱯᱚᱨᱚᱵᱽ ᱠᱚᱨᱮᱠᱚ ᱟᱲᱟᱜ ᱵᱟᱲᱟᱭᱟ᱾
ᱨᱮᱥᱤᱵᱮᱱᱴ ᱰᱤᱡᱮ
ᱨᱮᱥᱤᱵᱮᱱᱴ ᱰᱤᱡᱮ ᱫᱚ ᱡᱮ ᱡᱟᱜᱟᱨᱮ ᱫᱤᱱᱟᱸᱢ ᱟᱨ ᱥᱟᱵᱥᱚᱢᱚᱭ ᱠᱚ ᱟᱲᱟᱜ-ᱟ ᱚᱱᱟ ᱜᱮ᱾
ᱵᱟᱨᱟᱢᱩᱞᱟ
ᱵᱟᱨᱟᱢᱩᱞᱟ ᱫᱚ ᱡᱟᱦᱟᱸ ᱵᱷᱚᱨᱢᱩᱞ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱨᱟᱡᱽᱜᱟᱲ ᱥᱨᱤᱱᱚᱜᱚᱨ ᱠᱷᱚᱱ ᱞᱟᱛᱟᱨ ᱥᱮᱦᱮᱫ ᱡᱷᱮᱞᱚᱢ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱵᱟᱨᱟᱢᱩᱞᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱹᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱ ᱥᱚᱦᱚᱨ ᱠᱟᱱᱟ ᱾ ᱵᱟᱨᱟᱢᱩᱞᱟ ᱨᱮᱱᱟᱜ ᱢᱟᱨᱮ ᱥᱚᱦᱚᱨ ᱫᱚ ᱥᱮᱨᱼᱮᱼᱠᱷᱟᱥ ᱟᱨ ᱱᱤᱭᱟᱹ ᱱᱟᱶᱟ ᱥᱚᱦᱚᱨ ᱫᱚ ᱜᱨᱮᱴᱟᱨ ᱵᱟᱨᱟᱢᱩᱞᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱟᱢᱩᱞᱟ ᱨᱤᱱ ᱦᱚᱲ ᱮᱞ ᱫᱚ ᱗᱑,᱔᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱓᱘,᱖᱗᱗ (᱕᱔%) ᱟᱨ ᱓᱒,᱗᱕᱗ ᱛᱤᱨᱞᱟᱹ (᱔᱖%) ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮ, ᱘,᱘᱗᱘ (᱑᱒.᱔%) ᱩᱢᱚᱨ ᱐-᱖ ᱵᱚᱪᱷᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ : ᱔,᱘᱕᱑ ᱠᱚᱲᱟ (᱕᱕%) ᱟᱨ ᱔,᱐᱒᱗ ᱛᱤᱨᱞᱟᱹ (᱔᱕%) ᱾ ᱛᱩᱨᱩᱭ ᱥᱟᱞ ᱠᱷᱚᱱ ᱡᱟᱹᱥᱛᱤ ᱩᱢᱚᱨ ᱦᱚᱲᱟᱜ ᱥᱮᱪᱮᱫ ᱫᱚᱨ ᱫᱚ ᱗᱙.᱖% ᱛᱟᱦᱮᱸ ᱠᱟᱱᱟ (ᱠᱚᱲᱟ ᱘᱙.᱓%, ᱛᱤᱨᱞᱟᱹ ᱗᱐.᱖%) ᱾
ᱥᱨᱤᱱᱚᱜᱚᱨ ᱠᱷᱚᱱ
ᱵᱟᱨᱟᱢᱩᱞᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱨᱤᱱᱚᱜᱚᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱺᱜᱤᱧᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH-1 ᱠᱚᱱᱴᱨᱚᱞ ᱜᱟᱨ ᱠᱷᱚᱱ ᱮᱦᱚᱵ ᱠᱟᱛᱮ ᱩᱨᱤ ᱞᱮᱠᱟᱛᱮ ᱥᱮᱱ ᱟᱠᱟᱱᱟ ᱥᱚᱦᱚᱨ ᱫᱚ ᱥᱨᱤᱱᱚᱜᱚᱨ ᱠᱷᱚᱱ ᱡᱚᱯᱚᱲᱟᱣ ᱟᱠᱟᱱᱟ ᱟᱨ ᱞᱮᱦ ᱫᱷᱟᱹᱵᱤᱡ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱡᱮᱠ ᱨᱟᱝᱞᱟᱨ
ᱡᱚᱱ ᱨᱚᱵᱚᱨᱴ ᱥᱴᱤᱞᱢᱮᱱ (ᱡᱩᱞᱟᱭ ᱑᱑, ᱑᱙᱔᱖ ᱼ ᱮᱯᱨᱤᱞ ᱗, ᱒᱐᱐᱙) ᱡᱮᱠ ᱨᱚᱝᱞᱟᱨ ᱞᱮᱠᱟᱛᱮ ᱧᱩᱛᱩᱢᱟᱱ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱩᱱᱤ ᱫᱚ ᱢᱤᱫ ᱟᱢᱮᱨᱤᱠᱟ ᱨᱤᱱᱤᱡ ᱜᱟᱭ ᱟᱨ ᱦᱮᱴᱨᱚ ᱯᱚᱨᱱᱳᱜᱽᱨᱟᱯᱷᱤᱠ ᱯᱷᱤᱞᱢ ᱯᱟᱯᱟᱴᱤᱭᱟᱹ, ᱛᱷᱤᱭᱮᱴᱨᱟᱞ ᱯᱨᱚᱰᱭᱩᱥᱚᱨ ᱟᱨ ᱰᱤᱨᱮᱠᱴᱚᱨ ᱟᱨ ᱚᱱᱚᱞᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱟᱡᱟᱜ ᱠᱮᱨᱤᱭᱚᱨ ᱡᱟᱠᱤ ᱟᱡᱟᱜ ᱦᱳᱢᱮᱥᱠᱩᱣᱟᱞᱤᱴᱤ ᱟᱨ ᱮᱴᱮᱡᱽ ᱯᱷᱤᱞᱢ ᱠᱟᱹᱢᱤ ᱨᱮ ᱟᱯᱱᱟᱨ ᱮᱱᱮᱡ ᱞᱟᱹᱜᱤᱫ ᱛᱮ, ᱣᱨᱚᱝᱜᱽᱞᱚᱨ ᱫᱚ ᱜᱟᱭ-ᱵᱷᱮᱡᱟᱨᱤ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱢᱤᱫ ᱪᱤᱛᱟᱹᱨ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱮᱱᱟᱭ ᱾
᱒᱐᱐᱘ ᱥᱮᱨᱢᱟ ᱨᱮ, ᱢᱤᱫ ᱪᱮᱪᱮᱫ ᱟᱱᱟᱜ ᱰᱚᱠᱩᱢᱮᱱᱴᱨᱤ ᱯᱷᱤᱞᱢ, ᱨᱟᱝᱞᱟᱨ: ᱟᱱᱟᱴᱚᱢᱤ ᱚᱯᱷ ᱮ ᱤᱠᱚᱱ, ᱟᱡᱟᱜ ᱠᱟᱹᱢᱤ ᱦᱚᱨᱟ ᱵᱟᱱᱟᱨ ᱥᱴᱮᱡᱽ ᱟᱨ ᱵᱟᱦᱨᱮ ᱨᱮ ᱰᱚᱠᱩᱢᱮᱱᱴᱨᱤ ᱟᱠᱟᱱᱟ ᱾
ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱑᱕ ᱥᱮᱨᱢᱟ ᱞᱟᱦᱟ ᱨᱮ ᱨᱟᱝᱞᱟᱨ ᱟᱜ ᱡᱟᱱᱟᱢ ᱫᱚ ᱭᱩ.ᱮᱥ. ᱥᱤ. ᱥᱮᱨᱮᱧᱤᱭᱟᱹ ᱢᱟᱨᱜᱟᱨᱮᱴ ᱵᱷᱤᱴᱤᱝ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱥᱮᱨᱢᱟ
ᱨᱟᱝᱞᱟᱨ ᱫᱚ ᱡᱚᱱ ᱨᱚᱵᱚᱨᱴ ᱥᱴᱤᱞᱢᱮᱱ ᱞᱮᱠᱟᱛᱮ ᱵᱮᱵᱚᱨᱞᱤ ᱦᱤᱞᱥ, ᱠᱮᱞᱤᱯᱷᱳᱨᱱᱤᱭᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱦᱳᱞᱤᱣᱩᱰ ᱯᱷᱤᱞᱢ ᱟᱨ ᱴᱮᱞᱤᱵᱷᱤᱡᱟᱱ ᱯᱨᱚᱰᱭᱩᱥᱚᱨ ᱨᱚᱵᱚᱨᱴ ᱛᱩᱨᱥᱴᱚᱱ ᱥᱴᱤᱞᱢᱮᱱ ᱠᱟᱱᱟᱭ ᱾ ᱩᱱᱤ ᱫᱚ ᱪᱟᱢᱯᱤᱭᱚᱱ,ᱥᱮᱠᱮᱱᱰ ᱪᱳᱨᱥ, ᱟᱨ ᱦᱳᱢ ᱚᱯᱷ ᱫᱟ ᱵᱨᱮᱵᱷ ᱞᱮᱠᱟᱱ ᱯᱷᱤᱞᱢ ᱠᱚ ᱯᱨᱚᱰᱭᱩᱥ ᱟᱠᱟᱫᱟᱭ ᱾ ᱟᱨ ᱵᱷᱳᱴᱥ ᱮᱱᱰ ᱥᱮᱰᱞᱥ, ᱨᱟᱣᱦᱤᱰ ᱟᱨ ᱵᱳᱱᱟᱱᱡᱟ ᱞᱮᱠᱟᱱ ᱴᱮᱞᱤᱵᱤᱡᱚᱱ ᱥᱤᱨᱤᱡᱽ ᱠᱚ ᱯᱨᱚᱰᱭᱩᱥ ᱟᱠᱟᱫᱟᱭ ᱾ ᱟᱡᱤᱡ ᱟᱭᱳ, ᱨᱩᱥ ᱠᱞᱟᱠ ᱥᱴᱤᱞᱢᱮᱱ, ᱵᱩᱥᱵᱤ ᱵᱚᱨᱠᱮᱞᱤ ᱢᱩᱥᱠᱤᱞ ᱨᱮ ᱢᱤᱫ ᱢᱟᱬᱟᱝ ᱰᱮᱱᱥᱚᱨ ᱛᱟᱦᱮᱸ ᱠᱟᱱᱟ ᱾
ᱥᱴᱤᱞᱢᱮᱱ ᱫᱚ ᱙ ᱥᱮᱨᱢᱟ ᱩᱢᱮᱨ ᱨᱮ ᱴᱮᱞᱤᱵᱤᱡᱚᱱ ᱥᱤᱨᱤᱡᱽ The Faith of Our Children (1953~1955) ᱨᱮ ᱟᱡᱟᱜ ᱮᱱᱮᱡ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫᱟ ᱾[᱑] [᱒][᱓] ᱱᱚᱶᱟ ᱥᱤᱨᱤᱡᱽ, ᱡᱟᱦᱟᱸ ᱨᱮ ᱮᱞᱮᱱᱳᱨ ᱯᱟᱣᱩᱞ ᱮ ᱠᱷᱮᱞ ᱞᱮᱫ ᱛᱟᱦᱮᱸᱫ, ᱢᱤᱫ ᱥᱤᱱᱰᱤᱠᱮᱥᱚᱱ ᱫᱷᱚᱨᱚᱢ ᱜᱷᱟᱨᱚᱸᱡᱽ ᱥᱳ ᱠᱟᱱᱟ ᱡᱟᱦᱟᱸ ᱫᱚ ᱯᱩᱱᱭᱟᱹ ᱞᱚᱠᱟᱞ ᱮᱢᱤ ᱟᱣᱟᱨᱰᱥ ᱡᱤᱛᱟᱹᱣ ᱞᱮᱱᱟᱭ ᱾
ᱩᱱᱤ ᱫᱚ ᱑᱐ ᱥᱮᱨᱢᱟ ᱩᱢᱮᱨ ᱨᱮ ᱟᱡᱟᱜ ᱦᱳᱢᱚᱥᱠᱳᱥᱚᱭᱮᱞᱤᱴᱤ ᱢᱮᱱᱛᱮ ᱵᱟᱰᱟᱭ ᱞᱮᱱᱟᱭ ᱾
ᱥᱴᱤᱞᱢᱮᱱ ᱫᱚ ᱑᱙᱖᱘ ᱥᱟᱞᱮ ᱨᱮ ᱮᱵᱷᱟᱱᱥᱴᱚᱱ, ᱤᱞᱞᱟᱭᱤᱱᱚᱭ ᱨᱮᱱ ᱱᱚᱨᱛᱷᱣᱮᱥᱴᱚᱨᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱ ᱠᱚᱞᱮᱡᱽ ᱚᱯᱷ ᱥᱯᱤᱪ ᱠᱷᱚᱱ ᱛᱷᱤᱭᱮᱴᱚᱨ ᱨᱮ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱟᱢᱨᱤᱠᱟᱱ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱠᱚᱲᱟ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱠᱚᱲᱟ ᱯᱟᱯᱟᱴᱤᱭᱟᱹ
ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ
ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱷᱚᱨᱤᱫᱟᱵᱟᱫᱽ ᱱᱟᱜᱽᱨᱟᱦᱟ ᱨᱮ ᱢᱮᱱᱟᱜᱼᱟ ᱾ ᱫᱤᱞᱞᱤ-ᱢᱚᱛᱷᱩᱨᱟ-ᱟᱜᱽᱨᱟ ᱫᱚᱥᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ ᱯᱟᱨᱚᱢ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱗᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱘᱐᱙,᱗᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱨᱤᱭᱟᱬᱟ ᱥᱚᱨᱠᱟᱨ ᱫᱚ ᱱᱟᱶᱟ ᱯᱷᱚᱨᱤᱫᱟᱵᱟᱫᱽ ᱠᱷᱚᱸᱰ (division) ᱮ ᱵᱮᱟᱣ ᱟᱠᱟᱫᱼᱟ, ᱚᱱᱟ ᱛᱟᱨᱤ ᱨᱮ ᱯᱷᱚᱨᱤᱫᱟᱵᱟᱫᱽ, ᱱᱩᱦ ᱟᱨ ᱯᱟᱞᱣᱟᱞ ᱠᱚ ᱢᱮᱱᱟᱜᱼᱟ ᱾
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱜᱩᱨᱩᱜᱽᱨᱟᱢ ᱦᱚᱱᱚᱛ ᱛᱟᱭᱚᱢ ᱨᱮ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱛᱟᱦᱮᱸᱱ ᱠᱟᱱᱟ ᱦᱚᱱᱚᱛ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱷᱚᱨᱤᱫᱟᱵᱟᱫᱽ ᱱᱟᱜᱽᱨᱟᱦᱟ ᱠᱷᱚᱱ ᱜᱮ ᱠᱚ ᱧᱩᱛᱩᱢ ᱟᱠᱟᱫᱼᱟ, ᱡᱟᱦᱟᱸ ᱫᱚ ᱚᱱᱟ ᱱᱟᱜᱟ ᱨᱤᱱᱤᱡ ᱵᱩᱱᱤᱭᱹᱫᱤᱭᱟᱹ ᱥᱮᱭᱠᱷ ᱯᱷᱚᱤᱫᱽ, ᱡᱟᱟᱦᱟᱸᱭ ᱫᱚ ᱡᱟᱦᱟᱝᱜᱤᱨ ᱭᱤᱡ ᱠᱟᱹᱣᱰᱤ ᱪᱟᱪᱞᱟᱣᱤᱭᱟᱹ (treasurer) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮ ᱯᱷᱚᱨᱤᱫᱟᱵᱟᱫᱽ ᱨᱮᱱᱟᱜ ᱜᱚᱯᱤ ᱠᱚᱞᱚᱱᱤ ᱥᱩᱨ ᱛᱟᱞᱟᱵᱽ ᱨᱚᱰ ᱨᱮ ᱟᱡᱟᱜ ᱵᱟᱭ (ᱛᱚᱯᱟ) ᱛᱷᱟᱱ ᱱᱮᱛᱟᱨ ᱦᱚᱸ ᱧᱮᱞᱚᱜ ᱜᱮᱭᱟ ᱾